MESTSKÝ ÚRAD V ŽILINE

Materiál na rokovanie 
Mestského zastupiteľstva  v Žiline

								

Číslo materiálu: _____/2011

K bodu programu

informatívna správa o výsledku kontrol vykonaných v zmysle plánu kontrolnej činnosti hlavného kontrolóra na 1. a 2. polrok 2011

Materiál obsahuje: 				      			Materiál prerokovaný:
1.	Návrh na uznesenie						Mestská rada 07. 11. 2011
2.	Dôvodová správa						
3.	Materiál – Informatívna správa o výsledkoch kontrol vykonaných 
                       v zmysle Plánu kontrolnej  činnosti HK na 1. a 2. polrok 2011 

Predkladá: 

Ing. Elena Šuteková
hlavná kontrolórka mesta 

Zodpovedný za vypracovanie:

Ing. Elena Šuteková
hlavná kontrolórka mesta 

Žilina, November  2011

NÁVRH     NA   UZNESENIE

Uznesenie č. __/2011

Mestského zastupiteľstva   v Žiline

I.	Berie  na vedomie

1.	Informatívnu správu o výsledku kontrol vykonaných v zmysle Plánu kontrolnej činnosti HK na 1. a  2. Polrok 2011

DÔVODOVÁ SPRÁVA

V zmysle § 18 f ods. d) zákona Slovenskej národnej rady č. 369/1990 Zb. o obecnom zriadení v znení neskorších predpisov predkladám informatívnu správu o výsledkoch kontrol vykonaných  v zmysle Plánu kontrolnej činnosti HK na 1. a 2.  polrok  2011. 

Informatívna správa o výsledkoch kontrol vykonaných v zmysle 	Plánu kontrolnej  činnosti HK na I. a II.  polrok 2011 

Poverenie č. 01/2011 – Záznam č.  01/2011
O výsledku pravidelnej následnej kontroly – Kontrola plnenia opatrení v organizácii: 
Kontrolovaný subjekt:  Základná škola s MŠ, Ul. sv. Gorazda 1, Žilina 010 08
Kontrolované obdobie: rok 2010
V kontrolovaných oblastiach kontrolovaného subjektu boli všetky prijaté opatrenia na odstránenie nedostatkov splnené – bez kontrolných zistení.  
Predložené na rokovaní MZ 21. 03. 2011

Poverenie č. 02/2011 – Záznam  č.  02/2011
O výsledku pravidelnej následnej kontroly – Kontrola plnenia opatrení v organizácii: 
Kontrolovaný subjekt:  Základná škola Karpatská 1, Žilina 010 08
Kontrolované obdobie: rok 2010
V kontrolovaných oblastiach kontrolovaného subjektu boli všetky prijaté opatrenia na odstránenie nedostatkov splnené – bez kontrolných zistení.  
Predložené na rokovaní MZ 21. 03. 2011

Poverenie č. 03/2011 -  Správa č. 03/2011
Predmet následnej finančnej kontroly:
Kontrola zákonnosti, účinnosti, hospodárnosti a efektívnosti pri hospodárení s finančnými prostriedkami a majetkom mesta v podmienkach mestskej samosprávy vrátane preddavkových organizácií v zriaďovateľskej pôsobnosti mesta.
Kontrolovaný subjekt:  Detské jasle, Puškinova 14, Hliny 3, 010 01 Žilina  „DJ“ 
Kontrolované obdobie:   Rok 2010
Bolo klasifikovaných celkom 14 kontrolných zistení
Správa bola prerokovaná so zodpovednými pracovníkmi na úrovni p. prednostu MsÚ dňa 02. 03. 2011, pričom sú stanovené termíny na určenie návrhu opatrení a na samotné plnenie opatrení,  ako aj určenie a vyvodenie zodpovednosti za uvedené nedostatky. 
Dňa 14. 03. 2011 vedúca DJ doručila Vyjadrenie k správe z následnej finančnej kontroly, pričom skutočnosti, ktoré sú vo vyjadrení uvedené nezakladajú právne argumenty na spochybnenie, vyvrátenie alebo podnet na zmenu kontrolných zistení, ktoré sú uvedené v Správe č. 03/2011. Na toto vyjadrenie bude zo strany hlavnej kontrolórky zodpovedané, pričom hlavná kontrolórka trvá na nastavení adekvátnych opatrení so stanovením zodpovedných osôb a lehôt do kedy je potrebné nedostatky odstrániť. 
Vzhľadom na skutočnosť, že primárnym zodpovedným za zistené nedostatky je vždy vedúci kontrolovaného subjektu  určenie zodpovedných osôb v nadväznosť na ich pracovné náplne boli určené na základe konzultácie s vedúcou OSB a vedúcou oddelenia sociálneho. 
Predložené na rokovaní MZ 21. 03. 2011

Poverenie č. 04/2011 – Správa č.  04/2011
Kontrola vedenia centrálnej evidencie sťažností a ich vybavovania od dátumu organizačnej zmeny k 01. 08. 2010
Bolo klasifikovaných celkom 7 kontrolných zistení a 1 neplnenie uznesenia MZ
Opatrenia boli nastavené, na porade vedenia 27. 09. 2011 boli všetci oboznámení a upozornení na dodržiavania zákona č. 9/2010 v záujme predísť opakovaniu nedostatkov.
Predložené na rokovaní MZ 19. 09. 2011	
Poverenie č. 05/2011 -  Správa  č. 05/2011
Kontrola  vedenia evidencie  petícií a ich vybavovanie od dátumu organizačnej zmeny k 01.08.2010
Na základe zistení skutkového stavu je potrebné uviesť, že za obdobie od 1.8.2010 do 31.12.2010 bolo v centrálnej evidencii zaevidovaných celkom 8 petícií, kde boli vyhodnotené celkom 3 kontrolné zistenia a 1 neplnenie uznesenia MZ. 
Opatrenia boli nastavené vrátane odporúčania, na porade vedenia 27. 09. 2011 boli všetci oboznámení a upozornení na dodržiavania zákona č. 9/2010 v záujme predísť opakovaniu nedostatkov.
Predložené na rokovaní MZ 19. 09. 2011	

Poverenie č. 06/2011  -  Správa č. 06/2011
Kontrolovaný subjekt:
Mestský úrad v Žiline + organizácie v zriaďovateľskej pôsobnosti mesta Žilina 
Predmet následnej finančnej kontroly:
Kontrola procesu inventarizácie majetku, záväzkov a rozdielu majetku a záväzkov ku dňu riadnej účtovnej závierky v podmienkach mestskej samosprávy.
Kontrolované obdobie: Rok 2010
V kontexte predmetu kontroly, kontrola zistené nedostatky a kontrolné zistenia  za MsÚ zosumarizovala do 4 kontrolných zistení.
Správa bola prerokovaná so zodpovednými zástupcami kontrolovaného subjektu dňa 17. 06. 2011, pričom v Zápisnici č. 06/2011 z prerokovania Správy č. 06/2011 boli stanovené termíny na určenie návrhu opatrení a na samotné plnenie opatrení,  ako aj určenie zodpovedných osôb.  
Predložené na rokovaní MZ 27. 06. 2011

Poverenie č. 07/2011 -  Správa č. 07/2011
Vykonanie kontroly finančnej kontroly, kontroly hospodárenia s finančnými prostriedkami a zostavenia účtovnej závierky v rozpočtových organizáciách v zriaďovateľskej pôsobnosti mesta
Kontrolované obdobie:  rok 2010
Kontrolovaný subjekt: Centrum voľného času Spektrum, Hurbanova 28,  010 01  Žilina
Zhrnutie kontrolných zistení
Následná finančná kontrola v Centre voľného času Spektrum, Hurbanova 28, Žilina, bola zameraná na preskúmanie splnenia podmienok poskytovania verejných prostriedkov podľa platných VZPP, hospodárne čerpanie verejných prostriedkov pridelených rozpisom rozpočtu na rok 2010 a na posúdenie dodržovania zásady hospodárnosti, efektívnosti a účinnosti čerpania verejných prostriedkov. NFK bola vykonaná v dňoch od 01.03.2010 do 15.04.2010, keď na základe výsledku kontrolovaných skutočností bolo klasifikovaných celkom 13 kontrolných zistení, pri ktorých neboli postupy v súlade so všeobecne záväznými právnymi a internými predpismi pri ich porovnaní so skutočnosťou v kontrolovanom subjekte. 
Správa bola prerokovaná so štatutárnym zástupcom kontrolovaného subjektu a zodpovedným ekonomickým pracovníkom kontrolovaného subjektu dňa 20. 04. 2011, pričom v Zápisnici č. 07/2011 z prerokovania Správy č. 07/2011 boli stanovené termíny na určenie návrhu opatrení a na samotné plnenie opatrení,  ako aj určenie a vyvodenie zodpovednosti za uvedené nedostatky voči zodpovedným osobám.  Kontrolovaný subjekt dňa 30. 05. 2011 (v termíne) doručil na ÚHK vypracované Opatrenia na odstránenie nedostatkov zistených vykonanou NFK. 
Predložené na rokovaní MZ 27. 06. 2011
Poverenie č. 08/2011 – Správa č. 08/2011
Kontrola preverenia prípadu podľa obsahu sťažnosti zo strany Advokátskej kancelárie JUDr. Chlapíka s.r.o. Žilina – Kontroly vykonávané z podnetu o ktorých sa hlavná kontrolórka pri výkone svojej činnosti dozvedela – na požiadanie primátora mesta.
Kontrola bola vykonaná v súlade s Plánom kontrolnej činnosti hlavnej kontrolórky Mesta Žilina na I. polrok 2011 schválený Uznesením č.17/2011 na 2. zasadnutí MZ konanom dňa 24.01.2011  v zmysle zákona NR SR č.502/2001 Z. z. o finančnej kontrole a vnútornom audite a o zmene a doplnení niektorých zákonov, v súlade s príslušnými ustanoveniami zákona č.369/1990 Zb. o obecnom zriadení v znení neskorších predpisov a vydaným poverením č.08/2011  na vykonanie kontroly hlavnou kontrolórkou mesta Žilina zo dňa 02. 03. 2011. 
Kontrola bola vykonaná v súlade s bodom 4. Ostatné kontroly Plánu kontrolnej činnosti hlavnej kontrolórka na I. polrok 2011 – 4.3. Kontroly vykonávané z podnetu na základe poznatkov, o ktorých sa hlavná kontrolórka dozvedela pri výkone kontroly. Podnetom bola sťažnosť občana, ktorú  primátor mesta Ing. Igor Choma zadal preveriť  a vykonať dôslednú kontrolu  prípadu. 
Kontrolovaný subjekt:
Mestský úrad v Žiline – jeho organizačné útvary súčinné pri správe bytového fondu 
Bytterm a.s. – správca bytového fondu mesta Žilina na základe mandátnej zmluvy
Predmet následnej finančnej kontroly:
Kontrola preverenia prípadu podľa obsahu sťažnosti zo strany Advokátskej kancelárie JUDr. Chlapík s r.o., Žilina, došlej na MsÚ v Žiline dňa 02.03.2011pod číslom C-9601- Príloha č. A
Správa bola prerokovaná so zodpovednými zástupcami kontrolovaného subjektu, pričom v Zápisnici č. 08/2011 z prerokovania Správy č. 08/2011 boli stanovené termíny na určenie návrhu opatrení a na samotné plnenie opatrení,  ako aj určenie a vyvodenie zodpovednosti za uvedené nedostatky voči zodpovedným osobám.  
Predložené na rokovaní MZ 27. 06. 2011

Poverenie č. 09/2011 – Správa č. 09/2011
Vykonanie následnej finančnej kontroly, kontroly hospodárenia s finančnými prostriedkami a zostavenia účtovnej závierky v rozpočtových organizáciách v zriaďovateľskej pôsobnosti mesta.  Kontrolovaný subjekt: Základná škola, Hollého 66,  010 01  Žilina
Kontrolované obdobie:  Rok 2010
Zhrnutie kontrolných zistení
Následná finančná kontrola v Základnej škole, Hollého 66, Žilina, bola zameraná na preskúmanie splnenia podmienok poskytovania verejných prostriedkov podľa platných VZPP, hospodárne čerpanie verejných prostriedkov pridelených rozpisom rozpočtu na rok 2010 a na posúdenie dodržovania zásady hospodárnosti, efektívnosti a účinnosti čerpania verejných prostriedkov. NFK bola vykonaná v dňoch od 23.03.2010 do 14.04.2010, keď na základe výsledku kontrolovaných skutočností bolo klasifikovaných celkom 9 kontrolných zistení, pri ktorých neboli postupy v súlade so všeobecne záväznými právnymi a internými predpismi pri ich porovnaní so skutočnosťou v kontrolovanom subjekte. 
Správa bola prerokovaná so štatutárnym zástupcom kontrolovaného subjektu aj za účasti jeho zástupkyne dňa 18. 04. 2011, pričom v Zápisnici č. 09/2011 z prerokovania Správy č. 09/2011 boli stanovené termíny na určenie návrhu opatrení a na samotné plnenie opatrení,  ako aj určenie a vyvodenie zodpovednosti za uvedené nedostatky voči zodpovedným osobám.  Kontrolovaný subjekt dňa 11. 05. 2011 (v termíne) doručil na ÚHK vypracované Opatrenia na odstránenie nedostatkov zistených vykonanou NFK.
Predložené na rokovaní MZ 27. 06. 2011
Poverenie č. 10/2011 
Kontrola aktuálnosti vybraných platných Všeobecne záväzných nariadení Mesta Žilina
Kontrolovaný subjekt – Mesto Žilina – MsÚ v Žiline
Kontrolované obdobie – VZN platné do zahájenia výkonu kontroly
Kontrola je vykonaná v zmysle poverenia, je pripravená Správa, pričom hlavná kontrolórka vzhľadom na rozsiahlosť a vážnosť problematiky rozhodla o doplnení  kontrolnej skupiny ešte v štádiu prebiehania kontroly o nového člena (kontrolu robila iba jedna pracovníčka) za účelom ešte preverenia skutočností súvisiacich s predmetom a nálezom kontroly, ako aj ďalšieho nezávislého pohľadu na danú problematiku a v záujme správneho vyhodnotenia situácie a  kontrolných zistení. 
Vedúcou kontrolnej skupiny bude Mgr. Hellová Eva – kontrolórka ÚHK MsÚ v Žiline, pracovníčka určená v zmysle Poverenia č. 10/2011  a novým členom kontrolnej skupiny bude PhDr. Rastislav Lettrich – kontrolór ÚHK MsÚ v Žiline. 
Dôvodom tohto rozhodnutia – rozšíriť kontrolnú skupinu je aj obtiažnosť problematiky a právnej rôznorodosti, ktorá je predmetom preverovania a to aj bez podpory odborníkov s právnym vzdelaním v kolektíve pracovníkov  na ÚHK,  čo si vyžaduje dostatočný časový priestor pre správne posúdenie a následne vyhodnotenie situácie a vzájomné vykonzultovanie sporných situácií. Dosiahnutie tohto cieľa  z úrovne  jedného pracovníka nie je možné dosiahnuť  a v záujme maximálneho eliminovania  rizík   subjektívneho hodnotenia a získania  objektívneho posúdenia stavu je kontrolná skupina doplnená. 
S poukazom na skutočnosť, že pracovný kolektív ÚHK MsÚ bol posilnený o ďalšieho kolegu, ktorý po absolvovaní základného praktického zácviku na výkon kontroly môže byť podporou pre objektivizáciu výstupov, hlavná kontrolórka vydala Dodatok č. 1 k Povereniu č. 10/2011, aby boli splnené podmienky pre výkon kontroly. 
V štádiu finalizácie prerokúvaní, možné je že bude predložená na rokovanie MZ. 

Poverenie č. 11/2011 
Kontrola príjmovej časti rozpočtu – poplatok za komunálny odpad so zameraním na PO a FO podnikateľ
Kontrolovaný subjekt – Mesto Žilina – MsÚ v Žiline
Kontrolované obdobie – rok 2009 – 2010
Všeobecne záväzné právne predpisy a iné interné normy ktoré tvoria základ pre postup pri výkone kontroly:
Základ pre výkon kontroly boli nasledovné všeobecne záväzné právne predpisy:
Úlohou kontrolnej skupiny Útvaru hlavného kontrolóra bolo vykonanie následnej finančnej kontroly, kde predmetom bola kontrola príjmovej časti rozpočtu – poplatok za komunálny odpad a drobný stavebný odpad so zameraním na PO a FO podnikateľ. V tejto súvislosti je potrebné uviesť, že miestny poplatok za KO a DSO od 1.1.2009 vyberá Mesto Žilina. V čase vykonávanej kontroly podľa stanoviska  správcu dane je evidenčný stav poplatníkov za  KO a DSO celkom cca 84 500 poplatníkov a z toho je okolo 3 tis. poplatníkov právnických osôb a fyzických osôb - podnikateľ. Vzhľadom na veľký počet poplatníkov evidovaných v segmente fyzická osoba podnikateľ a právnická osoba kontrolná skupina prekontrolovala cca 300 právnických subjektov, čo tvorí asi 10% z celkového počtu poplatníkov fyzických osôb podnikateľ a právnických osôb. Predmetnou kontrolou bolo zistených celkom 23 kontrolných zistení, ktoré poukázali na nedostatky pri aplikácii  hlavne zákona č. 582/2004 Z.z. o miestnych daniach a miestnom poplatku, zák. č. 511/1992 Zb. o správe daní a poplatkov, ako aj zákona č. 502/2001 Z. z. o finančnej kontrole. Z výsledkov kontrolných zistení je potrebné, aby správca poplatku za komunálny odpad a drobný stavebný odpad využíval vyhľadávaciu činnosť, miestne zisťovanie, čo môže pozitívne ovplyvniť  príjmy z miestnych daní.  Tiež je nevyhnutné, aby správca venoval náležitú pozornosť vyznačovaniu doložky právoplatnosti a vykonateľnosti. Z celkového počtu prekontrolovaných subjektov 250 vo vzťahu k vyznačovaniu doložky právoplatnosti a vykonateľnosti kontrolná skupina uvádza, že cca 85% prekontrolovaných subjektov nemalo vyznačenú doložku právoplatnosti a vykonateľnosti. Na rozhodnutiach na ktorých boli vyznačené doložky právoplatnosti a vykonateľnosti kontrolná skupina vyhodnotila že z celkového počtu 30 prípadov bolo 50% nesprávne vyznačených. Je potrebné, aby správca dane venoval náležitú pozornosť aj žiadostiam o vrátenie preplatku miestneho poplatku za KO a DSO a dodržiaval stanovené lehoty. 
Odporúčanie kontrolnej skupiny:
•	Na základe zistených skutočnosti kontrolná skupina odporúča prehodnotiť systém vedenia databázy a vydávania PV na  jednotlivcov a zaviesť systém vydávania PV a evidencie na domácnosti, čo  by viedlo nepochybne k nemalým  finančným úsporám vo viacerých smeroch -   nižšia spotrebu papiera a tlače, nižší poplatok za distribúciu a v neposlednom rade úspora pracovnej sily, vzhľadom na skutočnosť, že počet daňovníkov FO, by klesol na 1/3 až ¼, čo sú nezanedbateľné fakty. 
•	Kontrolná skupina odporúča vzhľadom na vyvíjajúci sa  stav pohľadávok  prijať zásadné opatrenia pri napĺňaní procesnej stránky dokumentácie s cieľom zlepšiť a urýchlila ich vymožiteľnosť aj s poukazom na  úprava súčasne platného VZN č. 26/2009.        
Predložené na rokovaní MZ 17. 10. 2011

Poverenie č. 12/2011 -  Správa č. 12/2011
Kontrolovaný subjekt:
Mesto Žilina a obchodné spoločnosti a iné právnické osoby s majetkovou účasťou mesta
Predmet následnej finančnej kontroly:
Kontrola správnosti vedenia majetkového podielu mesta vo všetkých obchodných spoločnostiach a iných právnických osobách k 31. 12. 2010 – porovnanie účtovného stavu s výpisom z OR.
Kontrolované obdobie:  k 31. 12. 2010
Zhrnutie kontrolných zistení
Vykonaná následná finančná kontrola bola zameraná na kontrolu správnosti vedenia majetkového podielu Mesta Žilina vo všetkých obchodných spoločnostiach a iných právnických osobách k 31. 12. 2010 – na porovnanie účtovného stavu s údajmi uvedenými na úplných výpisoch z OR SR. NFK bola vykonaná v dňoch od 27. 04. 2011 do 31. 05. 2011, keď na základe výsledku kontrolovaných skutočností bolo klasifikované 1 kontrolné zistenie, pri ktorom neboli postupy v súlade so všeobecne záväznými právnymi predpismi pri ich porovnaní so skutočnosťou v kontrolovanom subjekte. 
Správa bola prerokovaná so zodpovednými zástupcami kontrolovaného subjektu, pričom v Zápisnici č. 12/2011 z prerokovania Správy č. 12/2011 boli stanovené termíny na určenie návrhu opatrení a na samotné plnenie opatrení. 
Predložené na rokovaní MZ 27. 06. 2011

Poverenie č. 13/2011 – Správa č. 13/2011
Vykonanie následnej finančnej kontroly, kontroly hospodárenia s finančnými prostriedkami a zostavenia účtovnej závierky v rozpočtových organizáciách v zriaďovateľskej pôsobnosti mesta
Kontrolovaný subjekt:   Základná škola, Námestie mladosti 1,  010 15  Žilina
Kontrolované obdobie:  Rok 2010
Predmet následnej finančnej kontroly:
Vykonanie následnej finančnej kontroly, kontroly hospodárenia s finančnými prostriedkami a zostavenia účtovnej závierky v rozpočtových organizáciách v zriaďovateľskej pôsobnosti mesta. 
Zhrnutie kontrolných zistení
Následná finančná kontrola v Základnej škole, Námestie mladosti 1, Žilina, bola zameraná na preskúmanie splnenia podmienok poskytovania verejných prostriedkov podľa platných VZPP, hospodárne čerpanie verejných prostriedkov pridelených rozpisom rozpočtu na rok 2010 a na posúdenie dodržovania zásady hospodárnosti, efektívnosti a účinnosti čerpania verejných prostriedkov. NFK bola vykonaná v dňoch od 02.05.2011 do 22.06.2011, keď na základe výsledku kontrolovaných skutočností bolo klasifikovaných celkom 8 kontrolných zistení, pri ktorých neboli postupy v súlade so všeobecne záväznými právnymi a internými predpismi pri ich porovnaní so skutočnosťou v kontrolovanom subjekte. 
Predložené na rokovaní MZ 17. 10. 2011

Poverenie č. 14/2011  -  Správa č. 14/2011
Kontrolovaný subjekt:  Mesto Žilina – Mestský úrad v Žiline –správcovia pohľadávok a vecne príslušné organizačné útvary
Predmet následnej finančnej kontroly:  Kontrola evidencie a vymáhania pohľadávok podľa jednotlivých pohľadávkových účtov za rok 2010
Kontrolované obdobie:  Rok 2010 
Následnou finančnou kontrolou pohľadávok kontrola mala preveriť ako je v praxi na strane správcov pohľadávok a následne  na strane OPaM využívaný, aplikovaný a dodržiavaný postup pri ich vymáhaní v zmysle platnej Smernice  č.1/2009 prednostu Mestského úradu v Žiline o vymáhaní pohľadávok mesta Žilina, ktorá nadobudla účinnosť dňa 1.12.2009. Nakoľko časovým obdobím kontroly bol rok 2010, kontrola nedostatky, ktoré počas výkonu kontroly zistila zhrnula do 4 kontrolných zistení a ostatné nedostatky hodnotí ako administratívne nedostatky, ktoré nemali zásadne negatívny vplyv a dopad na  skutočnosti pri aplikácii Smernice v praxi.  Popísané skutočnosti a nedostatky uvedené za každým pohľadávkovým  účtom  nemajú vždy charakter kontrolného zistenia. Ide o pomenovanie nedostatkov alebo prípadov a skutočností, ktoré pri dodržaní postupov uvedených v smernici na strane správcu aj s odporúčaniami kontrolného orgánu môžu byť  v zúčtovacom období roku 2011 eliminované. 
Predložené na rokovaní MZ 27. 06. 2011

Poverenie č. 15/2011  -  Správa č. 15/2011
Kontrolovaný subjekt: Mesto Žilina – Mestský úrad v Žiline – príslušné organizačné útvary
Predmet následnej finančnej kontroly: Kontrola  plnenia Opatrení, ktoré boli prijaté ba mimoriadnom zasadnutí MZ v Žiline dňa 16.07.2010 uznesením č.77/2010 pri schvaľovaní Záverečného účtu mesta Žilina za rok 2009
Kontrolované obdobie:   Rok 2010 
Záver   -   Vyhodnotenie splnenia opatrení:
Pri opatrení č. 1, 2, 3, 6, a 7 bolo konštatované splnenie čiastočné
Pri opatrení č. 4, kde bolo formulovaných 6 dielčich opatrení bolo 1 opatrenie splnené, 4 boli splnené čiastočne a 1 opatrenie nebolo splnené
Pri opatrení č. 5 boli formulované 2 dielčie opatrenia, z ktorých 1 bolo splnené a 1 bolo splnené čiastočne. 
Správa bola prerokovaná so zodpovednými zástupcami kontrolovaného subjektu, pričom v Zápisnici č. 14/2011 z prerokovania Správy č. 14/2011 boli stanovené termíny na určenie návrhu opatrení a na samotné plnenie opatrení. 
Predložené na rokovaní MZ 27. 06. 2011

Poverenie č. 16/2011  -  Záznam č. 16/2011
Kontrola plnenia uznesení
Kontrolu vykonala :
Ing. Elena Šuteková – hlavná kontrolórka mesta
Kontrolovaný subjekt:
Mesto Žilina - Mestský úrad v Žiline 
Predmet kontroly:
Kontrola plnenia uznesení prijatých MsZ v Žiline – priebežne
V zmysle Rokovacieho poriadku Mestskej rady a Mestského zastupiteľstva predložiť výsledky kontroly plnenia uznesení MR a MsZ po skončení polročného obdobia. 
Kontrolované obdobie:    I. polrok 2011
Miesto a čas vykonania následnej finančnej kontroly:
MsÚ v Žiline v termíne od 10. 07. 2011
Cieľom vykonanej kontroly bolo preveriť plnenie uznesení  prijatých  MsZ v Žiline.
Kontrola prebiehala spôsobom preverenia uznesení zverejnených na web stránke mesta Žilina konfrontáciou výstupov ich plnenia a preverenia na mieste – vecne príslušného vedúceho odboru. V priebehu výkonu kontroly neboli odobraté žiadne doklady, ktoré by bolo potrebné vrátiť. 
Vzhľadom na skutočnosť, že hlavná kontrolórka v zmysle Rokovacieho poriadku Mestskej rady ako aj Rokovacieho poriadku MsZ v Žiline s prechodným obdobím 1 zmeny, ktorej pôsobnosť bola 2-3 mesiace pripravovala na rokovanie orgánov mesta – MR a MZ Kontrolnú správu o plnení uznesení a následne Informatívnu správu o stave plnenia uznesení, vychádzajúc z priebežného plnenia uznesení za 1. Polrok 2011, možno uviesť, že Uznesenia sú priebežne plnené, pričom v ojedinelých prípadoch dochádza k posunu časového plnenia zadanej úlohy vyplývajúcej z predmetného uznesenia, o čom sú poslanci MZ informovaní prostredníctvom Informatívnej správy o stave plnenia uznesení. 
V priebehu kontrolovaného obdobia - I. polrok 2011 neboli zaznamenané žiadne vážne nezrovnalosti pri plnení uznesení MsZ.
V priebehu 1. Polroka 2011 boli prijaté 2 uznesenia – 34/2011 a 55/2011, ktoré pojednáva o tej istej Žiadosti o NFP každé s iným rozpočtom a následne inou výškou spolufinancovania, pričom Uznesenie č. 55/2011 bolo prijaté z titulu úpravy rozpočtu, pričom schváleniu  Uznesenia č. 55/2011  nepredchádzalo zrušenie Uznesenia č. 34/2011. 
Odporúčanie kontroly:
Pripraviť návrh na zrušenie Uznesenia  č. 34/2011, čím bude  odstránená duplicita  a nejasnosť vyplývajúca zo  chválených Uznesení.  
V rámci vykonanej kontroly bola vykonaná náhodným výberom aj kontrola všeobecných plnení vyplývajúcich zo zákona č. 211/2000 Z. z. o slobodnom prístupe k informáciám a o zmene a doplnení niektorých zákonov v znení neskorších predpisov a zákona č. 396/1990 Zb. o obecnom zriadení, pričom kontrola nezaznamenala porušenie vyššie uvedených všeobecne záväzných právnych predpisov. 

	Vzhľadom na postupy uvedené v Rokovacom poriadku Mestskej Rady, že hlavný kontrolór predkladá v polročných cykloch aj vyhodnotenie plnenia uznesení MR, v rámci vykonanej kontroly bola vykonaná aj kontrola Uznesení MR, pričom je možné konštatovať, že všetky uznesenia mali charakter odporúčací pre MZ, prípadne konštatačný, že MR berie na vedomie, pričom neboli uložené úlohy. 

Poverenie č. 17/2011  
Kontrola hospodárenia s majetkom mesta v podmienkach mestskej samosprávy v Zmysle zásady  hospodárenia s majetkom mesta Žilina v priebehu roku 2010
Kontrola prebieha

Poverenie č. 18/2011  
Kontrola v zmysle Uznesenia č. 106/2010
Kontrola prebieha

Poverenie č. 19/2011  -  Správa č. 19/2011 – 5 kontrolovaných subjektov
Kontrola inventarizácie majetku, záväzkov, rozdielu majetku a záväzkov ku dňu riadnej účtovnej závierky – k 31. 12. 2010 vo vybranej rozpočtovej  alebo príspevkovej organizácii mesta Žilina
Kontrola bola vykonaná v súlade s Plánom kontrolnej činnosti hlavného kontrolóra mesta Žilina na II. polrok 2011, ktorý bol schválený Uznesením č. 89/2011 na 7. zasadnutí MZ konanom dňa 27.06.2011 v zmysle zákona NR SR č. 502/2011 Z. z. o finančnej kontrole a vnútornom audite a o zmene a doplnení zákona č. 369/1990 Zb. o obecnom zriadení v znení  neskorších predpisov, a vydaným poverením č. 19/2011 na vykonanie kontroly hlavnou kontrolórkou mesta Žilina zo dňa 28.06.2011.
Kontrolovaný subjekt:
Vybrané rozpočtové organizácie v zriaďovateľskej pôsobnosti mesta Žilina
Kontrolované obdobie: rok 2010

Základná škola s materskou školou, Na stanicu č. 27, 010 09 Žilina                  Príloha č. 1
Následná finančná kontrola inventarizácie majetku, záväzkov, rozdielu majetku a záväzkov ku dňu riadnej účtovnej závierky na ZŠ s MŠ, Na stanicu č. 27, Žilina bola zameraná na preverenie procesu inventarizácie organizácie s právnou subjektivitou pri dodržaní ustanovení zákona NR SR č. 431/2002 Z. z. o účtovníctve a pri dodržaní vlastného vnútorného predpisu, ktorým boli štatutárom organizácie stanovené ako procesné postupy, tak dokladové a dokumentačné náležitosti tohto procesu. NFK bola vykonaná v dňoch od 04.07.2011 do 25.08.2011, kedy na základe preverenia a výsledku zistených nedostatkov bolo kvalifikovaných 7 kontrolných zistení, pri ktorých organizácia nedodržala ustanovenia zákona o účtovníctve a VP.

Základná škola s materskou školou, Zádubnie 196, 010 03 Žilina		 Príloha č. 2
Následná finančná kontrola inventarizácie majetku, záväzkov, rozdielu majetku a záväzkov ku dňu riadnej účtovnej závierky na ZŠ s MŠ, Zádubnie 196, Žilina bola zameraná na preverenie procesu inventarizácie organizácie s právnou subjektivitou pri dodržaní ustanovení zákona NR SR č. 431/2002 Z. z. o účtovníctve a pri dodržaní vlastného vnútorného predpisu, ktorým boli štatutárom organizácie stanovené ako procesné postupy, tak dokladové a dokumentačné náležitosti tohto procesu. NFK bola vykonaná v dňoch od 04.07.2011 do 25.08.2011, kedy na základe preverenia a výsledku zistených nedostatkov boli kvalifikované  5 kontrolných zistení, pri ktorý organizácia nedodržala ustanovenia zákona o účtovníctve a VP.

Základná škola, Námestie mladosti 1, 010 15 Žilina                                            Príloha č. 3
Následná finančná kontrola inventarizácie majetku, záväzkov, rozdielu majetku a záväzkov ku dňu riadnej účtovnej závierky na ZŠ, Námestie mladosti 1, Žilina bola zameraná na preverenie procesu inventarizácie organizácie s právnou subjektivitou pri dodržaní ustanovení zákona NR SR č. 431/2002 Z. z. o účtovníctve a pri dodržaní vlastného vnútorného predpisu, ktorým boli štatutárom organizácie stanovené ako procesné postupy, tak dokladové a dokumentačné náležitosti tohto procesu. NFK bola vykonaná v dňoch od 04.07.2011 do 25.08.2011, kedy na základe preverenia a výsledku zistených nedostatkov boli kvalifikované  4 kontrolné zistenia, pri ktorý organizácia nedodržala ustanovenia zákona o účtovníctve a VP.

Základná škola, Hollého 66, Žilina                                                                        Príloha č. 4
Následná finančná kontrola inventarizácie majetku, záväzkov, rozdielu majetku a záväzkov ku dňu riadnej účtovnej závierky na ZŠ, Hollého 66, Žilina bola zameraná na preverenie procesu inventarizácie organizácie s právnou subjektivitou pri dodržaní ustanovení zákona NR SR č. 431/2002 Z. z. o účtovníctve a dodržanie vlastného vnútorného predpisu, v ktorom  štatutárom organizácie mali byť stanovené ako procesné postupy, tak dokladové a dokumentačné náležitosti tohto procesu. NFK bola vykonaná v dňoch od 04.07.2011 do 25.08.2011, kedy na základe preverenia a výsledku zistených nedostatkov boli kvalifikované  3 kontrolné zistenia, pri ktorý organizácia nedodržala ustanovenia zákona o účtovníctve a VP.

Základná škola, Slovenských dobrovoľníkov 122/7, Žilina – Budatín               Príloha č. 5
Následná finančná kontrola inventarizácie majetku, záväzkov, rozdielu majetku a záväzkov ku dňu riadnej účtovnej závierky na ZŠ, Slovenských dobrovoľníkov 122/7, Žilina - Budatín bola zameraná na preverenie procesu inventarizácie organizácie s právnou subjektivitou pri dodržaní ustanovení zákona NR SR č. 431/2002 Z. z. o účtovníctve a dodržanie vlastného vnútorného predpisu, v ktorom  štatutárom organizácie mali byť stanovené ako procesné postupy, tak dokladové a dokumentačné náležitosti tohto procesu. NFK bola vykonaná v dňoch od 04.07.2011 do 25.08.2011, kedy na základe preverenia a výsledku zistených nedostatkov bolo kvalifikovaných 5 kontrolných zistení, pri ktorý organizácia nedodržala ustanovenia zákona NR SR č. 431/2002 Z. z. o účtovníctve. 
So všetkými štatutárnymi zástupcami bola vypodpisovaná Zápisnica z prerokovania Správy, boli stanovené termíny na odstránenie nedostatkov ako aj podanie správy o plnení opatrení. 
Predložené na rokovaní MZ 17. 10. 2011

Poverenie č. 20/2011 – Správa č. 20/2011
Kontrola hospodárenia a zostavenia účtovnej závierky v rozpočtových organizáciách v zriaďovateľskej pôsobnosti mesta – ZŠ Budatín – na základe podnetu a požiadavky
Kontrola prebieha
Kontrolovaný subjekt:
Základná škola, Slovenských dobrovoľníkov 122/7, 010 03 Žilina
Predmet následnej finančnej kontroly:
Vykonanie následnej finančnej kontroly, kontroly hospodárenia a zostavenia účtovnej závierky v rozpočtových organizáciách v zriaďovateľskej pôsobnosti mesta. 
Kontrolované obdobie:
Rok 2010
Zhrnutie kontrolných zistení
Následná finančná kontrola v Základnej škole, Slovenských dobrovoľníkov 122/7, Žilina, bola zameraná na preskúmanie splnenia podmienok poskytovania verejných prostriedkov podľa platných VZPP, hospodárne čerpanie verejných prostriedkov pridelených rozpisom rozpočtu na rok 2010 a na posúdenie dodržovania zásady hospodárnosti, efektívnosti a účinnosti čerpania verejných prostriedkov. NFK bola vykonaná v dňoch od 01.07.2011 do 15.09.2011, keď na základe výsledku kontrolovaných skutočností bolo klasifikovaných celkom 20 kontrolných zistení, pri ktorých neboli postupy v súlade so všeobecne záväznými právnymi a internými predpismi pri ich porovnaní so skutočnosťou v kontrolovanom subjekte. 
Správa bola prerokovaná za účasti štatutárneho zástupcu ako aj za účasti vedúcej Odboru školstva a mládeže MsÚ v Žiline. V jednej kópii bola doručená aj p. prednostovi s cieľom informovať ho o stave. V zápisnici boli určené termíny na návrh opatrení, predloženie správy o plnení opatrení ako aj bola uložená úloha vyvodiť zodpovednosť v zmysle Zákonníka práce voči zodpovedným osobám ako zo strany riaditeľky školy tak aj zriaďovateľa. 
Boli prijaté osobitne opatrenia zo strany zriaďovateľa pričom do 31. 10. 2011 musí predložiť návrh opatrení riaditeľka školy. Na základe výsledkov kontroly, hlavná kontrolórka vydala poverenie na vykonanie kontroly na obdobie rokov 2009 a 2008. O výsledku kontroly bude poslanecký  zbor informovaný po ukončení kontroly. 
Predložené na rokovaní MZ 17. 10. 2011

Poverenie č. 21/2011 – Záznam č. 21/2011 / 1-5 – 5 kontrolovaných subjektov
Kontrola vedenia evidencie petícií a ich vybavovanie  vo vybraných rozpočtových alebo príspevkových organizáciách mesta Žilina
Kontrolovaný subjekt:   Základná škola s MŠ Závodie, Školská 49, Žilina, 
Kontrolovaný subjekt:   Základná škola Karpatská, ul. Karpatská č. 1, Žilina,
Kontrolovaný subjekt:   Základná škola s MŠ Ulica sv. Gorazda 1, Žilina,  
Kontrolovaný subjekt:   Mestská krytá plaváreň Žilina, Vysokoškolákov 8, 010 08 
                                          Žilina
Kontrolovaný subjekt:   Turistická informačná kancelária, príspevková organizácia, 
                                          Republiky 1, 010 01 Žilina

Predmet kontroly: Kontrola vedenia evidencie petícií a ich vybavovanie  
Kontrolované obdobie:  rok 2010 a I. polrok 2011 
Miesto a čas vykonania kontroly:  
Miestom vykonávania kontroly bolo pracovisko ÚHK v Žiline.
Kontrola bola vykonaná v čase od  01.07.2011 – 15.10.2011  
 Všeobecne záväzné právne predpisy a iné interné normy, ktoré tvoria základ pre postup pri výkone kontroly:
Pri výkone kontroly  sa kontrolórka Útvaru hlavného kontrolóra riadila ustanoveniami a postupmi v zmysle zákonov a preverila dodržiavanie právnych noriem: 
•	10/1996 Z. z. o kontrole v štátnej správe
•	zákon č. 85/1990 Zb. o petičnom práve 
 
 Základný právny rámec:
•	Petícia je spôsob uplatnenia práva občana, ktorým sa sám alebo spoločne s inými obracia vo veciach verejného, alebo iného spoločného záujmu na orgány územnej samosprávy so žiadosťami, návrhmi a sťažnosťami. Vybavovanie petícií je upravené zákonom č. 85/1990 Zb. o petičnom práve v znení neskorších úprav. 
Uplatňovanie petičného práva prináleží každému, kto má záujem obracať sa na štátne orgány a orgány samosprávy vo veciach verejného, či spoločenského záujmu, tak ako je to uvedené v § 1 zákona o petičnom práve.  

Kontrola bola zameraná na preverenie: 
1.	Vedenie evidencie petícií
2.	Analýza posúdenia správnosti a úplnosti podaných a vybavených petícií v súlade s § 4 a § 5 zákona  č. 85/1990 Zb. o petičnom práve
3.	Vybavovanie petícií v súlade s § 5 ods. 7 zákona č. 85/1990 Zb. o petičnom práve
4.	Záver 
Petícia musí byť písomná, označená slovom petícia a musí obsahovať predmet verejného, alebo iného spoločenského záujmu. 
Orgán verejnej správy, ktorému bola petícia doručená je povinný petíciu prijať a vybaviť tak, aby sa zistil skutočný stav veci jeho súlad, prípadne rozpor s právnymi predpismi.  
V súvislosti s vyhodnotením vyžiadaných dokladov od jednotlivých kontrolovaných subjektov ktoré kontrolórka ÚHK mala k dispozícii s cieľom preveriť ich súlad so všeobecne záväznými právnymi predpismi, ako aj úrovne poznania z osobných konzultácii so štatutárnymi zástupcami jednotlivých subjektov je možné vyhodnotiť stav, kde
  kontrolou bolo zistené nasledovné:
                                                                                                                
1.	Vedenie centrálnej evidencie petícií    
Na základe Poverenia č. 21/2011 na vykonanie kontroly vedenia evidencie petícií a ich vybavovanie bol písomne požiadaný štatutárny zástupca kontrolovaného subjektu  Základná škola s MŠ Závodie na predloženie evidencie vedenia petícií. 
Na základe písomného stanoviska štatutárneho zástupcu kontrolovaného subjektu, ktoré tvorí prílohu č. 1, v kontrolovanom období  roka 2010 ako aj prvého polroka 2011 nebola v tomto subjekte podaná petícia občanov, ani právnickej alebo fyzickej osoby. V súvislosti s vybavovaním petícií je však potrebné uviesť, že v čase vykonávanej kontroly kontrolórke ÚHK bola predložená Smernica č. VPO-3/2010 – Postup pri sťažnostiach a petíciách. Predmetná smernica upravuje postup daného subjektu pri prijímaní, evidovaní, prešetrovaní a vybavovaní petícií. 
V nadväznosti sa zistený stav kontrolórka ÚHK vyhodnotila, že ostané body, ktoré boli predmetom kontroly je irelevantné vyhodnotiť, keďže v danom subjekte podľa písomného stanoviska štatutárneho zástupcu nie sú evidované žiadne podania petície.     
2.	Analýza posúdenia správnosti a úplnosti podaných a vybavených petícií v súlade s§ 4 a § 5 zákona  č. 85/1990 Zb. o petičnom práve – nevyhodnocuje sa
3.	Vybavovanie petícií v súlade s § 5 ods. 7 zákona o petičnom práve – nevyhodnocuje sa
4.	Záver  
Na základe zistení skutkového stavu je potrebné uviesť, že v kontrolovanom subjekte podľa písomného stanoviska štatutárneho zástupcu, ktoré tvorí prílohu č. 1 neevidujú žiadne  podanie petície za kontrolované obdobie rokov 2010 a prvý polrok 2011 z čoho možno analogicky odvodiť, že neboli zistené nedostatky, ktoré by znamenali porušenie všeobecne platných právnych predpisov s výrokom -  bez kontrolných zistení.   

Poverenie č. 22/2011   -  Protokol 22/2011
Kontrola uplatňovania právneho predpisu č. 546/2010 Z. z. a internej Smernice primátora Mesta Žilina č. 1/2011 a 6/2011 o povinnom zverejňovaní zmlúv, objednávok a faktúr
Kontrolu vykonal na základe poverenia:
PhDr. Rastislav Lettrich - kontrolór Útvaru hlavného kontrolóra MsÚ v  Žiline 
Kontrolovaný subjekt:  Mesto Žilina - Mestský úrad v Žiline 
Predmet kontroly:
Kontrola uplatňovania právneho predpisu NR SR č. 546/2010 Z. z. a Interných Smerníc primátora Mesta Žilina č. 1/2011 a č. 6/2011 o povinnom zverejňovaní zmlúv, objednávok a faktúr
Kontrolované obdobie:  1. polrok 2011
Miesto a čas vykonania kontroly:  
Miestom vykonávania kontroly bolo pracovisko ÚHK MsÚ v Žiline
Kontrola bola vykonaná v čase od 20.07.2011 do 04.11.2011

Všeobecne záväzné právne predpisy a iné interné normy,  ktoré tvoria základ pre postup pri výkone kontroly:
Základ pre výkon kontroly boli nasledovné všeobecne záväzné právne predpisy:
•	Zákon NR SR č. 546/2010 Z. z. ktorým sa dopĺňa zákon NR SR č. 40/1964 Zb. Občiansky zákonník v znení neskorších predpisov a ktorým sa menia a dopĺňajú niektoré zákony, 
•	Smernica primátora  Mesta Žilina č. 1/2011 o povinnom zverejňovaní zmlúv, objednávok a faktúr,
•	Smernica primátora  Mesta Žilina č. 6/2011 o povinnom zverejňovaní zmlúv, objednávok a faktúr,
•	Zákon NR SR č. 211/2000 Z. z. o slobodnom prístupe k informáciám v znení neskorších predpisov,
•	Usmernenie pre konverziu písomných dokumentov na elektronické dokumenty verzia 2 a príloha 1 k usmerneniu,
•	Zákon NR SR č. 502/2001 Z. z. o finančnej kontrole a vnútornom audite a o zmene a doplnení niektorých zákonov v znení neskorších zmien a doplnkov,
•	Smernica č. 3/2010 primátora mesta Žilina Zásady finančného riadenie a finančnej kontroly.
1.	Základný právny rámec zverejňovania povinne zverejňovaných zmlúv, faktúr a objednávok  v podmienkach Mesta Žilina – Mestský úrad v Žiline.

     Zákon NR SR č. 546/2010 Z. z.  ktorým sa dopĺňa zákon NR SR č. 40/1964 Zb. Občiansky zákonník v znení neskorších predpisov a ktorým sa menia a dopĺňajú niektoré zákony nadobudol účinnosť od 01.01.2011 a vymedzil niektoré nové právne inštitúty, ktoré Mesto Žilina zaviedlo prostredníctvom Smerníc primátora Mesta Žilina, konkrétne Smerníc primátora Mesta Žilina o povinnom zverejňovaní zmlúv, objednávok a faktúr  č. 1/2011 a č. 6/2011/ ďalej len „ Smernica č. 1/2011“ a „ Smernica č. 6/2011“/
Smernica č. 1/2011 o povinnom zverejňovaní zmlúv, objednávok a faktúr  v článku 1 odseku 2  definuje povinnú osobu, na ktorú sa vzťahuje ustanovenie smernice č. 1/2011. Povinné osoby v podmienkach mesta Žilina sú:
a) Mesto Žilina vrátane Mestského úradu v Žiline,
b) rozpočtové organizácie a príspevkové organizácie zriadené mestom Žilina,
c) právnické osoby založené povinnými osobami podľa písmena a) a b) tohto odseku.
     V článku 2 ods.1 Smernice č. 1/2011 je pozitívne definovaná povinne zverejňovaná zmluva. Povinne zverejňovaná zmluva je písomná zmluva, ktorú uzaviera povinná osoba a ktorá obsahuje informáciu, ktorá sa získala za verejné prostriedky, alebo sa týka používania verejných prostriedkov, nakladania s majetkom štátu, majetkom Mesta Žilina, alebo majetkom právnických osôb zriadených zákonom, na základe zákona alebo nakladania s finančnými prostriedkami Európskej únie. 
     V článku 2  ods. 2  Smernica č. 1/2011 sa negatívne definuje povinne zverejňovaná zmluva.
Povinne zverejnenou zmluvou v podmienkach mesta Žilina nie je: 
a)	Pracovná zmluva a dohoda o práci vykonávanej mimo pracovného pomeru,
b)	Zmluva týkajúca sa burzových obchodov a ich sprostredkovania, 
c)	Odplatná zmluva týkajúca sa cenných papierov.

    V  článku 3 ods. 1 Smernice č. 1/2011 je upravená účinnosť zmlúv. Zmluva môže nadobudnúť účinnosť najskôr až dňom nasledujúcom po dni jej zverejnenia. Platnosť zmluvy tým nie je dotknutá. V článku 3 ods. 2 Smernice č. 1/2011 je možné v zmluve dohodnúť aj neskorší deň nadobudnutia účinnosti ako je deň nasledujúci po dni zverejnenia. V  článku 3 ods. 3 smernice č. 1/2011 je stanovené, že v záverečných ustanoveniach zmluvy je potrebné uvádzať doložku o nadobudnutí účinnosti  „(napr. „ Táto zmluva nadobúda účinnosť dňom nasledujúcim po dni jej zverejnenia podľa § 47a Občianskeho zákonníka“)“. 
     Smernica č. 1/2011 v článku 3 ods. 4 upravuje aj účinnosť zmluvy bez predchádzajúceho zverejnenia a to nasledovne zmluva uzavretá na účely odstránenia následkov mimoriadnych udalostí bezprostredne ohrozujúcich život, zdravie, majetok alebo životné prostredie. Rovnako je bez zverejnenia účinné aj ustanovenie zmluvy, ktoré obsahuje informáciu, ktorá sa podľa osobitného zákona nesprístupňuje. Tým však nie je dotknutá povinnosť túto zmluvu zverejniť bez zbytočného odkladu po tom, ako to bude možné.
     V článku 4 Smernice č. 1/2011 je upravené povinné zverejňovanie objednávok tovarov a služieb. Povinná osoba zverejní na svojom webovom sídle objednávky tovarov a služieb do desiatich pracovných dní od ich vyhotovenia, a to bez ohľadu na ich hodnotu.  
     V článku 5 Smernice č. 1/2011 je upravené povinné zverejňovanie faktúr. Povinná osoba zverejní na svojom webovom sídle faktúry na tovary a služby do desiatich pracovných dní od ich doručenia povinnej osobe, najneskôr však do 30 dní od ich zaplatenia.
     V článku 6 Smernice č. 1/2011 je upravený spôsob zverejňovania zmlúv, objednávok a faktúr v priamej sfére Mestského úradu v Žiline. 
     V odseku 1 článku 6 Smernice č. 1/2011 je stanovené, že zmluvy po ich podpise všetkými zmluvnými stranami odbor právny a majetkový naskenuje a elektronickými prostriedkami odovzdá odboru organizačnému a vnútornej správ, a to najneskôr jeden pracovný deň pred ich požadovaným zverejnením. 
     Podľa odseku 2 článku 6 smernice č. 1/2011 odbor organizačný a vnútornej správy zabezpečí zverejnenie zmlúv na internetovej stránke Mesta Žilina najneskôr v nasledujúci pracovný deň, prípadne v neskorší deň, ak tak požiada odbor právny a majetkový. 
     Podľa odseku 3 článku 6 Smernice č. 1/2011 príslušný odbor Mestského úradu v Žiline bezodkladne po vyhotovení a podpísaní objednávky túto poskytne odboru organizačnému a vnútornej správy, ktorý ju naskenuje a zverejní tak, aby k zverejneniu došlo v lehote do desiatich pracovných dní od ich vyhotovenia na internetovej stránke Mesta Žilina. Za tým účelom je príslušný odbor povinný objednávku poskytnúť s dostatočným časovým predstihom, najmä ak ide o jednorazové poskytnutie viacerých objednávok. Odbor organizačný a vnútornej správy bezodkladne po zverejnení objednávky túto vráti príslušnému odboru, ktorý ju poskytol na zverejnenie. 
     V odseku 4 článku 6 Smernice č. 1/2011 odbor finančného manažmentu bezodkladne po doručení faktúry Mestu Žilina túto poskytne odboru organizačnému a vnútornej správy, ktorý ju naskenuje a zverejní tak, aby k zverejneniu došlo v lehote do desiatich pracovných dní od ich doručenia, najneskôr však do 30 dní od ich zaplatenia, na internetovej stránke mesta Žilina. Za tým účelom je príslušný odbor povinný faktúru poskytnúť s dostatočným časovým predstihom, najmä ak ide o jednorazové poskytnutie viacerých faktúr.
     Podľa odseku 6 článku 6 Smernice č. 1/2011 Odbor organizačný a vnútornej správy vedie prehľadnú evidenciu zverejnených zmlúv pre nepochybné určenie dňa zverejnenia zmluvy a nadobudnutia jej účinnosti. Tieto ustanovenia platia primerane aj o objednávkach a faktúrach.
      Podľa odseku 8 článku 6 Smernice č. 1/2011 ak ide o povinne zverejňovanú zmluvu, ktorá na vznik, zmenu alebo zánik vyžaduje vklad do katastra nehnuteľnosti, odbor právny a majetkový písomné potvrdenie podľa predchádzajúceho odseku bezodkladne zašle príslušnej správe katastra. 
        Podľa odseku 9 článku 6 Smernice č. 1/2011 príslušný odbor, ktorý poskytuje zmluvu na zverejnenie, zabezpečí, aby neboli sprístupnené informácie, ktoré sa podľa zákona  NR SR              č. 211/2000  Z. z. o slobodnom prístupe k informáciám nesprístupňujú. 
        Smernica č. 1/2011 sa vzťahuje na uzavreté zmluvy po 01.01.2011, objednávky vystavené po 01.01.2011 a faktúry doručené po 01.01.2011 do účinnosti Smernice č. 6/2011 o povinnom zverejňovaní zmlúv, objednávok a faktúr.
         Smernica č. 6/2011 o povinnom zverejňovaní zmlúv, objednávok a faktúr zohľadňuje zmenu organizačnej štruktúry Mestského úradu v Žiline a Nariadenie vlády Slovenskej republiky č. 118/2011 Z .z., ktorou sa ustanovuje hodnota objednávok tovarov a služieb a faktúr za tovary a služby, ktoré sa nezverejňujú, v podmienkach Mesta Žilina v článku 4 - Objednávky a v článku 5 - Faktúry. 
         Zmena organizačnej štruktúry Mestského úradu v Žiline sa prejavila v zmene názvu odboru organizačného a vnútornej správy na odbor vnútorných vecí a zmena odboru finančného manažmentu na odbor ekonomický a v rámci odboru ekonomického patrí  na základe novej organizačnej štruktúry referát informatiky.  
        Články 1, 2 a 3 Smernice č. 6/2011 o povinnom zverejňovaní zmlúv, objednávok a faktúr majú také isté znenie ako v článkoch 1, 2 a 3 smernice č. 1/2011. 
        V ods. 1 článku 4 Smernice č. 6/2011 sú upravené podmienky zverejňovania povinnej osoby podľa článku 1 ods. 2 písmena a) a b) objednávok tovarov a služieb na webovej stránke mesta Žilina, ktorých súhrnná hodnota na jednej objednávke presahuje sumu 1000,- eur bez DPH a to do desiatich pracovných dní od ich vyhotovenia. To neplatí ak objednávky súvisia s povinne zverejňovanou zmluvou, ktorá nadobudla účinnosť podľa zákona č. 546/2010 Z. z. 
         V odseku 1 článku 5 smernice č. 6/2011 sú upravené podmienky zverejňovania faktúr. Povinná osoba podľa č. 1 ods. 2 písmena a) a b) zverejní na svojom webovom sídle faktúry na tovary a služby, ktorých súhrnná hodnota presahuje sumu 1000,- eur bez DPH a to desiatich pracovných dní od ich doručenia povinnej osobe, najneskôr však do 30 dní od ich zaplatenia. 
          V odseku 1 článku 6 Smernice č. 6/2011 zmluvy po ich podpise všetkými zmluvnými stranami odbor právny a majetkový naskenuje a elektronickými prostriedkami odovzdá odboru referátu informatiky, a to najneskôr jeden pracovný deň pred ich požadovaným zverejnením. 
           Podľa odseku 2 článku 6 Smernice č. 6/2011 referát informatiky zabezpečí zverejnenie zmlúv podľa predchádzajúceho odseku na internetovej stránke Mesta Žilina najneskôr v nasledujúci pracovný deň, prípadne v neskorší deň, ak tak požiada odbor právny a majetkový. 
           Podľa odseku 3 článku 6 Smernice č. 6/2011 príslušný odbor Mestského úradu v Žiline bezodkladne po vyhotovení a podpísaní objednávky túto poskytne referátu informatiky, ktorý ju naskenuje a zverejní tak, aby k zverejneniu došlo v lehote do desiatich pracovných dní od ich vyhotovenia na internetovej stránke Mesta Žilina. Za tým účelom je príslušný odbor povinný objednávku poskytnúť s dostatočným časovým predstihom, najmä ak ide o jednorazové poskytnutie viacerých objednávok. Referát informatiky bezodkladne po zverejnení objednávky túto vráti príslušnému odboru, ktorý ju poskytol na zverejnenie. 
          V odseku 4 článku 6 Smernice č. 6/2011 odbor ekonomický bezodkladne po doručení faktúry Mestu Žilina túto poskytne referátu informatiky, ktorý ju naskenuje a zverejní tak, aby k zverejneniu došlo v lehote do desiatich pracovných dní od ich doručenia, najneskôr však do 30 dní od ich zaplatenia, na internetovej stránke mesta Žilina. Za tým účelom je príslušný odbor povinný faktúru poskytnúť s dostatočným časovým predstihom, najmä ak ide o jednorazové poskytnutie viacerých faktúr. 
         Podľa odseku 6 článku 6 Smernice č. 6/2011 referát informatiky vedie prehľadnú evidenciu zverejnených zmlúv pre nepochybné určenie dňa zverejnenia zmluvy a nadobudnutia jej účinnosti. Tieto ustanovenia platia primerane aj o objednávkach a faktúrach. 
         Podľa odseku 7 článku 6 Smernice č. 6/2011 referát informatiky vydá odboru právnemu a majetkovému na jeho žiadosť písomné potvrdenie o zverejnení zmluvy. V potvrdení uvedie identifikačné údaje zmluvy. 
         Podľa odseku 8 článku 6 Smernice č. 1/2011 ak ide o povinne zverejňovanú zmluvu, ktorá na vznik, zmenu alebo zánik vyžaduje vklad do katastra nehnuteľnosti, odbor právny a majetkový písomné potvrdenie podľa predchádzajúceho odseku bezodkladne zašle príslušnej správe katastra. 
       Podľa odseku 9 článku 6 Smernice č. 6/2011 príslušný odbor, ktorý poskytuje zmluvu na zverejnenie, zabezpečí, aby neboli sprístupnené informácie, ktoré sa podľa zákona NR SR              č. 211/2000 Z. z. o slobodnom prístupe k informáciám nesprístupňujú.

       Smernica č. 6/2011 sa vzťahuje na zmluvy uzatvorené po 01.05.2011, objednávky vystavené po 01.05.2011 a faktúry doručené po 01.05.2011. Smernica č. 6/2011 ruší smernicu č. 1/2011. Smernice č. 1/2011 a č. 6/2011 vymedzili kompetencie jednotlivým odborom Mestského úradu v Žiline v oblasti zverejňovania zmlúv, faktúr a objednávok. 

Príloha č. 1 k Základnému právnemu rámcu zverejňovania povinne zverejňovaných zmlúv, faktúr a objednávok  v Meste Žilina – Mestský úrad v Žiline.
/Smernica primátora Mesta Žilina č. 1/2011 o povinnom zverejňovaní zmlúv, objednávok a faktúr, Smernica primátora Mesta Žilina č. 6/2011 o povinnom zverejňovaní zmlúv, objednávok a faktúr, Zákon NR SR č. 546/2010 Z. z. ktorým sa dopĺňa zákon NR SR č. 40/1964 Zb. Občiansky zákonník v znení neskorších predpisov a ktorým sa menia a dopĺňajú niektoré zákony./
2.	Zverejňovanie zmlúv, faktúr, objednávok Mesta Žilina – Mestský úrad Žilina na webovej stránke Mesta Žilina – Popis stavu

     Na základe poverenia Hlavnej kontrolórky č. 22/2011  a Dodatku č. 1 k Povereniu č. 22/2011 sa kontrola zamerala na zverejňovanie povinne zverejňovaných zmlúv, faktúr, objednávok na Meste Žilina – Mestský úrad Žilina. Mesto Žilina – Mestský úrad v Žiline zverejňuje svoje povinne zverejňované zmluvy, faktúry, objednávky na svojej oficiálnej webovej stránke v sekcií Úrad pod názvom Hospodárenie mesta, kde sú zverejnené zmluvy pod názvami prehľad zmlúv a kópie zmlúv za rok 2011. Faktúry sú zverejnené pod názvami prehľad faktúr a kópie faktúr za rok 2011. Objednávky sú zverejnené pod  názvom kópie objednávok za rok 2011.
     Na základe vyjadrenia odborného referenta referátu informatiky, prehľady zmlúv a faktúr vychádzajú z evidencie ISS a sú podkladom pre verejnosť na vyhľadávanie konkrétnych zmlúv a faktúr vydaných jednotlivými odbormi Mestského úradu v Žiline. Kópie zmlúv, faktúr, objednávok predstavujú konkrétne zmluvy, faktúry, objednávky, ktoré zverejňuje mesto Žilina za jednotlivé odbory Mestského úradu v Žiline. 

3.	Zverejňovanie povinne zverejňovaných zmlúv na webovej stránke Mesta Žilina, za Mesto Žilina – Mestský úrad Žilina.

       Kontrola sa zamerala na dodržiavanie zverejňovania zmlúv podľa článku 6 smerníc č. 1/2011 a č. 6/2011. 
       Odbor vnútorných vecí Mestského úradu v Žiline odovzdal kontrole Fotokópie zmlúv uzavretých odborom vnútorných vecí. Obor právny a majetkový Mestského úradu v Žiline odovzdal originály povinne zverejňovaných zmlúv.
     Prehľady zmlúv sú rozdelené na webovej stránke Mesta Žilina za jednotlivé mesiace roka 2011 samostatne. Sú zverejnené vo formáte MS Excel a PDF formáte. V prehľade zmlúv za konkrétny mesiac je uvedená zmluvná strana a dátum podpisu zmluvy. V kópiách zmlúv je možné vyhľadávať konkrétnu povinne zverejňovanú zmluvu cez zobrazenie obdobia konkrétneho mesiaca alebo cez vyhľadávanie konkrétnej zmluvnej strany uvedenej v prehľade zmlúv.
      Kontrola si následne náhodným výberom vybrala z prehľadu uzavretých zmlúv za jednotlivé mesiace 1 polroka 2011 niektoré zmluvy a kontrolovala  ich zverejnenie v kópiách zmlúv. Pri vyhľadávaní  jednotlivých zmlúv v kópiách zmlúv nie je kompatibilita s prehľadom zmlúv. 
          V prehľade zmlúv za konkrétny mesiac nie je v niektorých prípadoch uvedené presné označenie zmluvnej strany, pri niektorých zmluvách je len výška zmluvy alebo len dátum podpisu. Z uvedeného prehľadu zmlúv nie je jednoduché sa niekedy dostať ku konkrétnej zmluve a tým sa sťažuje prístup k zisteniu konkrétnej zmluvy. Následne pri kontrole náhodne vybratých zmlúv nedošlo k zisteniu, že by nebola zverejnená niektorá zmluva, ktorá bola uvedená v prehľade zmlúv aj keď vyhľadávanie konkrétnych zmlúv bolo zdĺhavé a komplikované a zaberalo dlhý časový úsek. 

Kontrolné zistenie č. 1 
Tým, že prehľad zmlúv na webovej stránke Mesta Žilina s uvedenými názvami zmluvných strán nie je v niektorých prípadoch totožný s nadpismi v kópiách zmlúv a s názvom zmluvnej strany  a to,  že v prehľade zmlúv je len uvedená zmluvná strana a dátum podpisu zmluvy, prípadne suma  spôsobuje to zťažené vyhľadávanie zmlúv. Na základe zisteného stavu v prípade prehľadu zmlúv, nepostupovalo Mesto Žilina v súlade s ustanovením článku 6 smernice  č. 6/2011.
Referát informatiky vedie prehľadnú evidenciu zverejnených zmlúv tak, aby táto mohla byť kedykoľvek podkladom pre nepochybné určenie dňa zverejnenia zmluvy a nadobudnutia jej účinnosti zmluvy.
Odporúčanie:
Zosúladiť prehľad zmlúv s kópiami zmlúv, aby proces vyhľadávania bol prehľadný a to hlavne, aby názvy zmluvnej strany v prehľade zmlúv a kópiách zmlúv boli jednotné. 

         Kontrola sa následne zamerala na dodržiavanie Usmernenia pre konverziu písomných dokumentov na elektronické dokumenty verzia 2/ďálej len usmernenie/ a prílohy 1 k usmerneniu, ktoré vydalo Ministerstvo financií Slovenskej republiky v spolupráci s Úradom Vlády SR s Ministerstvom spravodlivosti  SR aktualizované 06.05.2011 v podmienkach Mesta Žilina – Mestský úrad v Žiline. 
          V časti 3.2 Všeobecné povinné požiadavky na zverejňovanie súborov stanovil pravidlá zverejňovania. Pri zverejňovaní súborov na internete je potrebné dodržiavať aj štandardy prístupnosti webových stránok (§ 14 výnosu č. 312/2010 Z. z. o štandardoch pre IS VS).Podľa povinného bodu 13.1 týchto štandardov vo všeobecnosti platí, že „Cieľ každého odkazu sa jasne identifikuje. Označenie každého odkazu výstižne popisuje jeho cieľ nezávisle od okolitého kontextu. Odkazy sú jasne odlíšené od ostatného textu.“Názov súboru, resp. odkaz na neho, by teda mal v stručnosti identifikovať jeho obsah, čo napr. v prípade zmlúv znamená jej predmet a prípadne číselnú identifikáciu. Nakoľko väčšina dokumentov je zverejňovaná vo forme súborov (napr. PDF), pre tieto platí aj povinný bod 13.11, podľa ktorého: „Používateľ je vopred upozornený na odkaz, ktorý smeruje na obsah iného typu, ako je webová stránka. Taký odkaz je doplnený informáciou o type a veľkosti cieľového súboru.“Je potrebné dbať aj na to, aby zverejňovaný dokument nemal neúmernú veľkosť. Pokiaľ má napr. zverejnená zmluva viac ako 5 MB, buď obsahovala veľmi veľa obrázkov alebo niekto urobil chybu resp. použil nesprávny formát súboru, vložil zbytočne veľké obrázky, atď. Takýto postup pri inkrementálne narastajúcom množstve zverejňovaných dokumentov neznamená iba nepohodlie používateľov, ale aj zvyšujúce sa finančné nároky povinnej osoby na úložiská súborov. 
     V časti 3.4.2.1 usmernenia sa stanovili povinné metaúdaje. Metaúdaje dokumentu sú údaje, ktoré v štruktúrovanej forme popisujú určité fakty o dokumente. Na zaručenie čitateľnosti zverejnenej zmluvy bol určený presný zoznam metaúdajov, ktoré sú povinnou súčasťou zverejnenia čitateľného dokumentu, týmto sa však nenahrádzajú. Na základe odôvodnenej žiadosti môže rozhodnúť MF SR o výnimke.
Povinné metaúdaje sú: identifikačný údaj zmluvy, názov zmluvy, predmet zmluvy, hodnota (cena) predmetu zmluvy (v prípade jej neexistencie maximálna odhadovaná hodnota),dátum platnosti zmluvy, dátum zverejnenia zmluvy, identifikačné údaje zmluvných strán, identifikané údaje osôb, ktoré podpísali zmluvu. 
     V časti 3.4.2.2 usmernenia sa stanovili odporúčané (dobrovoľné) metaúdaje: dátum účinnosti zmluvy, dátum ukončenia účinnosti zmluvy, uvedenie, či je hodnota predmetu zmluvy s DPH alebo bez DPH, rozpísanie jednotkových cien, z ktorých sa tvorí hodnota predmetu zmluvy.
     Na základe prílohy 1 k usmerneniu je splnením požiadavky pre zverejnenie povinne zverejňovanej zmluvy: a) zverejnenie v podobe textového súboru, ktorý spĺňa požiadavku § 18 písm. d) výnosu č. 312/2010 Z. z.  a súčasné odporúčané zverejnenie štrukturovaných metaúdajov v súlade so skutočným stavom, ktorých povinné položky sú uvedené v prílohe 1 k usmerneniu  Ods. 1 písm. b) – Zverejňovanie povinne zverejňovanej zmluvy.
    Mesto Žilina – Mestský úrad v Žiline zverejňuje povinne zverejňované zmluvy v podobe textového súboru a v tabuľke metaúdajov, ktorá však nemá všetky položky uvedené v prílohe 1 k usmerneniu  Ods. 1 písm. b) – Zverejňovanie povinne zverejňovanej zmluvy.

Odporúčanie:
Zverejňovať povinne zverejňované zmluvy aj prostredníctvom všetkých povinne štrukturovaných metaúdajov uvedených v prílohe 1 k usmerneniu Ods. 1 písm. b) a odporúčaných položiek uvedených v odseku 4 – zverejňovanie povinne zverejňovanej zmluvy. 
3.1  Nadobudnutie účinnosti povinne zverejňovaných zmlúv Mesta Žilina – Mestského úradu Žilina podľa Smerníc č. 1/2011 a č.6/2011 a § 47a ods.1 zákona NR SR č. 546/2010 Z. z. ktorým sa dopĺňa zákon NR SR č. 40/1964 Zb. Občiansky zákonník v znení neskorších predpisov a ktorým sa menia a dopĺňajú niektoré zákony.

    Kontrola sa zamerala na dodržiavanie ustanovenia o účinnosti zmluvy podľa smerníc č. 1/2011 a č. 6/2011. V priebehu kontroly zmlúv kontrola zistila nasledujúce skutočnosti. V záverečných ustanoveniach zmlúv nie je uvedená správna doložka o nadobudnutí účinnosti zmlúv na základe článku 3 odsek 3 smerníc č. 1/2011 a č.6/2011- V záverečných ustanoveniach zmluvy je potrebné uvádzať doložku o nadobudnutí účinnosti  tejto konkrétnej zmluvy „(napr. „ Táto zmluva nadobúda účinnosť dňom po dni jej zverejnenia podľa § 47a Občianského zákonníka“)“. Kontrolou náhodne vybraných zmlúv bolo zistené že doložky o nadobudnutí účinnosti nie sú uvádzané v záverečných ustanoveniach konkrétnych povinne zverejňovaných zmlúv alebo uvádzanie účinnosti v deň podpisu zmluvy a to v týchto prípadoch: 
-	príkazná zmluva ev.č. 5/2011, bez uvedenia o účinnosti v záverečných ustanoveniach zmluvy,  
-	príkazná zmluva ev. č 3/2011, 
-	zmluva o poskytovaní sociálnych služieb č. 36/2011, je uvedená účinnosť 18.4.2011 pričom zmluva bola zverejnená 8.7.2011, tento stav je opakujúci aj u väčšiny zmlúv o poskytovaní sociálnych služieb,
-	zmluva č. 20/2011 o poskytovaní sociálnych služieb je uvedená účinnosť zmluvy 11.4.2011 a zmluva bola zverejnená 23.5.2011, 
-	zmluva o dielo č. 58 /právne/2011, má uvedenú účinnosť  dňom podpisu zmluvy, 
-	dohoda o poskytnutí dotácie číslo 17/2011 – OKŠCRMR/2011, nie je uvedená v záverečných ustanoveniach doložka o nadobudnutí účinnosti podľa smernice, 
-	Príkazná zmluva ev. č. 213/2011 je uvedená v záverečných ustanoveniach doložka o nadobudnutí účinnosti povinne zverejnenej zmluvy podľa smernice. 
-	Zmluva č. 18/2011-OKŠCRMR/2011 dátum podpisu 23.06.2011 a dátum  zverejnenia 30.06.2011, účinnosť dňom podpisu,
-	Zmluva č. 77/2011- OKŠCRMR/2011 zverejnená 13.06.2011 dátum  podpisu 06.06.2011, 
-	Zmluva č. 88/2011-OKŠCRMR/2011, účinnosť dňom podpisu, dátum podpisu 25.5.2011 a zverejnená 30.05.2011, 
-	Zmluva ev.č. 270/2011, dátum podpisu 16.06.2011 a dátum zverejnenia 20.06.2011, účinnosť dňom podpisu,
-	Č. zmluvy 38/2011-OKŠCRMR/2011 dátum podpisu zmluvy 17.06.2011 dátum zverejnenia 22.06.2011, účinnosť dňom podpisu,
-	Zmluva  č. 78/2011-OKŠCRMR/2011 dátum podpisu 22.06.2011 a dátum zverejnenia 23.06.2011, účinnosť dňom podpisu.

       Kontrola zverejňovania zmlúv odborom vnútorných vecí Mestského úradu v Žiline podľa smerníc č.1/2011 a č.6/2011. Kontrola náhodne skontrolovala fotokópie odovzdaných zmlúv od uvedeného odboru sa zamerala  na dodržiavanie článku 3 ods. 3 Smerníc č. 1/2011 a   č. 6/2011 - v záverečných ustanoveniach zmluvy je potrebné uvádzať doložku o nadobudnutí účinnosti „ Táto zmluva nadobúda účinnosť dňom nasledujúcim po dni jej zverejnenia podľa                              § 47a Občianskeho zákonníka“. Z predložených zmlúv na kontrolu z kontrolovaných zmlúv  nemajú v záverečných ustanoveniach doložku o nadobudnutí účinnosti a tým nepostupoval odbor vnútorných veci v súlade s článkom 3 ods. 3 Smerníc č. 1/2011 a č. 6/2011. V článku III.ods.1  uvedenej zmluvy je uvedené, že zmluva nadobúda platnosť a účinnosť dňom podpísania zmluvy. Pričom zmluva podľa článku 3 ods. 1 smernice 6/2011 môže nadobudnúť účinnosť najskôr dňom nasledujúcim po dni jej zverejnenia. 
     V priebehu kontroly na základe podkladov od odboru právneho a majetkového nie je  v Dohodách o poskytnutých dotáciách  uvedená doložka účinnosti podľa článkov 3 ods. 3 smerníc č. 1/2011 a č.6/2011 - napríklad Dohoda o poskytnutí dotácie č. 298/2011. 

Kontrolné zistenie č. 2 
Tým, že sú uvedené v povinne zverejňovaných zmluvách účinnosti v deň podpisu zmluvy alebo s konkrétnym dňom pred dňom nasledujúcim po dni zverejnenia nepostupovalo mesto  v súlade  s § 47 a ods. 1 zákona NR SR č. 546/2010 Z. z. a smernicami č. 1/2011  a č. 6/2011 v článkoch 3 odsek 3.
...ak zákon ustanovuje povinné zverejňovanie zmluvy, zmluva je účinná dňom nasledujúcim po dni jej zverejnenia...

3.2. Dodržiavanie lehôt stanovených v zmysle všeobecne záväzných právnych predpisov
      Kontrola sa zamerala na dodržiavanie lehoty zverejňovania pri povinne zverejňovaných zmluvách Mesta Žilina – Mestský úrad Žilina. Náhodným výberom si kontrola vybrala zmluvy. V prípade nájomných zmlúv týkajúcich sa bytov prenajímateľ Mesto Žilina zastúpené Bytterm, a.s.,  kontrola zistila nasledujúce kontrolné zistenia v ktorých sú nájomné zmluvy zverejnené po lehote troch mesiacov od uzavretia  a dochádza aj k uvádzaniu účinnosti v zmluve s dátumom pred podpisom zmluvy. Uvedené nezhody u zmlúv :
–	centrálne č. 235/2011, ev. č 8593504  zmluva podpísaná 3.1.2011, zverejnená 9.5.2011, s uvedením účinnosti od 01.01.2011,
–	evidenčné č. 514443, centrálne číslo 244/2011, podpísaná 03.01.2011, zverejnená 09.05.2011, s uvedením účinnosti od 01.01.2011,
–	ev.č.859350 6, cen.č. 243/2011, podpísaná 03.01.2011, zverejnená 09.05.2011, s uvedením účinnosti 01.01.2011
–	ev. č. 8593 507, centr. Č. 242/2011, dátum podpisu 03.01.2011, zverejnená 09.05.2011, s uvedením účinnosti 01.01.2011,
–	ev.č. 8593508, cen.č. 241/2011, podpísaná 03.01.2011, zverejnená 09.05.2011, s uvedením účinnosti 01.01.2011,
–	ev.č. 8593509, cen. č. 240/2011, dátum podpisu 03.01.2011, zverejnená 09.05.2011, s uvedením účinnosti 01.01.2011,
–	ev.č. 8593503, cen. č. 239/2011, dátum podpisu 03.01.2011, dátum zverejnenia 09.05.2011, s uvedením účinnosti 01.01.2011
–	ev. č. 8593 502, cen. č. 238/2011, dátum podpisu 03.01.2011, dátum zverejnenia 09.05.2011, s uvedením účinnosti 01.01.2011
–	ev. č. 8593 501, cen. č. 237/2011, dátum podpisu 03.01.2011, zverejnená 09.05.2011, s uvedením účinnosti 01.01.2011,
–	ev.č. 8593505, cen.č. 236/2011, dátum podpisu 03.01.2011,dátum zverejnenia 09.05.2011, s uvedením účinnosti 01.01.2011, 
–	ev. č. 516483,cen. č. 248/2011, zmluva podpísaná 05.05.2011 s uvedením účinnosti od 01.05.2011 a zmluva zverejnená 16.05.2011, 
–	cen. č. 235/2011, ev. č 8593504  zmluva podpísaná 3.1.2011, zverejnená 9.5.2011 s uvedením účinnosti 01.01.2011, 
–	evč. 3408947, cen.č. 302/2011, dátum podpisu 01.02.2011, dátum zverejnenia 09.05.2011, s uvedením účinnosti 01.02.2011. 
–	ev. č. 33652122, cen. č. 300/2011, dátum podpisu 17.01.2011, zverejnené 09.05.2011, 
–	ev. č. 81104532, cen.č 309/2011 dátum  podpisu 4.1.2011, dátum zverejnenia 09.05.2011, dátum účinnosti 01.02.2011,
–	ev.č. 8110434, cen. č. 308/2011, dátum podpisu 04.1.2011,  dátum zverejnenia 09.05.2011, s uvedením účinnosti 01.02.2011,
–	ev.č. 81104527, cen. č. 306/2011, dátum podpisu 4.2.2011, dátum zverejnenia 09.05.2011, dátum účinnosti 01.02.2011.
–	cen. č. 234/2011, ev. č. 342727 8, dátum podpisu 4.1.2011, dátum zverejnenia 9.5.2011, 
–	ev. č. 3427 27 5, cen. č.233/2011  dátum  podpisu 4.1.2011 dátum zverejnenia 09.05.2011, 
–	ev.č. 3427279, cen.č. 232/2011, dátum podpisu 04.1.2011 zverejnená 09.05.2011, 
–	ev. č. 3399173, cen.č.209/2011, dátum podpisu 13.01.2011 zverejnené 09.05.2011.
–	ev.č. 3399171,cen. č. 208/2011 dátum podpisu 13.01.2011zmluva zverejnená 09.05.2011, 
–	ev.č. 3399174, cen. č. 207/2011 dátum podpisu 14.01.2011 dátum zverejnenia 09.05.2011, 
–	ev. č. 3399175, cen č. 206/2011 dátum podpisu 14.01.2011 dátum zverejnenia 09.05.2011,
–	ev.č. 3399176, cen.č. 204/2011, dátum podpisu 15.01.2011 dátum zverejnenia 09.05.2011,
–	ev. č. 33991710 cen.č.203/2011 dátum podpisu 13.01.2011 dátum zverejnenia 09.05.2011, 
–	ev.č. 33991916 cen. č.202/2011 dátum podpisu 14.01.2011 dátum zverejnenia 09.05.2011,
–	ev.č. 33991915 cen.č. 201/2011 dátum podpisu 13.01.2011 dátum zverejnenia 15.01.2011, 
–	ev.č. 33991914, cen.č.200/2011 dátum podpisu 13.01.2011 dátum zverejnenia 09.05.2011, 
–	ev. č.33991912 cen.č.199/2011 dátum podpisu 14.01.2011 dátum zverejnenia  09.05.2011, 
–	nájomné zmluvy cen. č. 199/2011 až 193/2011,
–	nájomná zmluva cen. č. 183/2011,
–	nájomné zmluvy cen. č. 177/2011 až 162/2011,
–	nájomné zmluvy cen. č. 160/2011 až 159/2011,
–	nájomná zmluva cen. č. 314/2011. 

      Kontrola sa zamerala aj na plnenie zo zmlúv a náhodným výberom zistila pri kontrole nájomných zmlúv plnenie zmluvnej z nájomnej zmluvy  č. 59/právne/ 2011 dňom podpisu zmluvy 13.04.2011 na základe príjmového pokladničného dokladu č. 11/6/2011. Pričom nájomná zmluva bola zverejnená 13.04.2011 a zmluva je účinná dňom nasledujúcim po dni jej zverejnenia na základe § 47 a ods. 1 zákona NR SR č. 546/2010 Z. z., táto skutočnosť je uvedená v článku 7 Záverečné ustanovenia nájomnej zmluvy  č. 59/právne/2011. 
      Aj v prípade kontroly náhodne vybraných zmlúv o poskytovaní sociálnych služieb sa zistilo, že dochádza vo väčšine zmlúv k plneniu pred nadobudnutím účinnosti povinne zverejňovaných zmlúv, ktoré nadobúdajú účinnosť nasledujúci deň po zverejnení podľa § 47 a ods. 1 zákona NR SR č. 546/2010 Z. z. V kontrolovaných zmluvách je uvedené, že účinnosť týchto zmlúv je dňom začatia poskytovania sociálnych služieb a tento dátum je pred dátumom zverejnenia povinne zverejňovanej zmluvy. Je potrebné zdôrazniť, že právny dôvod  k plneniu vzniká pri povinne zverejňovaných zmluvách pri súčasnom splnení podmienky platnosti a účinnosti zmluvy. 

Kontrolné zistenie č. 3
Tým, že niektoré povinne zverejňované zmluvy boli zverejnené až po lehote troch mesiacov od uzavretia zmluvy nebolo zo strany mesta  zabezpečené naplnenie § 47a odsek 4 zákona NR SR č. 546/2010 Z. z., čím vznikol stav z právneho hľadiska, že k uzavretiu zmluvy nedošlo.
Ak sa do troch mesiacov od uzavretia zmluvy alebo udelenia súhlasu, ak sa na jeho platnosť vyžaduje súhlas príslušného orgánu, zmluva nezverejnila, platí, že k uzavretiu zmluvy nedošlo. 

Tým, že v zmluvách je uvádzaná účinnosť zmlúv pred dňom podpisu zmlúv vytvára predpoklad právnej vady  zmluvného dojednania, čo môže vyvolať následok  -  neplatnosť uzavretých zmlúv  v súlade s §§ 39, 40 ods. 1  zákona SNR č. 40/1964 Zb.   
Neplatný je právny úkon, ktorý svojím obsahom alebo účelom odporuje zákonu alebo ho obchádza alebo sa prieči dobrým mravom.
Ak právny úkon nebol urobený vo forme, ktorú vyžaduje zákon alebo dohoda účastníkov, je neplatný.

Kontrolné zistenie č. 4
Na základe skutočností uvedených v kontrolnom zistení č. 3, vzniká stav, že mesto hoci uzatvorilo zmluvný vzťah, ktorý  však nie je platný, pri následnom plnení zo zmluvného vzťahu vzniká stav, že mesto nemá právne zabezpečenú ochranu svojho majetku a majetkových práv, ktoré sú predmetom týchto zmluvných vzťahov, čím dochádza k rozporu s príslušnými ustanoveniami Zásad hospodárenia s majetkom Mesta Žilina a zákonom NR SR č. 138/1991 Z. z. o majetku obcí v znení neskorších zmien a doplnkov. 
Zásady hospodárenia s majetkom Mesta Žilina/ďalej len zásady/ - článok 2 odsek 8  - Orgány mesta a organizácie zriadené mestom sú povinné majetok  zveľaďovať, chrániť a článok 2 odsek 7 Zásad-  Orgány mesta a organizácie zriadené mestom sú povinné hospodáriť s majetkom mesta a majetkom štátu, ktorý bol mestu zverený, v prospech rozvoja mesta a jej občanov a ochrany a tvorby životného prostredia. Zároveň Mesto Žilina nepostupuje v súlade s § 7 ods. 2 písm. c ) zákona NR SR č. 138/1991 Z. z. o majetku obcí v znení neskorších zmien a doplnkov - Orgány obce a organizácie sú povinné majetok obce zveľaďovať, chrániť a zhodnocovať. Sú povinné najmä používať všetky právne prostriedky na ochranu majetku, vrátane včasného uplatňovania svojich práv alebo oprávnených záujmov pred príslušnými orgánmi.

Kontrolné zistenie č. 5
Tým, že Mesto Žilina nezabezpečilo  dodržanie ustanovení  § 47a ods. 1 a odsek 4 zákona NR SR č. 546/2010 Z. z. pri  zmluvách  a došlo k plneniu  z týchto zmlúv v prospech mesta pred nadobudnutím účinnosti povinne zverejňovanej zmluvy a zo zmlúv, ktoré neboli zverejnené v lehote troch mesiacov od podpisu,  je naplnený predpoklad, že dochádzka na základe § 451 ods. 2 zákona NR SR č. 40/1964 Zb. k Bezdôvodnému obohateniu.
Bezdôvodným obohatením je majetkový prospech získaný plnením bez právneho dôvodu, plnením z neplatného právneho úkonu alebo plnením z právneho dôvodu, ktorý odpadol, ako aj majetkový prospech získaný z nepoctivých zdrojov. Na základe § 457 zákona NR SR č. 40/1964 Zb.  - Ak je zmluva neplatná alebo ak bola zrušená, je každý z účastníkov povinný vrátiť druhému všetko, čo podľa nej dostal.

Vzhľadom na skutočnosti uvedené vyššie, kontrola preverila aj dodržiavanie postupov pri vykonávaní  predbežnej finančnej kontroly na základe Smernica č. 3/2010 primátora mesta Žilina Zásady finančného riadenie a finančnej kontroly a zákona NR SR č. 502/2001 Z. z. o finančnej kontrole a vnútornom audite v znení neskorších zmien a doplnkov. Pri kontrole náhodne vybraných povinne zverejňovaných zmlúv nebola v niektorých prípadoch vykonaná predbežná finančná kontrola ku konkrétnej zmluve a to v prípade nájomných zmlúv prenajímateľ Mesto Žilina zastúpené Bytterm, a.s. Kontrola poukazuje na skutočnosť, že v prípade, že by boli dodržané všetky postupy PFK dôsledne, bolo  by na skutočnosti uvedené vyššie poukázané a následne odstránené v priebehu výkonu, čo sa však nestalo. 

Kontrolné zistenie č. 6
Tým, že Mesto Žilina v zastúpení Bytterm, a.s. nevykonávalo predbežnú finančnú kontrolu pri nájomných zmluvách nepostupovalo v súlade so Smernicou č. 3/2010 primátora Mesta Žilina Zásady finančného riadenia a finančnej kontroly, kde v článku 4 je upravené zabezpečenie a spôsob vykonávania predbežnej finančnej kontroly.  Zároveň nepostupovalo Mesto Žilina v uvedených prípadoch v súlade s § 9 zákona NR SR č. 502/2001 Z. z. o finančnej kontrole a vnútornom audite v znení neskorších predpisov. 

      Pri kontrole  povinne zverejňovaných zmlúv sa zistilo, že bolo uvádzané  v podmienkach plnenia zo zmlúv napr. alikvótna časť pri podpise zmluvy, alebo úhrada pri podpise zmluvy, v prípade  náhodne vybraných prípadoch nedochádzalo k úhrade v uvedených prípadoch. 
Odporúčanie: 
      Plnenie z povinne zverejňovaných zmlúv upraviť v zmluvách tak, aby nedochádzalo  k uvádzaniu plnenie pri podpise zmluvy, alebo úhrada pri alikvótnej časti a zohľadňovať  pri vypracovaní zmlúv ustanovenie o účinnosti povinne zverejňovaných zmlúv na základe § 47 a ods. 1 zákona NR SR 546/2010 Z. z. 

Príloha č. 2 - podklady ku kontrolným zisteniam pri zverejňovaní povinne zverejňovaných zmlúv/fotokópie náhodne vybraných zmlúv, Usmernenie pre konverziu písomných dokumentov na elektronické dokumenty verzia 2 a príloha 1 k uvedenému usmerneniu / a vyjadrenie odboru právneho a majetkového Mestského úradu v Žiline ku zisteniam v priebehu kontroly.
4.	Zverejňovanie objednávok tovarov a služieb Mesta Žilina – Mestského úradu Žilina  na základe Smernice primátora mesta Žilina  č.1/2011 a č. 6/2011.

    Kontrola sa zamerala na dodržiavanie zverejňovania objednávok tovarov a služieb v lehotách stanovených v smernici č. 1/2011. Na základe zoznamu objednávok od 1.1.2011 do 30.6.2011 /ďalej zoznam objednávok/ poskytnutého referátom informatiky sa kontrola náhodným výberom preverila zverejňovanie objednávok v lehotách stanovených smernicou a  prehľadnosť systému vyhľadávania objednávok v kópiách objednávok. Prehľad objednávok nie je na webovej stránke mesta Žilina a tým je sťažený prístup občanov k verejnej kontrole objednávok Mesta Žilina. Občan nemôže bez prehľadu objednávok si odkontrolovať zverejnenie objednávok a dodržiavanie podmienok zverejňovania zo strany mesta. Na webovej stránke sú len kópie objednávok, v ktorých sa dá vyhľadávať konkrétna objednávka buď cez obdobie alebo cez zadanie názvu konkrétnej objednávky. Sťaženie vyhľadávania je napríklad pri vyhľadávaní na základe zoznamu objednávok od referátu informatiky v kópiách objednávok. 
      Na základe uvedených skutočností nie je dodržané ustanovenie Smernice č. 1/2011 v článku 6 odsek. 6 referát informatiky vedie prehľadnú evidenciu zverejnených zmlúv tak, aby táto mohla byť podkladom  pre nepochybné určenie dňa zverejnenia zmluvy a nadobudnutia jej účinnosti. Ustanovenia predchádzajúcej vety platia primerane aj o objednávkach a faktúrach. Je potrebné zladiť zoznam objednávok s názvami v kópiách objednávok a tým sa zjednoduší vyhľadávanie a verejná kontrola objednávok. Po zjednotení je potrebné zverejniť prehľad objednávok. 
       Kontrola sa následne zamerala na dodržiavanie lehôt zverejňovania objednávok. Náhodnou kontrolou vybraných objednávok bolo zistené, že neboli zverejnené objednávky zo zoznamu  objednávok v kópiách objednávok a to v uvedených prípadoch, ale aj zverejnenie kópie objednávky vo faktúrach: 
–	Objednávka č. 042/2011 je v kópiách faktúr zverejnená dňom 11.02.2011,
–	Objednávka č. 35/2011 dátum vystavenia 02.02.2011, 
–	Objednávka č. 157/2011,  dátum vystavenia 29.04.2011. 
–	Objednávka č. 140/2011,  dátum vystavenia 26.4.2011,  
–	Objednávka č. 156/2011,  dátum vystavenia 29.4.2011, 
–	Objednávka č. 43/2011  celková cena objednávky 384,04 eur, 
–	Objednávka č.79/2011  cena objednávky 131,80 € dátum vystavenia 10.03.2011
–	Objednávka č. 95/2011 cena objednávky 107,01 € dátum vystavenia 22.03.2011
–	Objednávka č. 98/2011 cena objednávky 84,28 Eur, dátum vystavenia 23.03.2011 
–	Objednávka č. 114/2011,  dátum vystavenia 04.04.2011, 
–	Objednávka č. 122/2011 dátum vystavenia 08.04.2011, cena objednávky 28,80 eur, 
–	Objednávka č. 127/2011,  dátum vystavenia 13.04.2011, 
–	Objednávka č.131/2011, dátum vystavenia 15.04.2011. 
        Smernica č. 6/2011 upravuje zverejňovanie objednávok tovarov a služieb po 1.5.2011. V článku 4 odsek 1 smernice je stanovená výška objednávok tovarov a služieb, ktorých súhrnná hodnota na jednej objednávke presahuje sumu 1000,-eur bez DPH a to do desiatich pracovných dní od ich vyhotovenia. To neplatí, ak objednávky súvisia s povinne zverejňovanou zmluvou, ktorá nadobudla účinnosť podľa zákona č. 546/2010 Z. z. Kontrola sa zamerala na zverejňovanie objednávok so sumou 1000,-eur bez DPH. Kontrola zistila svojou činnosťou, že Mesto Žilina zverejňuje aj objednávky s nižšou hodnotou, čo je z hľadiska prehľadu objednávok pre občana výhodné, ale zistilo sa, že neboli zverejnené všetky objednávky. Prípady nezverejnenia objednávok:  
–	Objednávka č. 252/2011, cena objednávky 1488,88 Eur,  dátum vystavenia 09.06.2011, 
–	Objednávka č. 228/2011 cena objednávky 1 400 Eur, dátum vystavenia 02.06.2011 nie je zverejnená. 

Kontrolné zistenie č. 7: 
Tým, že neboli zverejnené objednávky v stanovenej lehote nepostupovalo Mesto Žilina v súlade s ustanovením článku  4  smernice č.1/2011 a článku 4 odsek 1 smernice č. 6/2011 a § 5b odsek 1 zákona NR SR č. 546/2010 Z. Z. 
Povinná osoba zverejní na svojom webovom sídle objednávky tovarov a služieb do desiatich pracovných dní odo dňa ich vyhotovenia. To neplatí, ak objednávky súvisia s povinne zverejňovanou zmluvou, ktorá nadobudla účinnosť podľa zákona.
Povinná osoba zverejní na svojom webovom sídle objednávky tovarov a služieb na webovej stránke mesta Žilina, ktorých súhrnná hodnota na jednej objednávke presahuje sumu 1000,- eur bez DPH a to do desiatich pracovných dní od ich vyhotovenia. To neplatí ak objednávky súvisia s povinne zverejňovanou zmluvou, ktorá nadobudla účinnosť podľa zákona č. 546/2010 Z. z.

Kontrolné zistenie č. 8: 
Tým, že nie je vedená dostatočne prehľadná evidencia objednávok Mesto Žilina –Mestský úrad Žilina nepostupuje v súlade s článkami 6 odsek 6 smerníc č. 1/2011 a č. 6/2011. 
Referát informatiky vedie prehľadnú evidenciu zverejnených zmlúv tak,  aby táto mohla byť podkladom pre nepochybné určenie dňa zverejnenia zmluvy a nadobudnutia jej účinnosti. Ustanovenia predchádzajúcej vety platia primerane aj o objednávkach a faktúrach.

        Kontrola sa v prípade objednávok Mesta Žilina – Mestský úrad v Žiline zamerala na dodržiavanie Usmernenia pri zverejňovaní objednávok a prílohy 1 k usmerneniu. Usmernenie stanovuje prioritné zverejnenie prostredníctvom popisných metaúdajov, ktoré v tomto prípade plne nahrádzajú originálne znenie objednávky. Je možné zverejniť aj plné znenie objednávky, avšak je potrebné prihliadnuť aj na bezpečnostné riziká.
        Usmernenie stanovuje povinné metaúdaje pre objednávky v časti 3.5 : identifikačný údaj objednávky, predmet objednávky, hodnota (cena) objednávky (v prípade jej neexistencie maximálna odhadovaná hodnota), identifikácia zmluvy, s ktorou objednávka súvisí, dátum vyhotovenia objednávky, identifikačné údaje dodávateľa, identifikačné údaje osoby, ktorá vystavila objednávku. Odporúčané metaúdaje pre objednávku sú nasledovné v časti 3.5: uvedenie, či je hodnota objednávky s DPH alebo bez DPH, rozpísanie jednotkových cien, z ktorých sa tvorí hodnota objednávky. 
      Splnením požiadavky na základe prílohy 1 k usmerneniu pri zverejnení objednávok je zverejnenie objednávky  jedným z nasledovných spôsobov: 
a)  zverejnenie objednávky v súlade so skutočným stavom v podobe štrukturovaných  metaúdajov s povinnými položkami uvedenými v prílohe 1 k usmerneniu týkajúce sa zverejňovania objednávok tovarov a služieb,
 b)  zverejnenie objednávky v podobe textového súboru, ktorý spĺňa požiadavku § 18 písm. d) výnosu č. 312/2010 Z. z..
      Mesto Žilina- Mestský úrad Žilina zverejňuje objednávky na základe kontroly v podobe textového súboru v kópiách objednávok.
Odporúčanie:
Zverejňovať prioritne objednávky v podobe popisných metaúdajov uvedenými v prílohe 1 k usmerneniu Zverejňovanie objednávok tovarov a služieb ods. 1 písm. a) a ods. 4 – zverejňovanie objednávky tovarov a služieb.
Príloha č. 3 - podklady ku kontrolným zisteniam /zoznam objednávok  od 1.1 do 30.6.2011, fotokópie náhodne vybraných objednávok/ a vyjadrenie odboru ekonomického Mestského úradu v Žiline. 
5.	Zverejňovanie  faktúr Mesta Žilina – Mestského úradu Žilina na základe smerníc             č. 1/2011 a č. 6/2011.

      Zverejňovanie faktúr prebieha prostredníctvom prehľadu faktúr. Prehľad je vedený za každý mesiac osobitne. Je vypracovaný vo formáte MS excel a vo formáte PDF. Vo formáte MS Excel  je uvedené číslo faktúry, dátum evidencie, dátum splatnosti, obchodný názov dodávateľa a predmet fakturácie. V článku 5 smernice č. 1/2011 je uvedené, že povinná osoba zverejní na svojom webovom sídle faktúry na tovary a služby do desiatich dní od ich doručenia povinnej osobe, najneskôr však do 30 dní od ich zaplatenia. Kontrola zistila, že dátum evidencie faktúr sa v niektorých prípadoch odlišoval od dátumov doručenia na zverejnených faktúrach. Napriek zisteným skutočnostiam lehoty boli dodržané aj z dôvodu, že faktúra má byť zverejnená najneskôr do 30 dní od ich uhradenia. Kontrola sa zamerala na dodržiavanie lehôt zverejňovania. Na základe prehľadu faktúr na webovej stránke a zoznamu dodávateľských faktúr od odboru ekonomického, kontrola vyhľadávala faktúry v kópiách faktúr. Vyhľadávanie je tiež  obtiažnejšie tak ako pri vyhľadávaní v kópiách objednávok . Tiež je potrebné zjednotiť názvy faktúr v prehľade faktúr a v kópiách faktúr, lebo týmito nezrovnalosťami sa predlžuje lehota vyhľadávania a aj kontrolovania. Pri všetkých kópiách faktúr by bolo potrebné uvádzať čísla faktúr, aby sa celý proces vyhľadávania urýchlil pretože pri dodávateľoch ktorí pravidelne dodávajú tovary a služby je veľký počet faktúr a ťažko sa v nich orientuje a vyhľadáva konkrétna faktúra. 
     Kontrola počas výkonu zistila, že faktúra zverejnená na webovej stránke mesta Žilina mala inú hodnotu ako pri prehľade faktúr a to v prípadoch  číslo faktúry 12110038  zverejnená faktúra s inou sumou ako v prehľade faktúr. V prehľade faktúr je faktúra na sumu 7152,58 Eur a aj fyzicky je na učtárni a je prílohou na internetovej stránke je pod tým istým číslom faktúry č. 12110038 faktúra na sumu 6694,66 Eur, doručená na Mestský úrad 9.5.2011.  Úhrada prebehla na základe faktúry, ktoré sú v učtárni. 
      Následne bolo zistené, že náhodne vybraná  faktúra je oskenované len napríklad dve strany z troch strana z troch, tým nebola kompletne zverejnená v prípade - poradové číslo faktúry 9110033684, doručená 18.01.2011, zverejnená 19.01.2011.
     Kontrola tiež zistila, že Objednávka č. 042/2011 je v kópiách faktúr zverejnená dňom 11.02.2011. Kontrola si náhodným výberom vyberala faktúry a vyhľadávala v kópiách faktúr. Kontrolou boli zistené tieto nezverejnené faktúry: 
–	Zálohové faktúry na poštové prúžky do 1.5.2011 č. 9000518334,č:. 9000511575,č. 9000508810, č.9000517901,  č. 9000504908. 
–	číslo faktúry 04152000 suma 24,89 Eur, zaevidované na Mestskom úrade 4.1.2011, 
–	faktúra č. 7251957705, suma č. 63,71 Eur, faktúra doručená 19.01.2011,
–	faktúra č.2101026059, suma 15,08 Eur, faktúra doručená 14.01.2011,
–	faktúra č. 20012011, vo výške 29,28 eur dátum evidencie 20.01.2011,
–	faktúra č. 149/2007, suma 507 086,20 Eur, dátum doručenia  24.03.2011 v tomto prípade išlo o exekúciu. 
 
       V odseku 1 článku 5 smernice č. 6/2011 sú upravené podmienky zverejňovania faktúr. Povinná osoba podľa č. 1 ods. 2 písmena a) a b) zverejní na svojom webovom sídle faktúry na tovary a služby, ktorých súhrnná hodnota presahuje sumu 1000,- eur bez DPH a to do desiatich pracovných dní od ich doručenia povinnej osobe, najneskôr však do 30 dní od ich zaplatenia. Týmto ustanovením sa zúžil okruh faktúr, ktoré je potrebné zverejňovať. Kontrola sa zamerala na faktúry, ktoré spĺňajú uvedené podmienky upravené v smernici. Kontrolou sa zistilo, že faktúra č. 2011/0023  je zverejnená s inou sumou ako v prehľade faktúr. V prehľade faktúr je faktúra na sumu 7055,27 EUR a aj fyzicky je na učtárni a  zverejnená na internetovej stránke je pod tým istým číslom faktúry 2011/0023 faktúra na sumu 6545,32 EUR. Úhrada prebehla na základe faktúry, ktorá je v učtárni.  
      Napriek dodržiavania zverejňovania faktúr Mestom Žilina – Mestský úrad sa zistilo, že niektoré faktúry neboli zverejnené a to v týchto prípadoch:
–	zálohové faktúry na poštové prúžky ,faktúry: č. 9000524049, č. 900052451,č. 9000529082, č. 9000529085, č. 9000528807, č. 9000528805, č. 9000528794 v sume 3001,20 Eur, 
–	faktúra č. 4701130511, doručená na Mestský úrad Žilina 9.6.2011, suma 1906,30 Eur, 
–	faktúra č. 3013512005, suma 6293 Eur, Dátum evidencie: 16.06.201, 
–	faktúra č. 5150141311, suma 2332 Eur, faktúra doručená 04.05.2011, 
–	faktúra č. 20111298, suma  90 000, Eur, dátum doručenia 02.06.2011,
–	faktúra č. 2011027, suma 5 460,Eur, Dátum evidencie 16.06.2011,  
–	evidovaná vo faktúrach 13.06.2011 pod číslom 20111457, pričom išlo o úhradu v hotovosti, suma 1 500 Eur.

Kontrolné zistenie č. 9: 
Tým, že neboli zverejnené faktúry za tovary a služby Mesto Žilina nepostupovalo v súlade s článkom 5  smernice č. 1/2011 a článkom 5 odsek 1 smernice č. 6/2011 a § 5b ods. 2 zákona NR SR č. 546/2010 Z. z.  

Kontrolné zistenie č. 10:
Tým, že neboli zverejnené faktúry číslo 12110038,  2011/0023  v zhode s údajmi v prehľade faktúr nepostupovalo Mesto Žilina s  § 5 a ods. 8  zákona č. 211/2000 Z. z. 
Ak je zmluva zverejnená viacerými spôsobmi, rozhodujúce je prvé zverejnenie zmluvy. Povinná osoba alebo účastník zmluvy, podávajúci návrh na zverejnenie podľa odseku 6, sú povinní zabezpečiť súlad zverejnenej zmluvy so skutočným stavom a nesprístupnenie ustanovení zmluvy obsahujúcich informáciu, ktorá sa podľa tohto zákona nesprístupňuje. V kontexte zverejňovania povinne zverejňovaných zmlúv sa uvedené ustanovenie vzťahuje aj na zverejňované faktúry a objednávky. 

Kontrolné zistenie č. 11: 
Tým, že nie je vedená prehľadná evidencia faktúr Mesto Žilina nepostupovalo v súlade s článkami  6 odsek 6 smerníc č.1 a č. 6/2011. 
Referát informatiky vedie prehľadnú evidenciu zverejnených zmlúv tak, aby táto mohla byť podkladom pre nepochybné určenie dňa zverejnenia zmluvy a nadobudnutia jej účinnosti. Ustanovenia predchádzajúcej vety platia primerane aj o objednávkach a faktúrach.

     Kontrola sa následne zamerala na dodržiavanie Usmernenia v podmienkach Mesta Žilina – Mestský úrad v Žiline upravujúce zverejňovanie doručených faktúr. Usmernenie stanovuje povinné metaúdaje faktúr v časti 3.6.: identifikačný údaj faktúry, tovar alebo služba, na ktorú je faktúra vystavená, fakturovaná suma, identifikácia zmluvy alebo objednávky, s ktorou faktúra súvisí, dátum doručenia faktúry (oficiálneho prijatia povinnou osobou), identifikačné údaje dodávateľa. Odporúčané metaúdaje na základe usmernenia pre faktúru sú nasledovné: uvedenie, či je fakturovaná suma s DPH alebo bez DPH, zverejnenie všetkých údajov faktúry podľa zákona č. 222/2004 Z. z. o dani z pridanej hodnoty, splatnosť faktúry, dátum zaplatenia faktúry, spôsob zaplatenia faktúry.
     Splnením požiadavky na základe prílohy 1 k usmerneniu pri zverejnení faktúry na tovary a služby je zverejnenie faktúry  jedným z nasledovných spôsobov: 
a)  zverejnenie faktúry v súlade so skutočným stavom v podobe štrukturovaných  metaúdajov s povinnými položkami uvedenými v prílohe 1 k usmerneniu týkajúce sa zverejňovania faktúr za tovary a služby,
 b)  zverejnenie faktúry v podobe textového súboru, ktorý spĺňa požiadavku § 18 písm. d) výnosu č. 312/2010 Z. z..
    Mesto Žilina – Mestský úrad v Žiline zverejňuje doručené faktúry prostredníctvom textového súboru a v prehľade faktúr, kde nie sú všetky metaúdaje uvedené v prílohe 1 k usmerneniu upravujúce metaúdaje  zverejňovania faktúr na tovary a služby v ods. 1 písm a. a ods.4.

Odporúčanie:
Zverejňovať faktúry aj s kompletnými metaúdajmi uvedenými v ods. 1 a)  a odseku 4 – zverejňovanie faktúry na tovary a služby uvedenými v prílohe k usmerneniu v prehľade faktúr  a tým sa celkový proces zverejňovania doručených faktúr na tovary a služby v podmienkach Mesta Žilina – Mestského úradu Žilina skvalitní.

Príloha č. 4 podklady ku kontrolným zisteniam /fotokópie náhodne vybraných faktúr/.

6.	Dodržiavanie zákona č. 211/2000 Z. z. o slobodnom prístupe k informáciám v znení neskorších zmien a doplnkov pri povinnom zverejňovaní zmlúv, faktúr a objednávok 

     Kontrola sa zamerala na dodržiavanie článkov 6 ods. 9 Smernice č. 1/2011 a č. 6/2011 a ustanovení zákona 211/2000 Z. z. o slobodnom prístupe k informáciám  - § 5a ods.2 zákona NR SR  č. 211/2000 Z. z. o slobodnom prístupe k informáciám -  Ustanovenie povinne zverejňovanej zmluvy, ktoré obsahuje informáciu, ktorá sa podľa tohto zákona nesprístupňuje, sa nezverejňuje. Kontrola sa zamerala na dodržiavanie § 9 zákona NR SR č. 211/2000 Z. z. o slobodnom prístupe k informáciám je upravená ochrana osobnosti a osobných údajov. V odseku 1 § 9 zákona NR SR č. 211/2000 Z. z. informácie, ktoré sa dotýkajú osobnosti a súkromia fyzickej osoby, písomnosti osobnej povahy, podobizne, obrazové snímky a obrazové a zvukové záznamy týkajúce sa fyzickej osoby alebo jej prejavov osobnej povahy povinná osoba sprístupní len vtedy, ak to ustanovuje osobitný zákon, alebo s predchádzajúcim písomným súhlasom dotknutej osoby a na dodržiavanie  §8 zákona NR SR č. 211/2000 Z. z. informácie, ktoré tvoria utajovanú skutočnosť podľa osobitného zákona alebo je predmetom bankového tajomstva alebo daňového tajomstva podľa osobitného zákona, ku ktorým žiadateľ nemá oprávnený prístup, povinná osoba ju nesprístupní s odkazom na príslušný právny predpis. Uvedené náležitosti sledovala aj pri faktúrach a objednávkach. V priebehu kontroly bolo zistené, v období začiatku roka 2011 dochádzalo k zverejňovaniu údajov, ktoré sa nesprístupňujú. Na príklade Zmluvy o zabezpečení poskytovania sociálnej služby č. 1209,1176,1175,1174,1173, zverejňuje osobné údaje o stupni odkázanosti, ktoré sa podľa zákona č. 211/2000 Z. z. nezverejňujú. Napríklad pri faktúre č. 10145 sa sprístupňujú bankové údaje, ktoré sa nezverejňujú.
Dodržiavanie nesprístupňovania údajov sa následne zlepšila v nasledujúcich mesiacoch, kde nastalo zlepšenie v nezverejňovaní údajov ktoré sa podľa zákona NR SR č. 211/2000 Z. z. o slobodnom prístupe k informáciám nezverejňujú. Aj napriek tomu je potrebné venovať zvýšenú pozornosť dodržiavania nesprístupňovanie údajov, ktoré sa podľa zákona NR SR č. 211/2000 Z. z. nezverejňujú.

Kontrolné zistenie č. 12
Tým, že Mesto Žilina v niektorých prípadoch zverejňovalo údaje, ktoré sa podľa zákona NR SR č. 211/2000 Z. z.  nezverejňujú nepostupoval v súlade s § 5a ods. 2  a § 8 a § 9 ods. 1 zákona NR SR č. 211/2000 Z. z. o slobodnom prístupe k informáciám v znení neskorších zmien a doplnkov. 

Odporúčanie: 
Skvalitniť proces nesprístupňovania údajov, ktoré sa nezverejňujú a pokračovať v zlepšení, ktoré nastalo v priebehu prvého polroku 2011.

Príloha č. 5 podklady ku kontrolným zisteniam /fotokópie náhodne vybraných zmlúv a fotokópia faktúry/

Záver
Proces zverejňovania zmlúv, faktúr a objednávok v podmienkach Mesta Žilina – Mestský úrad Žilina má svoje nedostatky ale aj pozitíva napríklad aj zverejňovanie faktúr a objednávok pod stanovenú hodnotu. Nedostatky sa prejavili v prvom polroku 2011 na základe implementácie zákona NR SR č. 546/2010 Z. z., ktorý nadobudol účinnosť 01.01.2011 a smerníc č. 1/2011 a       č. 6/2011. Vzhľadom na veľký rozsah zmlúv, faktúr a objednávok v podmienkach Mesta Žilina –ako krajského mesta sa pri povinne zverejňovaných zmlúv prejavujú nedostatky, ktoré sú vymedzené kontrolnými zisteniami a ktorým je potrebné venovať zvýšenú pozornosť a prijať systémové opatrenia, aby bol proces zverejňovania bez nedostatkov a to konkrétne:
–	Zohľadniť Usmernenie pre konverziu písomných dokumentov na elektronické dokumenty verzia 2 a prílohy 1 k usmerneniu pri procese zverejňovania a tým sa vytvorí prehľadný systém zverejňovania zmlúv, faktúr, objednávok v podmienkach Mesta Žilina,
–	Dôsledne vykonávať predbežnú finančnú kontrolu,
–	Dodržiavať striktne lehoty zverejňovania povinne zverejňovaných zmlúv, faktúr, objednávok,
–	Upraviť zmluvy Mesta Žilina do podoby, ktoré zohľadňujú aktuálnu právnu úpravu       v problematike účinnosti povinne zverejňovaných zmlúv,
–	Klásť dôraz na zverejnenie zmluvy pred predpokladaným plnením z povinne zverejňovaných zmlúv, 
–	Pri procese povinného zverejňovania zmlúv, faktúr, objednávok je potrebné dodržiavať nesprístupňovanie údajov, ktoré sa podľa zákona NR SR č. 211/2000 Z. z. o slobodnom prístupe k informáciám nezverejňujú. 
–	Zaviesť systémové riešenia na odstránenie nedostatkov vyplývajúcich z kontroly, ktoré sú uvedené v protokole a nastaviť funkčný systém v zmysle platnej legislatívy.

Zhrnutie kontrolných zistení: 

Kontrolné zistenie č. 1 
Tým, že prehľad zmlúv na webovej stránke Mesta Žilina s uvedenými názvami zmluvných strán nie je v niektorých prípadoch totožný s nadpismi v kópiách zmlúv a s názvom zmluvnej strany  a to,  že v prehľade zmlúv je len uvedená zmluvná strana a dátum podpisu zmluvy, prípadne suma  spôsobuje to zťažené vyhľadávanie zmlúv. Na základe zisteného stavu v prípade prehľadu zmlúv, nepostupovalo Mesto Žilina v súlade s ustanovením článku 6 smernice  č. 6/2011.

Kontrolné zistenie č. 2 
Tým, že sú uvedené v povinne zverejňovaných zmluvách účinnosti v deň podpisu zmluvy alebo s konkrétnym dňom pred dňom nasledujúcim po dni zverejnenia nepostupovalo mesto v súlade  s § 47 a ods. 1 zákona NR SR č. 546/2010 Z. z. a smernicami č. 1/2011  a č. 6/2011 v článkoch 3 odsek 3.

Kontrolné zistenie č. 3
Tým, že niektoré povinne zverejňované zmluvy boli zverejnené až po lehote troch mesiacov od uzavretia zmluvy nebolo zo strany mesta  zabezpečené naplnenie § 47a odsek 4 zákona NR SR č. 546/2010 Z. z., čím vznikol stav z právneho hľadiska, že k uzavretiu zmluvy nedošlo.
Tým, že v zmluvách je uvádzaná účinnosť zmlúv pred dňom podpisu zmlúv vytvára predpoklad právnej vady  zmluvného dojednania, čo môže vyvolať následok  -  neplatnosť uzavretých zmlúv  v súlade s §§ 39, 40 ods. 1  zákona SNR č. 40/1964 Zb.   

Kontrolné zistenie č. 4
Na základe skutočností uvedených v kontrolnom zistení č. 3, vzniká stav, že mesto hoci uzatvorilo zmluvný vzťah, ktorý nie je platný, pri následnom plnení zo zmluvného vzťahu vzniká stav, že mesto nemá právne zabezpečenú ochranu svojho majetku a majetkových práv, ktoré sú predmetom týchto zmluvných vzťahov, čím dochádza k rozporu s príslušnými ustanoveniami Zásad hospodárenia s majetkom Mesta Žilina a zákonom NR SR č. 138/1991 Z. z. o majetku obcí v znení neskorších zmien a doplnkov. 

Kontrolné zistenie č. 5
Tým, že Mesto Žilina nezabezpečilo  dodržanie ustanovení  § 47a ods. 1 a odsek 4 zákona NR SR č. 546/2010 Z. z. pri  zmluvách  a došlo k plneniu  z týchto zmlúv v prospech mesta pred nadobudnutím účinnosti povinne zverejňovanej zmluvy a zo zmlúv, ktoré neboli zverejnené v lehote troch mesiacov od podpisu,  je naplnený predpoklad, že dochádzka na základe § 451 ods. 2 zákona NR SR č. 40/1964 Zb. k Bezdôvodnému obohateniu.

Kontrolné zistenie č. 6
Tým, že Mesto Žilina v zastúpení Bytterm, a.s. nevykonávalo predbežnú finančnú kontrolu pri nájomných zmluvách nepostupovalo v súlade so Smernicou č. 3/2010 primátora Mesta Žilina Zásady finančného riadenia a finančnej kontroly, kde v článku 4 je upravené zabezpečenie a spôsob vykonávania predbežnej finančnej kontroly.  Zároveň nepostupovalo Mesto Žilina v uvedených prípadoch v súlade s § 9 zákona NR SR č. 502/2001 Z. z. o finančnej kontrole a vnútornom audite v znení neskorších predpisov. 

Kontrolné zistenie č. 7 
Tým, že neboli zverejnené objednávky v stanovenej lehote nepostupovalo Mesto Žilina v súlade s ustanovením článku 4  smernice č.1/2011 a článku 4 odsek 1 smernice č. 6/2011 a § 5b odsek 1 zákona NR SR č. 546/2010 Z. Z. 

Kontrolné zistenie č. 8 
Tým, že nie je vedená dostatočne prehľadná evidencia objednávok Mesto Žilina –Mestský úrad Žilina nepostupuje v súlade s článkami 6 odsek 6 smerníc č. 1/2011 a č. 6/2011. 

Kontrolné zistenie č. 9 
Tým, že neboli zverejnené faktúry za tovary a služby Mesto Žilina nepostupovalo v súlade s článkom 5  smernice č. 1/2011 a článkom 5 odsek 1 smernice č. 6/2011 a § 5b ods. 2 zákona NR SR č. 546/2010 Z. z.  

Kontrolné zistenie č. 10
Tým, že neboli zverejnené faktúry číslo 12110038,  2011/0023  v zhode s údajmi v prehľade faktúr nepostupovalo Mesto Žilina s  § 5 a ods. 8  zákona č. 211/2000 Z. z. 

Kontrolné zistenie č. 11 
Tým, že nie je vedená prehľadná evidencia faktúr Mesto Žilina nepostupovalo v súlade s článkami  6 odsek 6 smerníc č.1 a č. 6/2011. 

Kontrolné zistenie č. 12
Tým, že Mesto Žilina v niektorých prípadoch zverejňovalo údaje, ktoré sa podľa zákona NR SR č. 211/2000 Z. z.  nezverejňujú nepostupoval v súlade s § 5a ods. 2  a § 8 a § 9 ods. 1 zákona NR SR č. 211/2000 Z. z. o slobodnom prístupe k informáciám v znení neskorších zmien a doplnkov. 

Zodpovední zamestnanci na základe podpísanej zápisnice pripravujú návrh opatrení na odstránenie nedostatkov a zabezpečiť systémovými riešeniami prechádzať súčasnému stavu.

Poverenie č. 23/2011 – Správa  23/2011
Predmet pravidelnej následnej kontroly:
Kontrola plnenia opatrení prijatých na odstránenie nedostatkov zistených pri kontrole v zmysle Správy č. 01/2010. 
Kontrolovaný subjekt:
Základná škola, Lichardova 24, 010 01 Žilina
Kontrolované obdobie:
Rok 2010 – 2011 – náhodným výberom podľa prijatých opatrení
Kontrolou bolo zistené – Výrok:
Kontrola preverila plnenie opatrení na odstránenie zistených nedostatkov prijatých na základe následnej finančnej kontroly a kontroly hospodárenia vykonanej v roku 2010 v Základnej škole, Lichardova 24, 010 01 Žilina – Správa č. 01/2010. Pravidelnou následnou kontrolou bolo preverené plnenie konkrétnych opatrení z vecného aj časového hľadiska náhodným výberom z evidencie jednotlivých dokumentov a účtovných dokladov. Celkom bolo preverených 11 opatrení prijatých kontrolovaným subjektom. Väčšina z prijatých opatrení bola splnená, resp. prijaté opatrenia plní kontrolovaný subjekt priebežne. Dve z opatrení prijatých zo strany kontrolovaného subjektu na odstránenie zistených nedostatkov kontrolný orgán vyhodnocuje ako čiastočne splnené. V tomto prípade sa jednalo o Opatrenie k bodu C.1 – Dodávateľské faktúry a Opatrenie č. 3/5 k bodu E.1 – Zmluvné vzťahy. Kontrolovaný subjekt síce na jednej strane splnil stanovené opatrenia, ktoré sa týkali doplnenia potreby dokladovania opodstatnenosti fakturovaných hospodárskych operácií prostredníctvom vystavovania objednávok a ich následného pripájania k súvisiacim účtovným dokladom a doplnenia potreby výkonu predbežnej finančnej kontroly do ustanovení vlastných vnútorných smerníc a zároveň došlo zo strany kontrolovaného subjektu k splneniu opatrení, ktoré sa týkali oboznámenia zodpovedných zamestnancov s vyššie uvedenými skutočnosťami. Avšak pri následnom preverení plnenia týchto ustanovení vnútorných smerníc zo strany zodpovedných pracovníkov kontrolovaného subjektu bolo kontrolným orgánom zistených niekoľko nedostatkov. Na základe výsledku kontrolovaných skutočností boli zo strany kontrolného orgánu klasifikované celkom 2 kontrolné zistenia, pri ktorých neboli postupy v súlade so všeobecne záväznými právnymi a internými predpismi pri ich porovnaní so skutočnosťou v kontrolovanom subjekte. 
Kontrola však zároveň, vzhľadom na vyššie popísané skutočnosti vzťahujúce sa predovšetkým k formulácií a charakteru, zo strany kontrolovaného subjektu, prijatých opatrení, vyhodnotila, že výsledok plnenia opatrení zodpovedá stavu plnenia opatrení uvedenom v Správe kontrolovaného subjektu o splnení prijatých opatrení. Kontrolovaný subjekt síce na jednej strane zabezpečil splnenie opatrení prijatých z jeho strany na nápravu nedostatkov zistených vykonanou následnou finančnou kontrolou a kontrolou hospodárenia v roku 2010, avšak kontrolou oblastí, na ktoré boli prijaté opatrenia zamerané, boli zistené určité nedostatky, kontrolovaný subjekt nevenoval dostatočnú pozornosť odstráneniu nedostatkov zistených pri predchádzajúcej kontrole, čo je dôsledok nedostatočnej účinnosti prijatých opatrení. 
Správa predložená na rokovanie MZ  19. 09. 2011

Poverenie č. 24/2011 – Záznam  24/2011
Predmet pravidelnej následnej kontroly:
Kontrola plnenia opatrení prijatých na odstránenie nedostatkov zistených pri kontrole v zmysle Správy č. 21/2010. 
Kontrolovaný subjekt:
Základná umelecká škola, Gaštanová 8327/56A, 010 07 Žilina
Kontrolované obdobie:
Rok 2010 – 2011 – náhodným výberom podľa prijatých opatrení
Kontrolou bolo zistené – Výrok:
Kontrola preverila plnenie opatrení na odstránenie zistených nedostatkov prijatých na základe následnej finančnej kontroly a kontroly hospodárenia vykonanej v roku 2010 v Základnej umeleckej škole, Gaštanová 8327/56A, 010 07 Žilina – Správa č. 21/2010. 
Pravidelnou následnou kontrolou bolo preverené plnenie konkrétnych opatrení z vecného aj časového hľadiska náhodným výberom z evidencie jednotlivých dokumentov a účtovných dokladov. Celkom bolo kontrolovaných 7 opatrení prijatých kontrolovaným subjektom, tieto boli splnené a plnia sa priebežne. 
Kontrola vyhodnotila, že výsledok plnenia opatrení zodpovedá stavu plnenia opatrení uvedenému v Správe kontrolovaného subjektu o splnení prijatých opatrení. Kontrolovaný subjekt v plnom rozsahu zabezpečil splnenie opatrení prijatých na nápravu nedostatkov zistených vykonanou následnou finančnou kontrolou a kontrolou hospodárenia v roku 2010. Kontrolou oblastí, na ktoré boli prijaté opatrenia zamerané, neboli zistené nedostatky, kontrolovaný subjekt venoval dostatočnú pozornosť odstráneniu nedostatkov zistených pri predchádzajúcej kontrole, čo je výsledkom účinnosti prijatých opatrení. Prijaté a splnené opatrenia prispeli ku skvalitneniu nastavenia a fungovania vnútorného systému v ZUŠ. 
V kontrolovaných oblastiach kontrolovaného subjektu boli všetky prijaté opatrenia na odstránenie nedostatkov splnené – bez kontrolných zistení.  
Správa predložená na rokovanie MZ  19. 09. 2011

Poverenie č. 25/2011
Kontrola hospodárenia a zostavenia účtovnej závierky v rozpočtových organizáciách v zriaďovateľskej pôsobnosti mesta – MŠ Hliny IV
Kontrolovaný subjekt:
Materská škola Hliny IV., Čajakova 4, 010 01 Žilina
Predmet následnej finančnej kontroly:
Vykonanie následnej finančnej kontroly, kontroly hospodárenia s finančnými prostriedkami a zostavenia účtovnej závierky v rozpočtových organizáciách v zriaďovateľskej pôsobnosti mesta. 
Kontrolované obdobie:
Rok 2010
Miesto a čas vykonania následnej finančnej kontroly:
Útvar hlavného kontrolóra mesta Žilina - od 04. 10. 2011 do 31. 10. 2011
Všeobecne záväzné právne predpisy a interné normy, ktoré tvoria základ pre postup pri výkone kontroly:
•	Zákon NR SR č. 502/2001 Z. z. o finančnej kontrole a vnútornom audite a o zmene a doplnení niektorých zákonov, 
•	Zákon NR SR č. 431/2002 Z. z. o účtovníctve, 
•	Zákon NR SR č. 523/2004 Z. z. o rozpočtových pravidlách verejnej správy a o zmene a doplnení niektorých zákonov, 
•	Zákon NR SR č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov, 
•	Zákon NR SR č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov,
•	Zákon NR SR č. 597/2003 Z. z. o financovaní základných škôl, stredných škôl a školských zariadení,
•	Zákona NR SR č. 138/1991 Z. z. o majetku obcí.
A.2 Zriaďovacia listina – charakteristika, poslanie a zriadenie organizácie   (Príloha č. 1)

Mesto Žilina v zmysle ust. § 21 ods. 7 zákona NR SR č. 303/1995 Z. z. o rozpočtových pravidlách v znení neskorších predpisov, ust. § 5 ods. 1 zákona SNR č. 542/1990 Zb. o štátnej správe v školstve a školskej samospráve v znení neskorších predpisov a ust. § 2 ods. 5 zákona NR SR č. 279/1993 Z. z. o školských zariadeniach v znení neskorších predpisov, v súlade s ust. § 1 ods. 2 a § 2 písm. g) zákona NR SR č. 416/2001 o prechode niektorých pôsobností z orgánov štátnej správy na obce a na vyššie územné celky, zriadilo Materskú školu Hliny IV. (ďalej len „MŠ“) so sídlom Čajakova 4, 010 01 Žilina, s účinnosťou od 01.01.2004. Vydaním zriaďovacej listiny listom č. Č. j.: 309/16/2003 zo dňa 04.11.2003 určilo jej formu hospodárenia ako samostatnú rozpočtovú organizáciu na dobu neurčitú. 

V zmysle zriaďovacej listiny MŠ zabezpečuje výchovu a vzdelávanie detí v predškolskom veku, dopĺňa rodinnú výchovu o výchovno-vzdelávaciu činnosť zameranú na všestranný rozvoj osobnosti dieťaťa. Súčasťou predškolskej výchovy je aj príprava dieťaťa na povinnú školskú dochádzku. Materská škola sa v zmysle ust. § 5 ods. 5 zákona NR SR č. 279/1993 Z. z. o školských zariadeniach, zriaďuje ako predškolské zariadenie s celodennou výchovnou starostlivosťou. Súčasťou materskej školy je zariadenie školského stravovania, ktoré zabezpečuje výrobu, konzumáciu jedál a nápojov pre deti, ktoré navštevujú materskú školu v čase ich pobytu v predškolskom zariadení, a pre pracovníkov predškolského zariadenia. 

Dodatkom č. 1 zo dňa 19.01.2009 došlo k zmene a doplneniu nasledovných bodov: bod 1: Názov – Materská škola; bod 3: IČO – 37904957; bod 5: Predmet činnosti – druhá veta bola zmenená nasledovne: „V zmysle § 28 zákona NR SR č. 245/2008 materská škola zabezpečuje výchovu a vzdelávanie prostredníctvom školského programu, ktorý poskytuje predprimárne vzdelávanie.“; bod 7: Vecné a finančné vymedzenie majetku. Následne v zmysle zákona č. 596/2003 Z. z. § 22 ods. 2 došlo k doplneniu nasledovných bodov: bod 9: Súčasti školy – Školská jedáleň pri Materskej škole, Čajakova 4, 010 01 Žilina; bod 10: Výchovný alebo vyučovací jazyk – slovenský jazyk; bod 11: Dátum zriadenia školy – 01.01.2004; bod 12: Dátum a číslo rozhodnutia MŠ SR o zaradení do siete.

Dodatkom č. 2, ktorý bol schválený Uznesením MZ č. 39/2010 zo dňa 19.04.2010, došlo k vymedzeniu majetku MŠ, bola zmenená zriaďovacia listina, čím bolo stanovené nové úplné znenie zriaďovacej listiny, ktoré je v súlade so zákonom NR SR č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov. Kontrolným orgánom bolo preverené aj zaradenie MŠ do siete škôl a školských zariadení, ktoré predchádzalo vydaniu uvedenej zriaďovacej listiny. 

V čase výkonu kontroly bez zistených nedostatkov. 

A.3 Interné smernice a vnútorné predpisy platné v MŠ
A.3.1 Štatút
Štatút MŠ je základnou normou školy, ktorá upravuje poslanie a úlohy školy stanovené zriaďovateľom v zriaďovacej listine č. 309/16/2003 zo dňa 04.11.2003, ktorá bola následne upravená dodatkom k zriaďovacej listine. MŠ bolo pridelené identifikačné číslo organizácie: 37904957. Štatút MŠ, predložený kontrolnému orgánu zo strany kontrolovaného subjektu pri zahájení kontroly, je rozdelený do 7 článkov. MŠ je samostatnou rozpočtovou organizáciou s právnou subjektivitou. Štatutárnym orgánom MŠ je riaditeľ školy, ktorý vykonáva štátnu správu v školstve na prvom stupni a rozhoduje vo veciach určených zákonom a všeobecne záväznými právnymi predpismi a vnútornými predpismi školy. Plní úlohy uložené zriaďovateľom. Riadiacimi orgánmi školy je tzv. Vedenie školy (riaditeľ školy, zástupca riaditeľa školy) a jeho poslaním je priebežne organizovať činnosť školy a kontrolovať plnenie úloh s tým súvisiacich. Poradnými orgánmi školy je: Pedagogická rada, Metodické združenie, Rodičovská rada a Rada školy. Dokument nadobudol účinnosť dňa 01.11.2010. 

A.3.2 Organizačný poriadok
Organizačný poriadok je základnou organizačnou normou MŠ. Upravuje riadenie a organizáciu, dĺžku práce, organizáciu orgánov na škole, práva a zodpovednosť zamestnancov, jej vnútorné a vonkajšie vzťahy. Poriadok je koncipovaný do 3 častí, ktoré sú následne rozdelené do 12 článkov. Organizačný poriadok predložený zo strany kontrolovaného subjektu nadobudol účinnosť dňa 01.01.2004. Táto základná organizačná norma MŠ sa, vo svojich ustanoveniach týkajúcich sa predovšetkým popisu zriadenia organizácie ako samostatnej rozpočtovej organizácie, odvoláva na ustanovenia právnych predpisov, na základe ktorých v danom čase došlo k zriadeniu organizácie (napr.: zákon č. 542/1990 Zb., zákon č. 303/1995 Z. z.). Uvedené právne normy boli následne zrušené a nahradené novými právnymi normami. 
 
Kontrolné odporúčanie:
Vzhľadom k vyššie uvedeným skutočnostiam kontrolný orgán odporúča kontrolovanému subjektu prehodnotiť aktualizáciu tohto Organizačného poriadku MŠ z titulu zapracovania zmien vyplývajúcich zo zmeny legislatívy. V zmysle ustanovení § 11 ods. 9 a ods. 10 písm. f) zákona NR SR č. 245/2008 Z. z. o výchove a vzdelávaní a o zmene a doplnení niektorých zákonov (školský zákon) je totiž Organizačný poriadok jedným z dokumentov tvoriacich ďalšiu dokumentáciu školy alebo školského zariadenia, prostredníctvom ktorej sa zabezpečuje organizácia a riadenie týchto škôl a školských zariadení.

A.3.3 Pracovný poriadok
Pracovný poriadok sa vzťahuje na všetkých zamestnancov MŠ. Na zamestnancov, ktorí pracujú u zamestnávateľa na základe dohôd o prácach vykonávaných mimo pracovného pomeru, sa pracovný poriadok vzťahuje len vtedy, ak to vyplýva z jeho ďalších ustanovení, z ustanovení pracovnoprávnych predpisov alebo z uzavretej dohody. Pracovný poriadok je členený do 15 častí a 34 článkov. Pracovný poriadok bol vydaný riaditeľkou MŠ s účinnosťou od 02.09.2010. 

A.3.4 Vnútorné predpisy a interné smernice v MŠ

Predložené kontrolnému orgánu					
Názov	Platnosť	
1.	Smernica obehu účtovných dokladov	01.09.2010	

Kontrolné odporúčania:
1.	V predmetnej vnútornej smernici upravujúcej obeh účtovných dokladov MŠ uvádza konkrétne mená a priezviská zamestnancov školy. Kontrolná skupina odporúča neuvádzať vo vnútorných smerniciach mená a priezviská zamestnancov z toho dôvodu, že pri akejkoľvek personálnej zmene, by bolo nutné prepracovávať smernice, príp. dopracovávať ďalšie dodatky vzťahujúce sa k týmto smerniciam. 
2.	Kontrolná skupina odporúča kontrolovanému subjektu dopracovať systém vnútorných smerníc v MŠ pre potreby zavedenia a úpravy základných postupov napríklad v oblasti finančnej kontroly, vyúčtovania cestovných náhrad, vybavovania sťažností a pod. 

A.3.5 Účtovné zásady a účtovné metódy MŠ
Kontrole boli predložené Poznámky k 31.12.2010 ako súčasť výkazníctva. Podľa tohto dokumentu účtovná jednotka nezmenila účtovné metódy a účtovné zásady oproti predchádzajúcemu účtovnému obdobiu. 

A.4 Bankové účty organizácie

Materská škola v kontrolovanom období roku 2010 mala k prijímaniu a čerpaniu rozpočtovaných verejných prostriedkov na základe zmlúv o bežnom účte otvorené účty v peňažnom ústave Dexia banka Slovensko, a. s. Hodžova 11, 010 11 Žilina s použitím pre domáci platobný styk v „€“.

A.	Kontrola rozpočtu

V zmysle zákona NR SR č. 523/2004 Z. z. o rozpočtových pravidlách verejnej správy a zákona NR SR č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov pridelené verejné finančné prostriedky je možné použiť do konca rozpočtového roka a to v rozsahu a na účely stanovené rozpisom záväzných ukazovateľov na príslušný rok. 

B.1 Plnenie rozpočtu za rok 2010 v časti výdavky
Zastupiteľstvo mesta Žilina na svojom zasadnutí konanom dňa 19.04.2010 Uznesením č. 34/2010 schválilo programový rozpočet mesta Žilina na rok 2010 v znení schválených pozmeňujúcich návrhov. Do uvedeného dátumu bolo mesto Žilina v rozpočtovom provizóriu. V zmysle § 12 zákona NR SR č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov, stanovil MsÚ v Žiline v časti výdavky svojim listom č. 11565/2010-41429/210-OŠM-MIH zo dňa 18.05.2010 záväzný rozpis ukazovateľov rozpočtu. Následne MsÚ v Žiline, listom č. 18113/2010-55208/2010-OŠM-SAM zo dňa 12.08.2010, oznámil organizácii I. zmenu rozpočtu na rok 2010, ktorá bola schválená dňa 16.07.2010 na mimoriadnom zasadnutí MZ v Žiline Uznesením č. 78/2010 k Rozpočtu mesta Žilina na rok 2010. V rámci tejto zmeny rozpočtu došlo k upraveniu záväzného rozpisu ukazovateľov rozpočtu kontrolovaného subjektu v oblasti prenesených kompetencií – úprava sa týkala navýšenia nenormatívnych prostriedkov – príspevku na výchovu a vzdelávanie na úroveň 4564,- €. V rámci tejto zmeny rozpočtu došlo taktiež k doplneniu a oznámeniu výšky výdavkov z vlastných príjmov v celkovej výške 14 127,- € - z toho výdavky z príjmov z predchádzajúcich rokov (kód zdroja 46) boli stanovené vo výške 6 527,- € a výdavky z príjmov z roku 2010 (kód zdroja 41) boli vo výške 7 600,- €. Okrem upravenia a doplnenia týchto uvedených finančných prostriedkov neboli, v rámci záväzného rozpisu ukazovateľov rozpočtu kontrolovaného subjektu, ako v rámci prenesených, tak ani v rámci originálnych kompetencií, vykonané žiadne ďalšie zmeny v časti výdavkov oproti prvotne schválenému rozpočtu organizácie na rok 2010. Následne MsÚ v Žiline, listom č. 27354/2010-75762/2010-OŠM-SAM zo dňa 30.12.2010, oznámil MŠ zmenu rozpočtu na rok 2010 na základe II. rozpočtového opatrenia zo dňa 15.12.2010. V rámci tejto zmeny došlo k upraveniu záväzného rozpisu ukazovateľov rozpočtu kontrolovaného subjektu v oblasti prenesených kompetencií – došlo k úprave rozpisu nenormatívnych prostriedkov MŠ na výchovu a vzdelávanie a súčasne došlo k doplneniu nenormatívnych finančných prostriedkov – hmotná núdza vo výške 148,- €. 

Následne bolo zo strany MsÚ v Žiline vykonaných ďalších 12 oznámení o zaslaní bežných transferov záväzných ukazovateľov rozpočtu v časti výdavky na rok 2010. MŠ bola v roku 2010 financovaná zo štátneho rozpočtu – prenesené kompetencie, dotácie z rozpočtu obce – originálne kompetencie a dotácie z vlastných príjmov boli prijímané na bežný účet organizácie. 
V súlade a podľa § 12 zákona NR SR č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov došlo k vykázaniu čerpania bežných výdavkov z rozpisu rozpočtu mesta Žilina a vlastných prostriedkov celkom za rok 2010 s nasledovným výsledkom:

Prenesené kompetencie       (v €)	
Účet číslo:
0330374013/5600	Schválený rozpočet 	Upravený rozpočet
(po II. zmene) 	Čerpanie rozpočtu	Rozdiely
+ / -	
Výdavky celkom (600)
Z toho:	4 425,-	5 424,-	5 424,-	0,-	
630: Tovary a služby	4 425,-	5 276,-	5 276,-	0,-	
640: Hmotná núdza - nenormatív	0,-	148,-	148,-	0,-	

Pri financovaní MŠ zo štátneho rozpočtu (prenesené kompetencie) bolo skutočné čerpanie prostriedkov v súlade so záväzným rozpisom ukazovateľov rozpočtu. 

Originálne kompetencie  (v €)	
Účet číslo:
0330374013/5600	Schválený rozpočet 
(MsÚ)	Upravený rozpočet
(MŠ)	Skutočne poukázané prostriedky	Čerpanie rozpočtu
(MŠ)	Rozdiel
+ / -	
Výdavky celkom (600)
Z toho:	186 600,-	186 600,-	184 145,85	184 145,85	0,-	
610: Mzdy, platy, OOV	159 000,-	117 604,-	162 545,85	119 995,28	0,-	
620: Poistné a prísp. do poist.		41 396,-		40 967,71		
640: Nemocenské dávky		0,-		1 582,86		
630: Tovary a služby	27 600,-	27 600,-	21 600,-	21 600,-	0,-	

MsÚ – Údaje prevzaté z Oznámenia o rozpise záväzných ukazovateľov rozpočtu, ktoré bolo zaslané kontrolovanému subjektu z titulu avíza záväzných skutočností týkajúcich sa jeho rozpočtu na rok 2010

MŠ – Údaje prevzaté a napočítané z dokumentov o podrobnom čerpaní rozpočtu kontrolovaného subjektu, rozdelených podľa jednotlivých kódov zdroja 

Rozpočet na rok 2010 v časti výdavky, v oblasti originálnych kompetencií, bol stanovený, na základe Oznámenia o rozpočte kontrolovaného subjektu na rok 2010 doručeného kontrolovaného subjektu, na sumu 186 600,- €. Na základe preverenia výpisov z bežného účtu kontrolovaného subjektu však bolo kontrolou zistené, že MŠ boli poukázané prostriedky nižšie ako bol tento vykonaný rozpis rozpočtu. Prostriedky poukázané od zriaďovateľa, bez započítania príjmov, v rámci originálnych kompetencií, na účet MŠ boli vo výške 184 145,85 €. Na uvedenú úpravu rozpočtu kontrolovaného subjektu, z titulu poukázania nižšieho objemu prostriedkov ako bol schválený, resp. upravený rozpočet, nebolo zo strany zriaďovateľa vydané rozpočtové opatrenie o vykonanej zmene rozpočtu a kontrolovanému subjektu nebolo poukázanie nižšieho objemu finančných prostriedkov ani avizované písomnou formou. Pri financovaní MŠ z rozpočtu mesta (originálne kompetencie) nedošlo k prečerpaniu prostriedkov, ktoré jej boli poukázané na bežný účet. 

Výdavky z vlastných príjmov  (v €)	
Účet číslo:
0330374013/5600	Schválený rozpočet 	Upravený rozpočet	Plnenie rozpočtu	
Výdavky z vlastných príjmov celkom (600)
Z toho:	0,-	14 127,-	12 474,71	
610, 620, 630
•	Výdavky z príjmov z predchádzajúcich rokov (kód zdroja 46)
•	Výdavky z príjmov z roku 2010 (kód zdroja 41)
•	Sponzor (kód zdroja 72)	

0,-
0,-
0,-	

6 527,-
7 600,-
0,-	

6 527,06
1 493,26
4 454,39	

V rámci rozpočtu na rok 2010, v časti výdavkov, kontrolovaný subjekt, okrem čerpania peňažných prostriedkov poukázaných v rámci prenesených aj v rámci originálnych kompetencií, čerpal peňažné prostriedky aj zo svojich vlastných príjmov. Na základe dokumentu o podrobnom čerpaní rozpočtu kontrolovaného subjektu, vôbec nedošlo zo strany zriaďovateľa k schváleniu rozpočtu v predmetnej oblasti výdavkov z vlastných príjmov organizácie. Až následne v rámci výdavkov realizovaných z príjmov z predchádzajúcich rokov (kód zdroja 46) a v rámci výdavkov z príjmov z roku 2010 (kód zdroja 41) došlo zo strany zriaďovateľa MŠ k ich dodatočnému rozpočtovaniu vo výške  6 527,- € (kód zdroja 46) a vo výške 7 600,- € (kód zdroja 41). V rámci uvedenej úpravy rozpočtu však nedošlo zo strany zriaďovateľa k naplánovaniu výšky výdavkov z prijatých grantov a sponzorských darov (kód zdroja 72). Táto kategória výdavkov sa objavila v dokumentoch o podrobnom čerpaní rozpočtu kontrolovaného subjektu aj napriek skutočnosti, že sa jedná o mimorozpočtové zdroje, ktoré, z titulu ich charakteru, nie je možné plánovať. Výdavky z vlastných príjmov kontrolovaného subjektu neboli v rámci rozpočtu plánované, avšak boli čerpané až do úrovne v zmysle vyššie uvedenej tabuľky. 

B.2 Plnenie rozpočtu za rok 2010 v časti príjmy
MŠ pri zostavovaní rozpočtu na rok 2010 v záväzných ukazovateľoch mala rozpísanú výšku príjmu zriaďovateľom v celom rozsahu rozpočtu v celkovej výške 7 600,- € (list č. S14686/2010-O47835/2010-OŠM-SAM zo dňa 23.06.2010). V priebehu rozpočtového roka nebola vykonaná žiadna zmena rozpočtu organizácie v časti príjmov. V oblasti príjmov došlo k vyššiemu plneniu príjmov ako bol stanovený rozpočet. Na základe pravidiel rozpočtového hospodárenia, MŠ odvádza tieto prostriedky v plnej výške zo svojho príjmového účtu (č. ú.: 0355227001/5600) na konci každého mesiaca na účet Mesta Žilina a v ďalších mesiacoch Mesto Žilina tieto prostriedky rozpisom rozpočtu aj skutočne poukáže MŠ na jej bežný účet (č. ú.: 0330374013/5600). Týmto procesom MŠ môže peňažné prostriedky využiť ako výdavky na svoju bežnú prevádzku. Hlavnú časť vlastných skutočných príjmov tvoril príjem z prenájmu budov, príjem za predaj výrobkov a služieb, príjmy poplatkov za MŠ, za stravné a príjmy z dobropisov spolu v celkovej výške 12 805,68 €. Z uvedených skutočností vyplýva, že kontrolovaný subjekt dosiahol vyššie plnenie príjmov ako bol schválený, resp. upravený rozpočet o 5 205,68 € a teda z jeho strany došlo k plneniu rozpočtu v oblasti príjmov na úrovni takmer 168,5 %. Napriek uvedenej skutočnosti nedošlo zo strany kontrolovaného subjektu k požiadaniu zriaďovateľa o úpravu rozpočtu, príp. o zmenu rozpočtu prostredníctvom rozpočtového opatrenia týkajúceho sa povolenia prekročenia výdavkov pri dosiahnutí vyšších príjmov. Zo strany zriaďovateľa taktiež nedošlo k naplneniu príslušných ustanovení zákona NR SR č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov, týkajúcich sa kontroly hospodárenia s rozpočtovými prostriedkami, sledovania vývoja hospodárenia podľa rozpočtu a vykonávania potrebných zmien rozpočtu kontrolovaného subjektu. 

Prehľad dosiahnutých príjmov kontrolovaného subjektu:
•	223	212003      	41: Príjem z prenájmu budov 		   162,24 €
•	223	223001	72: Príjem z predaja výrobkov a služieb	     17,00 €
•	223	223002      	41: Poplatky za MŠ  			            6 957,61 €
•	223	223003	41: Príjem za stravné			            1 429,32 €
•	223	223003	72: Príjem za stravné			            2 423,91 €
•	223	292012            72: Z dobropisov				1 024,73 €
•	223	311		72: Transfery a rozvoj školstva	           	   790,87 €
SPOLU:								          12 805,68 €

Výška dosiahnutých príjmov MŠ je špecifikovaná v nasledovnej tabuľke:

Plnenie príjmov  (v €)	
Účet číslo:
0355227001/5600	Rozpočet rok 2010	Upravený rozpočet	Plnenie rozpočtu	
Príjmy celkom (200)	7 600,-	7 600,-	12 805,68	
212: Príjmy z prenájmu budov /41/	100,-	100,-	162,24	
223: Poplatky a platby z nepriemyselného a náhodného predaja a služieb 
•	223: /41/
•	223: /72/	

7 500,-
0,-	

7 500,-
0,-	

8 386,93
2 440,91	
292: Z dobropisov /72/	0,-	0,-	1 024,73	
311: Transfery a rozvoj školstva /72/	0,-	0,-	790,87	

Pri kontrole rozpočtu kontrola vychádzala z Oznámení MsÚ v Žiline o schválenom rozpočte, z jednotlivých rozpočtových opatrení, z Finančného výkazu o plnení rozpočtu subjektu verejnej správy k 31.12.2010 (Fin 1 - 04), z dokumentov o podrobnom čerpaní, resp. plnení rozpočtu v kontrolovanom období roku 2010, ktoré sú vykázané podľa príslušného kódu zdroja a z výpisov z bežného účtu organizácie. 
Kontrolné zistenie č. 1 :
Tým, že v priebehu kontrolovaného obdobia roku 2010 došlo k nenaplneniu upraveného rozpočtu bez oznámenia zmeny rozpočtu a tým, že v oblasti príjmov nedošlo k úprave rozpočtu, príp. zmene rozpočtu prostredníctvom rozpočtového opatrenia týkajúceho sa povolenia prekročenia výdavkov pri dosiahnutí vyšších príjmov, nedošlo k vykonaniu zmien rozpočtu prostredníctvom optimálnych rozpočtových opatrení a tým došlo k nedostatočnému plneniu ustanovení § 12 ods. 2 a 3 a § 14 ods. 2 písm. b) zákona NR SR č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov. 
B.3 Záväzky
Organizácia je povinná pri správe záväzkov postupovať v súlade s ustanoveniami § 7 zákona NR SR č. 431/2002 Z. z. o účtovníctve a tiež zabezpečovať postup v súlade so Zásadami hospodárenia a nakladania s majetkom mesta Žilina. 
Kontrola vychádzala zo záznamov Zborníka vlastného hospodárenia, resp. Hlavnej knihy a Súvahy k 31.12.2010. MŠ v kontrolovanom období roku 2010 evidovala záväzky na nasledovných účtoch:
Zúčtovanie medzi subjektmi verejnej správy:
•	355 – Zúčtovanie transferov rozpočtu obce a VÚC = 4 799,57 €
Konečný zostatok na účte 355 je 4 799,57 €. Stav účtu k 31.12.2010 uvedený v Zborníku vlastného hospodárenia súhlasí so stavom účtu vykázaným v Súvahe k tomuto dátumu. 
Dlhodobé záväzky:
•	472 – Záväzky zo sociálneho fondu = 1 213,74 €
Stav účtu 472 k 31.12.2010 uvedený v Zborníku vlastného hospodárenia je 1 213,74 € a tento zostatok súhlasí so stavom účtu vykázaným v Súvahe k tomuto dátumu, aj so stavom na výpise z bankového účtu č. 11 zo dňa 31.12.2010. (č. ú.: 0355220002/5600 – účet SF)
Krátkodobé záväzky:
•	321 – Dodávatelia = 442,54 €
MŠ vykázala na účte 321 – Dodávatelia záväzky vo výške 442,54 €. Tieto záväzky boli rozdelené zvlášť na záväzky MŠ a na záväzky školskej jedálne pri MŠ. Stav účtu za MŠ uvedený v Zborníku vlastného hospodárenia predstavoval sumu 228,36 € a stav účtu za ŠJ vedený v Zborníku vlastného hospodárenia predstavoval sumu 214,18 €. Záväzky boli za hry, resp. učebné pomôcky, telefón a za potraviny do ŠJ. Zostatok na účte 321 v celkovej výške 442,54 € uvedený v Zborníku vlastného hospodárenia súhlasí so stavom účtu, ktorý bol vykázaný v Súvahe k 31.12.2010. 

Por. č.			Číslo faktúry	Dátum vystavenia	Suma v €	
1.	MŠ		2105156	09.12.2010	118,90	
2.			2105155	09.12.2010	72,33	
3.			8721880240	03.01.2011	37,13	
4.	ŠJ		8010108463	22.12.2010	26,95	
5.			8010108592	28.12.2010	9,85	
6.			5000722	31.12.2010	177,38	
Spolu			-	-	442,54	
Kontrolovaný subjekt predložil kontrole súpis vyššie uvedených krátkodobých záväzkov, ktoré neboli uhradené do konca roka 2010 z toho dôvodu, že faktúry za poskytované služby boli MŠ doručené až začiatkom roka 2011. Zostatok na účte 321 vo výške 442,54 € vedený v Zborníku vlastného hospodárenia súhlasí so sumami uvedenými na spomínanom súpise. Pri vystavených DF, ktoré boli doručené ŠJ na zaplatenie, však figurovali centové rozdiely oproti sumám, ktoré boli uvedené na príjemkách, resp. dodacích listoch. Kontrolná skupina má za to, že tieto rozdiely budú predmetom centového vyrovnania.  
•	324 – Prijaté preddavky = 1 358,88 €
Zostatok na účte 324 vo výške 1 358,88 € uvedený v Zborníku vlastného hospodárenia súhlasí so stavom účtu vykázaným v Súvahe k 31.12.2010. 
•	379 – Iné záväzky = 115,92 €
Účet 379 je v tomto prípade používaný ako súvzťažný účet k účtu 331 z titulu sporenia zamestnancov. Zostatok na účte 379 vo výške 115,92 € uvedený v Zborníku vlastného hospodárenia súhlasí so stavom účtu vykázaným v Súvahe k 31.12.2010.
•	331 – Zamestnanci = 7 536,31 €
Zostatok na účte 331 vo výške 7 536,31 € uvedený v Zborníku vlastného hospodárenia súhlasí so stavom účtu vykázaným v Súvahe k 31.12.2010. 
•	336 – Zúčtovanie s orgánmi SP a ZP = 4 350,47 €
Zúčtovanie s orgánmi sociálneho poistenia a zdravotného poistenia z titulu odvodov do fondov, ktoré budú za mesiac december vyplatené až v januári. Zostatok na účte 336 vo výške 4 350,47 € uvedený v Zborníku vlastného hospodárenia súhlasí so stavom účtu vykázaným v Súvahe k 31.12.2010.
 342 – Ostatné priame dane = 338,65 €
Záväzky voči daňovému úradu z titulu nevyplatených daní z príjmov zamestnancov MŠ za mesiac december. Tieto sú vypočítané a budú uhradené až z miezd za mesiac december, vyplatených v januári. Zostatok na účte 342 vo výške 338,65 € uvedený v Zborníku vlastného hospodárenia súhlasí so stavom účtu vykázaným v Súvahe k 31.12.2010. 
•	372 – Transfery a ostatné zúčtovanie so subjektmi mimo verejnej správy = 1 100,- €
Zostatok na účte 372 vo výške 1 100,- € uvedený v Zborníku vlastného hospodárenia súhlasí so stavom účtu vykázaným v Súvahe k 31.12.2010. 
Bez zistených nedostatkov.

B.4 Tvorba a čerpanie sociálneho fondu                              		            

Organizácia ako subjekt verejnej správy je povinná pri tvorbe a použití finančných a peňažných fondov riadiť sa ustanoveniami § 19 ods. 7 zákona NR SR č. 523/2004 Z. z. o rozpočtových pravidlách verejnej správy a môže tvoriť osobitný fond v súlade so zákonom NR SR č. 152/1994 Z. z. o sociálnom fonde a o zmene a doplnení zákona NR SR č. 286/1992 Z. z. o dani z príjmov v znení neskorších predpisov. 
MŠ kontrole predložila Kolektívnu zmluvu na roky 2010 – 2015 uzatvorenú dňa 26.02.2010, v ktorej je, v Článku 26, upravená otázka tvorby SF, jeho výška, použitie fondu, poskytovanie príspevku zamestnancom a odborovej organizácii na kolektívne vyjednávanie. Kontrolnému orgánu bola zároveň zo strany kontrolovaného subjektu predložená aj Príloha Kolektívnej zmluvy na roky 2009/2010, ktorá podrobnejšie upravuje otázku tvorby fondu, výšky, použitia SF a podmienky poskytovania príspevkov z fondu zamestnancom a odborovej organizácii. Zásady upravené v uvedenej Prílohe KZ nadobudli účinnosť dňom 01.01.2010 a ich účinnosť skončila dňom 31.12.2010. Vzhľadom k tomu, že zo strany kontrolovaného subjektu dochádza ku každoročnej aktualizácii uvedenej Prílohy KZ, zásady upravené v Prílohe KZ boli aktualizované aj pre následné obdobie roku 2011. V uvedenej Prílohe, konkrétne v Čl. 2, je rozpracovaný rozpočet SF na rok 2010 – predpokladaný príjem SF na rok 2010 aj výdavky zo SF na rok 2010. MŠ v roku 2010 tvorila sociálny fond, v zmysle Kolektívnej zmluvy, vo výške 1,25 % zo súhrnu funkčných platov zúčtovaných zamestnancom na výplatu za kalendárny rok. Prostriedky SF sa vedú na samostatnom účte zamestnávateľa č. 0355220002/5600. Všetky výdavky zo SF musí zamestnávateľ – MŠ odsúhlasiť s Odborovou organizáciou. Za dodržiavanie pravidiel týkajúcich sa hospodárenia so SF je zodpovedný poverený zamestnanec zamestnávateľa. Na účte SF č. 0355220002/5600, ktorý má MŠ otvorený v peňažnom ústave Dexia banka Slovensko, a. s. boli tieto zostatky peňažných prostriedkov.

Účet sociálneho fondu                0355220002/5600	
k 01.01.2010	k 31.12.2010	
877,77 €	1 213,74 €	

Počiatočný stav na účte SF: 877,77 €
Tvorba SF za rok 2010: 1 257,87 €
Čerpanie SF 	- príspevok na stravu zamestnancom: 274,90 €
		- príspevok na regeneráciu pracovnej sily: 613,00 €
		- príspevok pri odchode do dôchodku: 34,00 €
Čerpanie SF spolu: 921,90 €
Konečný stav na účte SF: 1 213,74 € 
     			 
Kontrolovaný subjekt v mesiaci apríl 2010 využil prostriedky zo SF na vyplatenie príspevku vo výške 34,- € pri odchode pracovníčky na invalidný dôchodok a v mesiaci júli 2010 využil prostriedky zo SF na vyplatenie príspevku na regeneráciu pracovnej sily vo výške 613,- €. V oboch prípadoch MŠ podala návrh na vyplatenie, resp. odsúhlasenie využitia finančných prostriedkov zo SF pre vyššie uvedené účely Odborovou organizáciou. Uvedené návrhy boli súčasťou dokladov potvrdzujúcich pohyby peňažných prostriedkov na bežnom účte SF a obsahovali podpisové záznamy zástupcu Odborovej organizácie a riaditeľky MŠ. 

1. Nedostatok
Z toho titulu, že kontrolovaný subjekt má, okrem vedenia tvorby a čerpania SF na osobitnom analytickom účte fondu, založený aj osobitný účet v banke, kontrolný orgán preveril súlad začiatočného zostatku, konečného zostatku a pohybov na účte SF, ktoré boli vykázané v Hlavnej knihe k 31.12.2010 so začiatočným zostatkom, konečným zostatkom a kreditnými, resp. debetnými pohybmi na bankovom účte MŠ – sociálny fond (č. ú.: 0355220002/5600) – podľa výpisov z predmetného bankového účtu za kontrolované obdobie roku 2010. V rámci preverenia uvedeného súladu bolo kontrolným orgánom zistené, že začiatočný stav peňažných prostriedkov na bankovom účte SF, ktorý bol vo výške 877,77 € (VBÚ č. 1 zo dňa 29.01.2010; č. ú.: 0355220002/5600) nekorešponduje so začiatočným zostatkom SF na účte 472: Záväzky zo sociálneho fondu, ktorý bol vykázaný v Hlavnej knihe k 31.12.2010 vo výške 777,75 €. Po preverení údajov účtu 472: Záväzky zo sociálneho fondu v Súvahe k 31.12.2010 v časti bezprostredne predchádzajúce účtovné obdobie tento účet vykazuje zostatok v sume 777,75 €, t. j. nie je komparatívny so zostatkom tohto účtu k danému dátumu podľa bankového výpisu. Na základe vyjadrenia a aj písomného stanoviska účtovníčky kontrolovaného subjektu, ktorého súčasťou boli aj účtovné doklady preukazujúce predmetné stanovisko (Príloha č. 3), bola táto situácia spôsobená tým, že v decembri 2009 bolo na účet SF prevedených 100,02 € namiesto z výdavkového účtu z depozitného účtu, čo mala byť tvorba SF. Táto platba vo výške 100,02 € však nebola zaúčtovaná ako tvorba SF na D strane účtu 472: Záväzky zo sociálneho fondu, ale bola zaúčtovaná ako mylná platba k SF vo výške 100,02 € (221 12/325 11) a ako mylná platba k depozitnému účtu v rovnakej výške (325 11/221 13). Na účte 472 sa tvorba SF neúčtovala, čím vznikol predmetný rozdiel oproti účtu 221 12 (SF). Uvedené skutočnosti len potvrdzujú zistený nedostatok - chybovosť a nesúlad medzi začiatočným stavom finančných prostriedkov na bankovom účte sociálneho fondu (č. ú.: 0355220002/5600) a začiatočným zostatkom na účte 472: Záväzky zo sociálneho fondu. Kontrola uvedené skutočnosti hodnotí ako nesprávne vykonanú dokladovú inventarizáciu účtu SF k 31.12.2009, ktorá spôsobila, že uzavretie účtovných kníh kontrolovaného subjektu za rok 2009 a následné otvorenie účtovných kníh k 01.01.2010 (počiatočné stavy) nebolo pravdivé a správne. Táto chybovosť nedodržania postupov účtovníctva bola zodpovednými pracovníkmi opravovaná až v novom účtovnom období. 

2. Nedostatok
Kontrola následne preverila, či MŠ v jednotlivých mesiacoch roku 2010 tvorila SF v stanovenej výške 1,25 % zo súhrnu funkčných platov zúčtovaných zamestnancom na výplatu. Súhrn funkčných platov zúčtovaných zamestnancom na výplatu v jednotlivých mesiacoch predstavuje rozdiel medzi celkovou hrubou mzdou bez OON a celkovými náhradami. Pri preverení kontrola vychádzala z rekapitulácií rozúčtovania miezd za jednotlivé mesiace a z výpisov z účtu SF č. 0355220002/5600. Takmer vo všetkých mesiacoch roku 2010 kontrolovaný subjekt zabezpečil tvorbu SF v správnej výške - kontrola, na základe vykonaného prepočtu výšky tvorby SF v jednotlivých mesiacoch, nezistila pochybenia. Jedine v mesiaci december 2010 MŠ nezabezpečila tvorbu SF a prevod peňažných prostriedkov na účet SF v stanovenej výške 1,25 % zo súhrnu funkčných platov zúčtovaných zamestnancom na výplatu. Na základe dokumentu týkajúceho sa rekapitulácie rozúčtovania miezd v predmetnom mesiaci december 2010, SF mal byť tvorený vo výške 96,41 € (súhrn funkčných platov zúčtovaných zamestnancov: HM bez OON – celkové náhrady = 9 168,27 € – 1 455,68 € = 7 712,59 €; 1,25 % z 7 712,59 = 96,41 €). MŠ však v danom mesiaci tvorila SF iba vo výške 95,51 € a peňažné prostriedky v tejto výške previedla na účet SF dňa 29.12.2010 (VBÚ – SF: 0355220002/5600 č. 11 zo dňa 31.12.2010). Rozdiel v neprospech SF bol vo výške 0,90 €. V ostatných mesiacoch roku 2010 kontrola nezistila žiadne ďalšie pochybenia (nižšie uvedená tabuľka).

Mesiac	Celková HM bez OON	Celkové náhrady	1,25 % zo súhrnu funkčných platov	Tvorba SF zo strany MŠ	Dátum prevodu prostriedkov na účet SF	
Január	9 919,26	1 729,97	102,36	102,36	12.02.2010	
Február	9 774,64	783,37	112,39	112,39	11.03.2010	
Marec	9 880,22	446,25	117,92	117,92	13.04.2010	
Apríl	9 575,76	292,40	116,04	116,04	02.06.2010	
Máj	12 210,30	398,73	147,65	147,65	18.06.2010	
Jún	10 883,84	1 603,57	116,01	116,01	12.07.2010	
Júl	8 506,38	6 469,34	25,46	25,46	13.08.2010	
August	8 299,81	5 463,67	35,45	35,45	13.09.2010	
September	8 790,08	177,91	107,65	107,65	14.10.2010	
Október	9 313,06	205,98	113,83	113,83	15.11.2010	
November	13 718,54	310,22	167,60	167,60	14.12.2010	
December	9 168,27	1 455,68	96,41	95,51	29.12.2010	

3. Nedostatok
Pri tvorbe SF a prevode finančných prostriedkov organizácia nepostupovala v súlade s § 6 ods. 2 zákona NR SR č. 152/1994 Z. z. o sociálnom fonde a o zmene a doplnení zákona č. 286/1992 Zb. o daniach z príjmov v znení neskorších predpisov. V mesiaci máj 2010 došlo k situácii, že organizácia v tomto mesiaci neuskutočnila prevod finančných prostriedkov za mesiac apríl 2010 na účet SF do piatich dní po dni dohodnutom na výplatu mzdy alebo platu, ani do konca kalendárneho mesiaca. Finančné prostriedky za predmetný mesiac apríl vo výške 116,04 € neboli prevedené na účet SF v mesiaci máj, ale až dňa 02.06.2010 (VBÚ č. 5 zo dňa 30.06.2010). V mesiaci jún 2010 boli teda vykonané dva prevody finančných prostriedkov na účet SF. Druhý prevod finančných prostriedkov v mesiaci jún (za mesiac máj) bol uskutočnený dňa 18.06.2010 vo výške 147,65 € (VBÚ č. 5 zo dňa 30.06.2010).

Kontrola vychádzala z predložených podkladov: KZ: Článok 26 - Tvorba SF, jeho výška, použitie fondu, poskytovanie príspevku zamestnancom a odborovej organizácii na kolektívne vyjednávanie, Príloha KZ na roky 2009/2010, bankové výpisy z účtu SF, Zborník vlastného hospodárenia, rekapitulácie rozúčtovania miezd za jednotlivé mesiace roku 2010. Po vyčerpaní uvedených položiek, mal byť zostatok na účte SF 1 213,74 €, čo súhlasí aj so stavom na výpise z bankového účtu SF č. 11 zo dňa 31.12.2010. 

Kontrolné zistenia:
1.	Tým, že kontrolovaný subjekt v mesiaci december 2010 nezabezpečil tvorbu SF v stanovenej výške 1,25 % zo súhrnu funkčných platov zúčtovaných zamestnancom na výplatu a peňažné prostriedky previedol na účet SF v nesprávnej výške a tým, že neuskutočnil prevod finančných prostriedkov na účet SF do piatich dní po dni dohodnutom na výplatu mzdy alebo platu alebo najneskôr do konca kalendárneho mesiaca, došlo z jeho strany k nedodržaniu § 3 ods. 1, § 6 ods. 2 zákona NR SR č. 152/1994 Z. z. o sociálnom fonde a o zmene a doplnení zákona č. 286/1992 Zb. o daniach z príjmov v znení neskorších predpisov. MŠ zároveň porušila aj ustanovenia vlastnej Kolektívnej zmluvy, konkrétne Článok 26, bod 1 a ustanovenia Prílohy Kolektívnej zmluvy na roky 2009/2010 – čl. 1, bod 6. 

2.	Z toho titulu, že z dôvodu chybovosti v zúčtovaní začiatočný zostatok účtu 472: Záväzky zo sociálneho fondu vykázaný v Hlavnej knihe k 31.12.2010 nekorešpondoval so začiatočným zostatkom peňažných prostriedkov na bankovom účte sociálneho fondu, došlo zo strany kontrolovaného subjektu k porušeniu § 6 ods. 2, § 7 ods. 1 a § 8 ods. 1 a 4 v nadväznosti na § 32 zákona NR SR č. 431/2002 Z. z. o účtovníctve. Zároveň kontrolný orgán upozorňuje na skutočnosť nesprávneho vykonania dokladovej inventarizácie účtu SF ku koncu predchádzajúceho účtovného obdobia, čo založilo predpoklad celej chybovosti a zistených nedostatkov, ktoré vyústili do predmetného kontrolného zistenia, ktoré poukazuje na nedostatočné plnenie § 29 a § 30 zákona NR SR č. 431/2002 Z z. o účtovníctve. 

C. Kontrola zostavenia účtovnej závierky 			
Organizácia je, v tejto oblasti zostavovania účtovnej závierky, povinná postupovať v zmysle príslušných ustanovení zákona NR SR č. 431/2002 Z. z. o účtovníctve a v zmysle príslušných Opatrení Ministerstva financií SR pre predmetné účtovné jednotky. 

Základnou legislatívnou normou upravujúcou účtovníctvo vrátane účtovnej závierky rozpočtových organizácií je zákon NR SR č. 431/2002 Z. z. o účtovníctve v znení neskorších predpisov. Vedenie účtovníctva, štruktúru a obsah účtovnej závierky upravujú v zmysle § 4 ods. 2 zákona o účtovníctve Opatrenia vydávané MF SR pre jednotlivé účtovné jednotky, konkrétne pre kontrolovaný subjekt so statusom rozpočtovej organizácie je to: Opatrenie MF SR zo dňa 08.08.2007 č. MF/16786/2007-31, ktorým sa ustanovujú podrobnosti o postupoch účtovania a rámcovej účtovej osnove pre rozpočtové organizácie, príspevkové organizácie, štátne fondy, obce a VÚC a Opatrenie MF SR zo dňa 05.12.2007 č. MF/25755/2007-31, ktorým sa ustanovujú podrobnosti o usporiadaní, označovaní a obsahovom vymedzení položiek individuálnej účtovnej závierky, termíny a miesto predkladania účtovnej závierky pre rozpočtové organizácie, príspevkové organizácie, štátne fondy, obce a VÚC. 

Účtovná závierka je, v zmysle zákona o účtovníctve, definovaná ako štruktúrovaná prezentácia skutočností, ktorá sú predmetom účtovníctva, poskytovaná osobám, ktoré tieto informácie využívajú. Účtovná závierka tvorí jeden celok a predkladá sa zriaďovateľovi. V zmysle tohto zákona účtujú rozpočtové organizácie v sústave podvojného účtovníctva. 
Cieľom NFK v tejto oblasti, v zmysle schváleného Plánu kontrolnej činnosti HK na II. polrok 2011 a následného Poverenia HK č. 25/2011, je kontrola zostavenia účtovnej závierky zo strany rozpočtovej organizácie v zmysle vyššie uvedeného zákona o účtovníctve a príslušných Opatrení MF SR. V MŠ je za proces zostavovania účtovnej závierky a jej správnosť zodpovedná účtovníčka zariadenia – pracovník Strediska služieb škole. 

V kontrolovanom období roku 2010 bola účtovná závierka zariadenia zostavená v štruktúre stanovenej § 17 ods. 3 zákona o účtovníctve a teda obsahovala tieto jednotlivé súčasti účtovnej závierky: Súvahu, Výkaz ziskov a strát a Poznámky. Zákon o účtovníctve v § 17 stanovuje všeobecné náležitosti účtovnej závierky a taktiež, ako je uvedené vyššie, jej jednotlivé súčasti. Všetky súčasti účtovnej závierky kontrolovaného subjektu obsahovali základné všeobecné náležitosti účtovnej závierky v zmysle § 17 ods. 2 zákona o účtovníctve – názov účtovnej jednotky, sídlo účtovnej jednotky, IČO, deň, ku ktorému sa zostavuje účtovná závierka, deň jej zostavenia, obdobie, za ktoré sa zostavuje a podpisové záznamy ako štatutárneho orgánu účtovnej jednotky, tak aj osoby zodpovednej za zostavenie účtovnej závierky a osoby zodpovednej za vedenie účtovníctva. 

•	Súvaha (ROPO SFOV 1 – 01) – Súvaha k 31.12.2010 bola zostavená dňa 24.01.2011, tým pádom bola zo strany kontrolovaného subjektu dodržaná povinnosť zostaviť účtovnú závierku najneskôr do šiestich mesiacov od dátumu, ku ktorému sa účtovná závierka zostavuje, v zmysle § 17 ods. 5 zákona o účtovníctve. 
•	Výkaz ziskov a strát (ROPO SFOV 2 – 01) bol zo strany kontrolovaného subjektu zostavený ku dňu 31.12.2010 dňa 24.01.2011 - v súlade s § 17 ods. 5 zákona o účtovníctve. Vo výkaze ziskov a strát boli vykázané náklady, výnosy a výsledok hospodárenia za kontrolované účtovné obdobie a aj za bezprostredne predchádzajúce účtovné obdobie tak ako stanovuje § 18 ods. 4 zákona o účtovníctve.
•	Poznámky k 31.12.2010 obsahovali všetky náležitosti a údaje, tak ako stanovuje nielen § 17 ods. 2, ale aj § 18 ods. 5 zákona o účtovníctve. Poznámky boli zostavené dňa 27.01.2011, tým pádom MŠ postupovala v zmysle ustanovenia § 17 ods. 5 zákona o účtovníctve. 

V jednotlivých súčastiach účtovnej závierky nebolo zo strany kontrolovaného subjektu uvedené, či sa jedná o riadnu alebo mimoriadnu účtovnú závierku, avšak na základe tej skutočnosti, že účtovná jednotka zostavuje účtovnú závierku vždy, keď uzavrie účtovné knihy a, vychádzajúc z ustanovení § 17 ods. 6 zákona NR SR č. 431/2002 Z. z. o účtovníctve, pokiaľ účtovná jednotka uzavrie účtovné knihy k poslednému dňu účtovného obdobia, zostavuje účtovnú závierku ako riadnu, kontrolný orgán vyhodnocuje, že aj účtovná závierka predložená zo strany kontrolovaného subjektu bola zostavená ako riadna účtovná závierka. 
V rámci kontroly zostavenia účtovnej závierky, bolo zo strany kontrolného orgánu náhodným spôsobom preverené, či účtovná jednotka dodržala povinnosť uvádzať v účtovnej závierke informácie podľa stavu ku dňu, ku ktorému sa táto zostavuje, v zmysle § 17 ods. 8 zákona NR SR č. 431/2002 Z. z. o účtovníctve. Zostatky a stavy účtov ku dňu, ku ktorému sa zostavuje účtovná závierka sú súčasťou Hlavnej knihy (resp. Zborníka vlastného hospodárenia). Na základe skutočnosti, že účtovnú závierku je možné zostaviť až po uzatvorení účtovných kníh (Hlavnej knihy, resp. Zborníka vlastného hospodárenia), kontrola preverila súlad zostatkov a stavov vybraných účtov vykázaných v Zborníku vlastného hospodárenia k 31.12.2010 so zostatkami uvedenými v Súvahe k 31.12.2010, príp. so stavmi uvedenými vo Výkaze ziskov a strát k 31.12.2010, ktoré sú súčasťou účtovnej závierky. Táto povinnosť bola kontrolou preverená na niektorých náhodne vybraných aktívnych, pasívnych účtoch, nákladových a výnosových účtoch. Porovnanie stavov jednotlivých účtov je prehľadne popísané v nižšie uvedenej tabuľke. Kontrolovaný subjekt postupoval v zmysle ustanovení § 17 ods. 8 a § 12 ods. 2 písm. c) zákona NR SR č. 431/2002 Z. z. o účtovníctve. 

Číslo účtu	Druh účtu	Názov účtu	Stav účtu k 31.12.2010 (v €)	
			Zborník	Súvaha	VZaS	
022	A	Samostatné hnuteľné veci a súboru hnut. vecí	10 272,26	10 272,26	-	
112	A	Materiál (súhrnne za MŠ aj ŠJ)	487,85	487,85	-	
211	A	Pokladnica	0,00	0,00	-	
221	A	Bankové účty (súhrnne za MŠ aj ŠJ)	17 118,09	17 118,09	-	
355	P	Zúčtovanie transferov rozpočtu obce a VÚC	4 799,57	4 799,57	-	
472	P	Záväzky so SF	1 213,74	1 213,74	-	
321	P	Dodávatelia (súhrnne za MŠ aj ŠJ)	442,54	442,54	-	
324	P	Prijaté preddavky (ŠJ)	1 358,88	1 358,88		
379	P	Iné záväzky	115,92	115,92	-	
331	P	Zamestnanci	7 536,31	7 536,31	-	
336	P	Zúčtovanie s orgánmi SP a ZP	4 350,47	4 350,47	-	
342	P	Ostatné priame dane	338,65	338,65	-	
501	N	Spotreba materiálu (súhrnne za MŠ aj ŠJ)	30 788,91	-	30 788,91	
511	N	Opravy a udržiavanie	1 145,03	-	1 145,03	
512	N	Cestovné	41,84	-	41,84	
521	N	Mzdové náklady	120 040,16	-	120 040,16	
602	V	Tržby z predaja služieb (súhrnne za ZŠ aj ŠJ)	29 085,84	-	29 085,84	
648	V	Ostatné výnosy z prevádzkovej činnosti	1 186,97	-	1 186,97	
653	V	Zúčtovanie ost. rezerv z prevádzkovej činnosti	2 857,28		2 857,28	

Okrem jednotlivých súčastí účtovnej závierky, v zmysle § 17 ods. 3 zákona o účtovníctve, boli súčasťou výkazníctva MŠ aj nasledovné finančné výkazy:
•	Finančný výkaz o plnení rozpočtu subjektu VS, 
•	Finančný výkaz o prírastku a úbytku vybraných pohľadávok a záväzkov subjektu VS,
•	Finančný výkaz o vybraných údajoch z aktív a pasív subjektu VS.

Ich zostavovanie a predkladanie upravuje Opatrenie MF SR zo dňa 08.11.2007 č. MF/20414/2007-31, ktorým sa ustanovuje usporiadanie, obsahové vymedzenie, spôsob, termín a miesto predkladania informácií z účtovníctva a údajov potrebných na účely hodnotenia plnenia rozpočtu verejnej správy. Uvedené opatrenie v § 3 ods. 1 stanovuje subjektom povinnosť štvrťročného predkladania Finančného výkazu o plnení rozpočtu subjektu verejnej správy (Fin 1 – 04) a Finančného výkazu o prírastu a úbytku vybraných pohľadávok a záväzkov subjektu verejnej správy (Fin 7 – 04) podľa stavu k 31. marcu, k 30. júnu a k 30. septembru rozpočtového roka a podľa stavu k 31. decembru rozpočtového roka. Finančný výkaz o vybraných údajoch z aktív a pasív subjektu verejnej správy (Fin 2 – 04) sa predkladá štvrťročne podľa stavu k 31. marcu, k 30. júnu a k 30. septembru rozpočtového roka. Za subjekty verejnej správy, ktorými sú rozpočtové organizácie, príspevkové organizácie, štátne fondy, obce a VÚC sa tento výkaz podľa stavu k 31. decembru rozpočtového roka nepredkladá. Uvedené povinnosti boli zo strany kontrolovaného subjektu dodržané.
Bez zistených nedostatkov. 

D. Čerpanie verejných finančných prostriedkov
                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                              
MŠ je povinná v tejto oblasti zabezpečovať a dodržiavať postup v súlade s príslušnými ustanoveniami zákona NR SR č. 431/2002 Z. z. o účtovníctve, zákona NR SR č. 523/2004 Z. z. o rozpočtových pravidlách verejnej správy, zákona NR SR č. 583/2004 Z. z. o rozpočtových pravidlách územnej samosprávy, zákona NR SR č. 502/2001 Z. z. o finančnej kontrole a vnútornom audite a interných smerníc. Cieľom finančnej kontroly je zabezpečiť hospodárny, efektívny a účinný výkon verejnej správy pri dodržovaní VZPP, dodržiavanie zásady hospodárnosti, efektívnosti a účinnosti pri hospodárení a čerpaní verejných prostriedkov. 

D.1 Kontrola čerpania bežných výdavkov                                                          
MŠ v zmysle ustanovenia § 8 zákona NR SR č. 431/2002 Z. z. o účtovníctve má zavedenú evidenciu v počte 201 ks dodávateľských faktúr v knižnej podobe. Kontrolovaný subjekt má zavedenú veľmi prehľadnú a systematickú evidenciu všetkých podkladov, ktoré každomesačne predkladá na Stredisko služieb škole svojej účtovníčke na zúčtovanie. Evidencia je rozdelená podľa jednotlivých mesiacov roka, pričom v rámci každého mesiaca sú v samostatných fascikloch založené konkrétne výkazy za príslušné štvrťroky kontrolovaného obdobia roku 2010 od začiatku roka do konca toho - ktorého štvrťroka, obdobne doklady o podrobnom čerpaní rozpočtu kontrolovaného subjektu,  Zborník vlastného hospodárenia ku koncu daného mesiaca, Hlavná kniha ku koncu daného mesiaca, v evidencii sú ďalej založené účtovné denníky daného mesiaca. V každomesačnej evidencii sú založené aj všetky podklady na zúčtovanie – dodávateľské faktúry daného mesiaca, doklady vzťahujúce sa k zúčtovaniu miezd v danom mesiaci a pod. Všetky mesačné evidencie predložené zo strany kontrolovaného subjektu obsahovali okrem uvedených dokladov aj výpisy zo všetkých bankových účtov kontrolovaného subjektu s pripojením účtovných dokladov, kompletnú pokladničnú evidenciu toho – ktorého mesiaca (originál list predmetného mesiaca z pokladničnej knihy, VPD, PPD, doklady potvrdzujúce vznik pokladničných operácií, účtovné doklady) a ďalšie doklady vzťahujúce sa k danému mesiacu, ktoré boli predložené účtovníčke na zúčtovanie. 

Všetky dodávateľské faktúry kontrolovaného subjektu za kontrolované obdobie roku 2010 boli rozdelené podľa jednotlivých mesiacov roku 2010 a boli súčasťou vyššie uvedených evidencií. MŠ predložila kontrolnému orgánu Smernicu obehu účtovných dokladov zo dňa 01.09.2010, v ktorej sú upravené základné podmienky týkajúce sa tejto kontrolovanej oblasti. V predmetnej vnútornej smernici sú uvedené mená a priezviská pracovníkov, ktorí sa podieľajú na zabezpečovaní obehu účtovných dokladov, ktorí vyhotovujú, spracúvajú, schvaľujú alebo kontrolujú účtovné doklady. Títo pracovníci, podľa predmetnej smernice, disponujú podpisovými vzormi k výdavkovému účtu kontrolovaného subjektu zriadenému v Dexia banke Slovensko. Kontrolovaný subjekt však nemá vyhotovené interné podpisové vzory k delegovaniu právomocí a určeniu zodpovednosti na všetkých stupňoch riadenia pre uplatňovanie kontroly v oblasti účtovníctva, pre zabezpečovanie a dodržovanie postupu v súlade s právnymi predpismi. 
Kontrolné odporúčanie:
1.	Kontrola odporúča MŠ dopracovať do svojej Smernice obehu účtovných dokladov aj oblasť interných podpisových vzorov k delegovaniu právomocí a určeniu zodpovednosti na všetkých stupňoch riadenia pre uplatňovanie kontroly v oblasti účtovníctva, pre zabezpečovanie a dodržovanie postupu v súlade s právnymi predpismi. Uvedená oblasť môže byť súčasťou aj smernice o finančnej kontrole. 

Predmetom fakturácie od dodávateľov v kontrolovanom období roku 2010 boli najmä úhrady za dodávky elektrickej energie, plynu, za teplo, za nákup čistiacich prostriedkov, za vodné a stočné, telekomunikačné služby, nákup publikácií, za pranie prádla a pod. Kontrola bola vykonaná výberovým spôsobom čerpania bežných výdavkov za obdobie od 01.01.2010 do 31.12.2010 za štyri kalendárne mesiace roku 2010 – september, október, november a december (DF od č. 126 do č. 201). Kontrolou DF bola preverovaná hospodárnosť, efektívnosť a účelnosť vynakladania rozpočtových verejných finančných prostriedkov ako aj úplnosť predložených účtovných dokladov. 

Organizácia má zavedený systém používania pečiatok, čím je zabezpečené evidovanie DF, vyhodnocovanie vecnej a formálnej správnosti DF, schvaľovanie úhrad fakturovaných súm. MŠ využíva pre tento účel pečiatky na zaevidovanie DF v Knihe došlých faktúr, vecné a cenové preskúmanie DF, na vyplatenie a zaúčtovanie jednotlivých účtovných prípadov a pečiatku na vykonanie PFK. 

Kontrolné odporúčanie:
1.	Kontrolovaný subjekt uvádza dátum prijatia DF do organizácie v rámci evidencie DF v knihe došlých faktúr. Kontrolný orgán však odporúča, okrem takto zavedeného systému a okrem vyššie uvedených pečiatok, zaviesť aj systém používania pečiatky označujúcej dátum prijatia DF do organizácie z titulu výpočtu lehôt splatnosti a taktiež zapracovať systém vykonávania tohto postupu s definovaním obsahu pečiatky do svojej vnútornej smernice. 

Kontrolou dodávateľských faktúr boli zistené nasledovné skutočnosti:
1. Nedostatok
Pri nižšie uvedených DF neboli pripojené všetky doklady a údaje týkajúce sa fakturovanej hospodárskej operácie a ozrejmujúce jej opodstatnenosť – objednávky, resp. kontrole neboli predložené zmluvy uzatvorené medzi zmluvnými stranami. Podľa Smernice obehu účtovných dokladov predloženej zo strany kontrolovaného subjektu sa evidencia objednávok sústreďuje u riaditeľky MŠ a pre ŠJ u vedúcej ŠJ. MŠ má v predmetnej smernici upravené aj náležitosti vystavovaných objednávok. V uvedenej smernici je taktiež upravená povinnosť evidovania všetkých DF v Knihe došlých faktúr a povinnosť pripájania všetkých dokladov týkajúcich sa fakturovanej hospodárskej operácie a ozrejmujúcich jej opodstatnenosť k DF. 

DF, ku ktorým neboli pripojené doklady preukazujúce opodstatnenosť fakturácie jednotlivých hospodárskych operácií:

•	DF č. 126/10 – predmetom fakturácie bolo zakúpenie stavebníc, nebola pripojená objednávka
•	DF č. 127/10 – predmetom fakturácie bolo zakúpenie CD prehrávača, nebola pripojená objednávka
•	DF č. 128/10 – predmetom fakturácie bolo zakúpenie CD prehrávača, nebola pripojená objednávka
•	DF č. 129/10 – predmetom fakturácie bolo zakúpenie kancelárskych potrieb, nebola pripojená objednávka
•	DF č. 132/10 – predmetom fakturácie bolo vyhotovenie štátnej zástavy SR a štátneho znaku SR, nebola pripojená objednávka
•	DF č. 137/10 – predmetom fakturácie bolo zakúpenie publikácie, nebola pripojená objednávka
•	DF č. 135/10 – predmetom fakturácie bolo zakúpenie tonera do tlačiarne, nebola pripojená objednávka
•	DF č. 134/10 – predmetom fakturácie bolo zakúpenie publikácií, nebola pripojená objednávka
•	DF č. 142/10, 155/10, 168/10  – predmetom fakturácie bolo pranie prádla pre MŠ, nebola pripojená objednávka, ktorú v tomto prípade MŠ vystavila na začiatku roku 2010 ako celoročnú objednávku na zabezpečenie predmetnej služby počas kontrolovaného obdobia roku 2010
•	DF č. 143/10 – predmetom fakturácie bolo hĺbkové čistenie kobercov, nebola pripojená objednávka
•	DF č. 147/10  – predmetom fakturácie bolo zakúpenie kombinovanej chladničky, nebola pripojená objednávka
•	DF č. 148/10 – predmetom fakturácie bolo zakúpenie kuchynského riadu, nebola pripojená objednávka
•	DF č. 146/10 – predmetom fakturácie bolo zakúpenie kuchynského riadu, nebola pripojená objednávka
•	DF č. 145/10 – predmetom fakturácie bolo zakúpenie publikácií, nebola pripojená objednávka
•	DF č. 150/10 – predmetom fakturácie bolo zakúpenie CD pre deti, nebola pripojená prvotná objednávka MŠ na zabezpečenie dodania predmetného tovaru
•	DF č. 151/10 – predmetom fakturácie bola činnosť TPO a BOZP za 3. štvrťrok 2010, nebola pripojená objednávka ani zmluva uzatvorená medzi zmluvnými stranami
•	DF č. 153/10 – predmetom fakturácie bola ročná licencia na program WinDHM, nebola pripojená objednávka ani zmluva uzatvorená medzi zmluvnými stranami
•	DF č. 157/10 – predmetom fakturácie bolo zakúpenie stolov pod počítače, nebola pripojená objednávka
•	DF č. 165/10  – predmetom fakturácie bolo zakúpenie sita proti hmyzu, nebola pripojená objednávka aj napriek skutočnosti, že vystavená DF sa odvoláva na obj. č. 24/2010
•	DF č. 163/10  – predmetom fakturácie boli vykonané maliarske práce, nebola pripojená objednávka alebo Zmluva o dielo,
•	DF č. 166/10 – predmetom fakturácie bolo zakúpenie 2 konferenčných kresiel, nebola pripojená prvotná objednávka MŠ na zabezpečenie dodania predmetného tovaru, k DF bol pripojený iba doklad predstavujúci potvrdenie objednávky 
•	DF č. 167/10 – predmetom fakturácie bolo zakúpenie pracovných odevov, nebola pripojená objednávka 
•	DF č. 156/10 – predmetom fakturácie bol vstupný audit a vypracovanie písomnej dokumentácie zo vstupného auditu, nebola pripojená objednávka ani zmluva uzatvorená medzi zmluvnými stranami – Zmluva o dielo,
•	DF č. 154/10 - predmetom fakturácie bolo zakúpenie kancelárskych potrieb, nebola pripojená objednávka 
•	DF č. 164/10 – predmetom fakturácie bolo zakúpenie kancelárskych potrieb, nebola pripojená objednávka 
•	DF č. 177/10 – predmetom fakturácie bolo vyrobenie a osadenie drevených koníkov na dvore MŠ, nebola pripojená objednávka 
•	DF č. 178/10 – predmetom fakturácie bolo biologické ošetrenie odpadov v priestoroch MŠ a ŠJ, nebola pripojená objednávka 
•	DF č. 181/10 – predmetom fakturácie bolo zakúpenie publikácií, nebola pripojená objednávka 
•	DF č. 185/10 – predmetom fakturácie bolo zakúpenie publikácií, nebola pripojená objednávka 
•	DF č. 186/10 – predmetom fakturácie bolo zakúpenie tonerov do tlačiarní, nebola pripojená objednávka 
•	DF č. 191/10 – predmetom fakturácie bolo zakúpenie stolov, nebola pripojená objednávka 
•	DF č. 192/10 – predmetom fakturácie bolo zakúpenie pracovných odevov, nebola pripojená objednávka 
•	DF č. 190/10 – predmetom fakturácie bolo predplatné časopisov, nebola pripojená objednávka 
•	DF č. 187/10 – predmetom fakturácie bolo zakúpenie publikácií, nebola pripojená objednávka 

Podľa vyjadrenia kontrolovaného subjektu bolo objednávanie tovarov, resp. služieb vo väčšine prípadov realizované telefonicky, príp. prostredníctvom elektronickej pošty. Na základe dožiadania bola kontrolnému orgánu predložená kniha obsahujúca tlačivá pre vystavovanie objednávok, ktorá obsahovala kópie všetkých objednávok vystavených zo strany kontrolovaného subjektu v kontrolovanom období roku 2010. Súčasťou predmetnej evidencie boli aj niektoré kópie objednávok vzťahujúce sa k vyššie uvedeným DF, ktorých originály však neboli pripojené k predmetným DF. A na základe tej skutočnosti, že na vystavených objednávkach absentovalo označenie dodávateľského subjektu a aj ďalšie náležitosti objednávok, zo strany kontrolného orgánu nebolo možné ani spárovať tieto predmetné kópie objednávok s DF, ktoré sa k nim vzťahovali. 

Kontrolné odporúčanie:
1.	Kontrola odporúča, napriek takto zavedenému systému telefonického, resp. e-mailového objednávania, vystavovať interné doklady o objednaní predmetných služieb, resp. tovarových položiek. Odporúčaným obsahom týchto interných dokladov, potvrdzujúcich uskutočnenú telefonickú objednávku, sú základné údaje o dodávateľovi, odberateľovi, spôsobe realizácie objednávky, dátum uskutočnenia objednávky, uvedenie jednotlivých objednaných tovarových položiek, resp. predmetu objednávky, uvedenie dohodnutej jednotkovej ceny, množstva, celkovej ceny za objednaný tovar a dodacej lehoty, príp. ďalších náležitostí potrebných pre zabezpečenie preukázateľnosti opodstatnenosti fakturovaných hospodárskych operácií. 

2. Nedostatok
Pri objednávkach, ktoré boli vystavené a pripojené k nižšie uvedeným DF chýbali ich základné náležitosti, napr.: cena, príp. finančný limit, dodacia lehota, nebola vykonaná PFK pred vstupom kontrolovaného subjektu do záväzku. Oblasť evidencie objednávok má MŠ upravenú aj vo svojej Smernici obehu účtovných dokladov, konkrétne v časti Obeh účtovných dokladov - evidencia objednávok. Predmetná smernica, okrem iného, stanovuje aj náležitosti vystavovaných objednávok. V zmysle ustanovení tejto smernice objednávky musia byť vždy potvrdené riaditeľom MŠ, pričom aj samotná evidencia objednávok sa sústreďuje u riaditeľky MŠ a pre školskú jedáleň u vedúcej ŠJ. 
•	Obj. č. 19/2010 k DF č. 131/10 - chýba dodacia lehota, označenie dodávateľa aj odberateľa, cena, príp. finančný limit, nebola vykonaná PFK pred vstupom kontrolovaného subjektu do záväzku 
•	Obj. č. 1/2010 k DF č. 133/10 – celoročná objednávka na pranie uterákov a detskej posteľnej bielizne v roku 2010, chýba cena, príp. finančný limit, nebola vykonaná PFK pred vstupom kontrolovaného subjektu do záväzku 
•	Obj. č. 21/2010 k DF č. 149/10 – chýba označenie dodávateľa, cena, príp. finančný limit, nebola vykonaná PFK pred vstupom kontrolovaného subjektu do záväzku 
•	Obj. č. 23/2010 k DF č. 162/10 – chýba cena, príp. finančný limit, nebola vykonaná PFK pred vstupom kontrolovaného subjektu do záväzku 
•	Obj. č. 25/2010 k DF č. 183/10 – chýba kompletný dátum vystavenia objednávky, cena, príp. finančný limit, nebola vykonaná PFK pred vstupom kontrolovaného subjektu do záväzku 

3. Nedostatok
Pri preverovaní DF za štyri náhodne vybraté mesiace kontrolovaného obdobia roku 2010 bolo kontrolným orgánom zistené, že pri zaevidovaní DF č. 176/10 (DF za obedy v školskej jedálni) do Knihy došlých faktúr došlo zo strany kontrolovaného subjektu k uvedeniu nesprávnej sumy. DF bola vystavená na sumu 376,68 €, avšak v Knihe došlých faktúr bola pri predmetnej DF uvedená suma 376,88 €. Z bankového účtu kontrolovaného subjektu – výdavkového však bola táto predmetná DF uhradená v správnej výške 376,68 € (VBÚ č. 185 zo dňa 15.11.2010; č. ú.: 0330374013/5600). Obdobná situácia nastala aj pri DF č. 185/10 (RAABE s. r. o.) – DF bola vystavená na sumu 46,30 €, avšak v Knihe došlých faktúr bola v rámci zaevidovania pri predmetnej DF uvedená suma 46,- €. Z bankového účtu kontrolovaného subjektu – výdavkového však bola táto predmetná DF uhradená v správnej výške 46,30 € (VBÚ č. 196 zo dňa 02.12.2010; č. ú.: 0330374013/5600). Vzhľadom k uvedeným skutočnostiam týkajúcich sa úhrad predmetných DF má kontrolný orgán za to, že tieto nedostatky boli spôsobené neúmyselne, nepozornosťou pracovníka.

4. Nedostatok
V rámci kontroly DF za štyri náhodne vybraté mesiace roku 2010 bolo zistené, že v evidencii DF bola priložená DF evidovaná v Knihe došlých faktúr pod č. 197/10, ktorá však bola označená zo strany dodávateľa iba ako zálohová faktúra. Vyúčtovacia faktúra už k tejto predmetnej DF pripojená nebola. Je potrebné upozorniť kontrolovaný subjekt na fakt, že preddavková faktúra nie je daňovým dokladom a každá zálohová faktúra a samotná záloha musia byť vyúčtované daňovým dokladom. 

Upozornenia a odporúčania kontroly:
1.	Pri kontrole evidencie DF bolo kontrolným orgánom zistené, že v rámci evidencie DF v Knihe došlých faktúr kontrolovaný subjekt zaevidoval aj tvorbu SF za mesiac august 2010, aj tvorbu SF za mesiac september a október 2010. Podľa vyjadrenia štatutárneho zástupcu kontrolovaného subjektu, MŠ uviedla tvorbu SF za jednotlivé mesiace v Knihe došlých faktúr nedopatrením a k takejto evidencií pristúpila aj z toho dôvodu, aby mala preukázané všetky debetné pohyby zrealizované na výdavkovom účte, keďže aj peňažné prostriedky v rámci tvorby SF sú odvádzané z výdavkového účtu MŠ (č. ú.: 0330374013/5600) v stanovenej výške na účet SF (č. ú.: 0355220002/5600). Kontrolný orgán však upozorňuje na tento uvedený nedostatok predovšetkým vo väzbe na vzostupnosť číslovania v rámci evidencie DF ako regulérnych účtovných dokladov. Vyššie uvedená tvorba SF za mesiace august, september a október 2010 bola v Knihe došlých faktúr zaevidovaná pod poradovými číslami 138, 161 a 179, avšak reálne doklady označené v rámci evidencie týmito poradovými číslami sa fyzicky v dokladoch predložených zo strany kontrolovaného subjektu nenachádzali. Kontrolný orgán v tomto prípade odporúča kontrolovanému subjektu výšku tvorby SF v rámci jednotlivých mesiacov roka vôbec neuvádzať v Knihe došlých faktúr, príp. z titulu potreby vlastnej evidencie aspoň, pri takto zaevidovaných debetných pohyboch na bežnom účte MŠ – výdavkovom, neuvádzať pri týchto záznamoch poradové číslo v rámci predmetnej evidencie. 

2.	DF zaevidovaná v Knihe DF pod poradovým číslom 163/10 bola zo strany dodávateľa vyplnená ručne. Zo strany kontrolovaného subjektu však došlo k označeniu predmetnej DF pečiatkami potvrdzujúcimi vykonanie úkonov súvisiacich so zaevidovaním vzniknutého záväzku, zaevidovanie DF v Knihe DF, vykonanie vecného a formálneho preskúmania DF, vykonanie PFK pred úhradou záväzku a pečiatkou potvrdzujúcou zaúčtovanie tohto účtovného prípadu, práve v miestach na predtlači DF, kde  je ručne, zo strany dodávateľa prác, popísaný predmet fakturácie. Obdobná situácia nastala aj pri DF č. 177/10. Kontrolný orgán v tomto prípade odporúča kontrolovanému subjektu, aby potvrdzovanie vykonaných úkonov zabezpečoval tak, aby nedochádzalo k znehodnocovaniu a spôsobovaniu nečitateľnosti náležitostí DF. 

3.	Všetky DF doručené organizácii v náhodne vybraných kontrolovaných mesiacoch roku 2010 boli, na základe výpisov z bežného účtu organizácie - výdavkového (č. ú.: 0330374013/5600), zaplatené v plnej výške. Niektoré z týchto prekontrolovaných DF však boli uhradené až niekoľko dní po lehote splatnosti. Je však nutné dať do pozornosti fakt, že pri prípadnom pretrvávaní tohto stavu – úhrady DF po lehote splatnosti – môže dôjsť aj k uplatňovaniu sankcií voči organizácii zo strany dodávateľa v zmysle Obchodného zákonníka. Kontrola odporúča dohodnúť termín splatnosti od dňa doručenia DF do MŠ a nie odo dňa vystavenia DF (z tohto titulu je opodstatnené uvádzať na DF aj dátum ich doručenia do organizácie). V prípade pochybenia zo strany dodávateľa a opakovania tohto stavu je možné postupovať spôsobom, že MŠ vráti DF na prepracovanie so žiadosťou o posunutie lehôt splatnosti. Ako príklad je možné, z celého objemu prekontrolovaných DF, uviesť nasledovné DF uhradené po lehote splatnosti. Napr.:
•	DF č. 143/10 – DF mala byť uhradená do 10.09.2010, bola však uhradená až 17.09.2010 (VBÚ č. 150 zo dňa 17.09.2010) – 7 dní po lehote splatnosti,
•	DF č. 147/10 – DF mala byť uhradená do 19.09.2010, bola však uhradená až 20.09.2010 (VBÚ č. 151 zo dňa 20.09.2010) – 1 deň po lehote splatnosti,
•	DF č. 150/10 – DF mala byť uhradená do 06.10.2010, bola však uhradená až 08.10.2010 (VBÚ č. 162 zo dňa 08.10.2010) – 2 dni po lehote splatnosti,
•	DF č. 163/10 – DF mala byť uhradená do 18.10.2010, bola však uhradená až 20.10.2010 (VBÚ č. 170 zo dňa 20.10.2010) – 2 dni po lehote splatnosti,
•	DF č. 166/10 – DF mala byť uhradená do 18.10.2010, bola však uhradená až 21.10.2010 (VBÚ č. 171 zo dňa 21.10.2010) – 3 dni po lehote splatnosti,
•	DF č. 167/10 – DF mala byť uhradená do 20.10.2010, bola však uhradená až 21.10.2010 (VBÚ č. 171 zo dňa 21.10.2010) – 1 deň po lehote splatnosti.

Kontrolné zistenie:
1.	Tým, že pri vyššie uvedených DF chýbala úplná účtovná dokumentácia – objednávky, resp. kontrolnému orgánu neboli predložené zmluvy uzatvorené medzi zmluvnými stranami dokazujúce opodstatnenosť fakturovaných hospodárskych operácií a tým, že k zálohovým faktúram neboli pripojené vyúčtovacie faktúry, došlo zo strany kontrolovaného subjektu k nedostatočnému plneniu § 8 ods. 1, 2 a 4 zákona NR SR č. 431/2002 Z. z. o účtovníctve. A tým, že na vyššie uvedených vystavených objednávkach chýbali ich základné náležitosti a zároveň nedošlo k uvedeniu ceny za predmet objednania, došlo zároveň k porušeniu § 10 ods. 1 písm. c) zákona NR SR č. 431/2002 Z. z. o účtovníctve, čím je zároveň, pokiaľ nie je zrejmé, v akej sume predmet objednania je, znížená opodstatnenosť PFK – pokiaľ by bola zo strany kontrolovaného subjektu vykonaná v zmysle ustanovení zákona NR SR č. 502/2001 Z. z. o finančnej kontrole a vnútornom audite a o zmene a doplnení niektorých zákonov. Zároveň zo strany kontrolovaného subjektu došlo k nedodržaniu ustanovení vlastnej Smernice obehu účtovných dokladov, konkrétne časti Obeh účtovných dokladov, bod 1 – Evidencia objednávok a bod 3 – Overovanie došlých faktúr.

E.  Kontrola pokladne, pokladničných dokladov a správnosti vykonávania    
     pokladničných operácií
Organizácia je povinná v oblasti pokladničných operácií zabezpečovať postup v súlade s príslušnými ustanoveniami zákona NR SR č. 431/2002 Z. z. o účtovníctve, zákona NR SR č. 502/2001 Z. z. o finančnej kontrole a vnútornom audite a o zmene a doplnení niektorých zákonov a ďalších všeobecne záväzných právnych predpisov súvisiacich s účtovnými dokladmi. 
E.1 Pokladňa a pokladničné doklady
Kontrolované obdobie: 01.01.2010 – 31.12.2010
Vedenie pokladne má MŠ upravené vo svojej Smernici obehu účtovných dokladov. Predmetná smernica stanovuje základné podmienky vedenia pokladničnej agendy, vystavovania pokladničných dokladov a evidencie zrealizovaných pokladničných operácií a pod. Na základe Smernice obehu účtovných dokladov funkciu pokladníka vykonáva zástupkyňa riaditeľky školy, ktorá je, v zmysle jej pracovnej náplne zo dňa 02.09.2010, okrem iného, povinná hospodáriť riadne s prostriedkami, ktoré jej zveril zamestnávateľ a chrániť jeho majetok pred poškodením, stratou, zničením a zneužitím a nekonať v rozpore s oprávnenými záujmami zamestnávateľa. Organizácia s touto pracovníčkou uzatvorila dňa 01.01.2006 v zmysle § 182 Zákonníka práce „Dohodu o hmotnej zodpovednosti“. 

Kontrola pokladne, pokladničných dokladov a správnosti vykonávania pokladničných operácií bola vykonaná náhodným výberom za sedem mesiacov kontrolovaného obdobia roku 2010, konkrétne za mesiac január, február, marec, apríl, máj, jún a december 2010, a v rámci týchto mesiacov boli prekontrolované všetky vystavené pokladničné doklady. Počas predmetného obdobia schválenie, resp. preverenie jednotlivých pokladničných operácií svojim podpisom potvrdzovala zástupkyňa riaditeľky MŠ,  ktorá je, tak ako je uvedené vyššie, poverená vedením pokladničnej agendy. Pri väčšine prekontrolovaných pokladničných dokladov vyhotovenie pokladničného dokladu potvrdila svojím podpisom riaditeľka MŠ a schválenie pokladničnej operácie svojím podpisom potvrdila zástupkyňa riaditeľky MŠ. Pri niektorých vystavených pokladničných dokladoch však pokladničný doklad vyhotovila zasa zástupkyňa riaditeľky MŠ a schválenie pokladničnej operácie svojím podpisom potvrdila riaditeľka MŠ. Vzhľadom k tomu, že za vedenie pokladničnej agendy je zodpovedná zástupkyňa riaditeľky MŠ – a vzhľadom na bežný výkon činností súvisiacich so zabezpečením chodu MŠ, kontrolný orgán odporúča, aby aj vyhotovenie pokladničných dokladov aj schválenie pokladničnej operácie svojím podpisom potvrdzovala zástupkyňa riaditeľky MŠ. Podpis riaditeľky MŠ je potrebný v rámci potvrdenia prípustnosti finančnej operácie a pre potreby zabezpečenia tohto schvaľovacieho procesu kontrolný orgán odporúča kontrolovanému subjektu vyhotoviť pečiatku prípustnosti finančnej operácie, odtlačkom ktorej bude následne označovať jednotlivé pokladničné doklady aj s pripojením dátumu vykonania tohto úkonu a s pripojením podpisového záznamu štatutárneho zástupcu kontrolovaného subjektu.  

Súčasťou pokladničnej agendy bola aj pokladničná kniha rozdelená na jednotlivé mesiace obsahujúca všetky pokladničné operácie. V kontrolovanom období roku 2010 MŠ evidovala, na základe údajov z pokladničnej knihy z mesiaca decembra 2010, celkom 159 pokladničných dokladov (44 PPD a 115 VPD), ktoré boli v rámci daného obdobia zakladané chronologicky v každomesačných vyúčtovaniach MŠ, ktoré kontrolovaný subjekt predkladá za zúčtovanie svojej účtovníčke do Strediska služieb škole a všetky vystavené pokladničné doklady boli číslované vzostupne od 1 do 44 pri PPD a od 1 do 115 pri VPD, tzn. že vystavované pokladničné doklady boli číselne rozdelené na PPD a VPD. V rámci pokladničnej knihy boli všetky prekontrolované pokladničné operácie zaevidované priebežne podľa dátumov vzniku jednotlivých pokladničných operácií, pričom kontrolovaný subjekt v preverených mesiacoch kontrolovaného obdobia roku 2010 zabezpečil vystavovanie pokladničných dokladov a zaevidovanie jednotlivých pokladničných operácií vždy v ten konkrétny deň, kedy bola daná pokladničná operácia, podľa dátumu uvedeného na doklade potvrdzujúcom jej vznik, aj reálne uskutočnená. Zúčtovanie jednotlivých pokladničných operácií kontrolovaný subjekt vykonáva vždy na konci každého kalendárneho mesiaca, kedy predkladá svojej účtovníčke do Strediska služieb škole všetky podklady na zúčtovanie.  

Kontrolou pokladničnej agendy boli zistené nasledovné skutočnosti:

1. Nedostatok
Na všetkých prekontrolovaných PPD (ako príklad pre potvrdenie tohto zisteného nedostatku je možné uviesť napr. nasledovné PPD: P-1, P-2, P-3, P-4, P-5, P-6, P-7, P-8, P-9 atď.) a taktiež aj na niektorých z prekontrolovaných VPD (ako príklad pre potvrdenie tohto zisteného nedostatku je možné uviesť napr. nasledovné VPD: V-3, V-11, V-20 atď.) absentovalo označenie účtov, na ktorých sa daný účtovný prípad zaúčtuje. 
Avšak pri väčšine VPD, ktoré kontrolný orgán prekontroloval, kontrolovaný subjekt zabezpečil označenie účtov, na ktorých sa predmetná výdavková pokladničná operácia zaúčtuje. Napriek tejto skutočnosti, však na všetkých pokladničných dokladoch prekontrolovaných zo strany kontrolného orgánu absentoval aj podpisový záznam osoby zodpovednej za zaúčtovanie danej pokladničnej operácie. 
Je potrebné upozorniť na skutočnosť, že označenie účtov, na ktorých sa účtovný prípad zaúčtuje a aj podpisované záznamy osôb zodpovedných za účtovný prípad a za jeho zaúčtovanie sú jednou z náležitostí účtovného dokladu, ako preukázateľného účtovného záznamu, v zmysle § 10 ods. 1 zákona NR SR č. 431/2002 Z. z. o účtovníctve.  
2. Nedostatok
Kontrolovaný subjekt pri vystavovaní pokladničných dokladov pri vzniku pokladničných operácií nezabezpečil uvádzanie všetkých náležitostí v zmysle predtlače PPD a VPD ako prísne zúčtovateľných dokladov. 
•	na pokladničných dokladoch absentovali čísla OP osôb, ktorým boli peňažné prostriedky z pokladne kontrolovaného subjektu vyplácané, resp. osôb, od ktorých kontrolovaný subjekt naopak prijímal peňažné prostriedky do pokladne, 
•	na niektorých pokladničných dokladoch – príklady uvedené v zátvorke - nebolo zabezpečené označenie organizácie (napr.: V-1, V-2), 
•	na niektorých pokladničných dokladoch – príklady uvedené v zátvorke - absentoval podpis príjemcu peňažných prostriedkov (napr.: P-5, P-4, P-3, P-2, V-7, V-8, P-6, P-7, P-8, P-9).

3. Nedostatok
K vystaveným pokladničným dokladom boli pripojené originály dokladov potvrdzujúcich predmetné vzniknuté pokladničné operácie (paragóny, doklady z registračných pokladní a pod.). Pri preverovaní pokladničnej agendy za mesiac január 2010 bolo kontrolným orgánom zistené, že kontrolovaný subjekt prikladal k vystaveným pokladničným dokladov iba originály dokladov potvrdzujúcich vznik pokladničných operácií a nie aj ich fotokópie z titulu zabezpečenia trvalosti účtovných záznamov po celú dobu ich spracovania a úschovy, čím došlo v predmetnom mesiaci kontrolovaného obdobia roku 2010 z jeho strany k nedostatočnému plneniu § 8 ods. 1 a ods. 6 zákona NR SR č. 431/2002 Z. z. o účtovníctve. V následných mesiacoch kontrolovaného obdobia roku 2010 však už kontrolovaný subjekt pristúpil k vyhotovovaniu fotokópií nielen z dokladov potvrdzujúcich vznik jednotlivých pokladničných operácií, ale zabezpečil vyhotovovanie fotokópií každej kompletne zaevidovanej pokladničnej operácie – vystaveného pokladničného dokladu, dokladu potvrdzujúceho vznik pokladničnej operácie a aj prípadných poznámok uvedených pri takto zaevidovaných vzniknutých pokladničných operáciách. Aj v týchto následných mesiacoch kontrolovaného obdobia roku 2010 sa však v pokladničnej evidencii MŠ vyskytli také doklady potvrdzujúce vznik pokladničných operácií, pri ktorých kontrolovaný subjekt nezabezpečil ich trvalosť vyhotovením fotokópií (napr.: VPD č. V-47 zo dňa 26.05.2010, V-46 zo dňa 18.05.2010, V-45 zo dňa 12.05.2010, V-44 zo dňa 12.05.2010 atď.). Je potrebné upozorniť na skutočnosť, že organizácia je, v zmysle § 8 ods. 1 a ods. 6 zákona NR SR č. 431/2002 Z. z. o účtovníctve, povinná viesť účtovníctvo spôsobom zaručujúcim trvalosť všetkých účtovných záznamov po celú dobu ich spracovania a úschovy. 

4. Nedostatok
Pri príjme peňažných prostriedkov za umiestnenie detí v MŠ kontrolovaný subjekt postupoval podľa platného VZN č. 11/2009 o príspevku na čiastočnú úhradu výdavkov v materskej škole. Predmetné VZN stanovuje výšku uvedeného príspevku za pobyt dieťaťa v MŠ na úrovni 12,- €/mesiac. Poplatky za pobyt detí v MŠ rodičia detí uhrádzajú ako bezhotovostným prevodom na bežný účet MŠ – výdavkový, tak aj v hotovosti do pokladne kontrolovaného subjektu. Kontrolovaný subjekt v tomto prípade vystavuje rodičom potvrdenky o zaplatení čiastky za umiestnenie dieťaťa v MŠ, pričom kópiu tejto potvrdenky si prikladá do svojej pokladničnej evidencie, keďže následne vystavuje súhrnné PPD predstavujúce príjem predmetných poplatkov za jednotlivé triedy MŠ. Tieto súhrnné PPD však v kolónke označenia osoby, od ktorej boli prostriedky prijaté majú uvedené mená učiteliek jednotlivých tried MŠ. Z uvedených skutočností kontrolný orgán usudzuje, že predmetné poplatky vyberajú od zákonných zástupcov detí učiteľky jednotlivých tried, s ktorými nie je, pre potreby vyberania týchto poplatkov, podpísaná hmotná zodpovednosť. Potvrdenky pre rodičov o zaplatení poplatku sú však podpísané zástupkyňou riaditeľky MŠ, ktorá je hmotne zodpovednou osobou a zodpovedá za vedenie pokladničnej agendy MŠ a na vystavovaných potvrdenkách o zaplatení poplatku nie je uvedené ani číslo potvrdenky a ani dátum jej vystavenia. Na základe takto vedenej evidencie nie je zrejmé, kedy zákonní zástupcovia detí skutočne zaplatili poplatok za umiestnenie svojich detí v MŠ a či kontrolovaný subjekt príjem predmetných poplatkov zúčtoval do obdobia, s ktorým tieto vecne a časovo súvisia. Z uvedených dôvodov kontrolný orgán odporúča, aby kontrolovaný subjekt namiesto potvrdeniek vystavoval zákonným zástupcom detí priamo PPD, ktoré sú prísne zúčtovateľným dokladov a všetky príjmové pokladničné operácie aj následne zaevidoval v pokladničnej knihe ako vzniknuté pokladničné operácie príjmového charakteru. Čo sa týka následného zúčtovania takto vzniknutých pokladničných operácií, kontrolný orgán môže z titulu jednotného charakteru tohto príjmu zaúčtovať tieto pokladničné operácie na konci daného mesiaca v jednej sume. Kópie potvrdeniek aj s menným zoznamom detí obsahujúcim výšku zaplatených poplatkov a podpisy zákonných zástupcov umiestnených detí sú pripojené ako potvrdzujúce doklady k súhrnne vystavovaným PPD. Napriek takto zavedenému spôsobu prijímania poplatkov za umiestnenie detí v MŠ neboli kontrolným orgánom zistené žiadne finančné nezrovnalosti – čiastky prijaté do pokladne MŠ cez súhrnne vystavené PPD súhlasili po nasčítaní s čiastkami uvedenými na jednotlivých kópiách potvrdeniek a na menných zoznamoch detí umiestnených v MŠ, ktoré boli ako potvrdzujúce doklady pripojené k predmetným súhrnným PPD.
Pri odvode celkovej čiastky prijatých poplatkov za umiestnenie detí v MŠ z pokladne MŠ na bežný účet MŠ kontrolovaný subjektu vystavuje VPD, kde však v mesiaci január 2010 v časti VPD, v ktorej sa uvádza meno osoby, ktorej sú peňažné prostriedky fyzicky vyplatené z pokladne subjektu, kontrolovaný subjekt uviedol názov peňažného ústavu Dexia banka Slovensko a nie meno osoby, ktorej boli prostriedky fyzicky vyplatené z pokladne MŠ a ktorá tieto v plnej čiastke následne vložila na bežný účet MŠ. V tomto prípade však na VPD bol uvedený aspoň podpisový záznam takto zodpovednej osoby – riaditeľky MŠ. 

5. Nedostatok
Pri kontrole pokladničnej agendy za mesiac marec 2010 bolo kontrolným orgánom zistené, že v evidencií pokladničných dokladov je pripojený aj VPD č. V-48, resp. jeho kópia, ktorý znel na sumu 16,60 € a bol vystavený dňa 08.03.2010. K predmetnému pokladničnému dokladu bola pripojená aj potvrdenka výberu peňažných prostriedkov vo výške 16,60 € z bežného účtu MŠ – hmotná núdza (č. ú.: 0355221005/5600), ktorý bol zrealizovaný dňa 08.03.2010 a bola pripojená aj kópia dokladu potvrdzujúceho vznik pokladničnej operácie – jej predmetom bol nákup učebných pomôcok pre žiakov v hmotnej núdzi, pričom uvedený nákup bol zrealizovaný, podľa dátumu uvedeného na doklade, dňa 11.03.2010. Uvedená pokladničná operácia však nebola vedená v rámci pokladničnej agendy mesiaca marec, nebola zaevidovaná v pokladničnej knihe v mesiaci marec, v ktorom bola reálne zrealizovaná a v rámci vyhotovenia VPD jej bolo pridelené až poradové číslo V-48, pod ktorým je v mesiaci máj 2010 evidovaná úplne iná pokladničná operácia. Keďže sa jedná o prostriedky poskytnuté MŠ v rámci podpory detí zo sociálne znevýhodneného prostredia, originály dokladov sa predkladajú na vyúčtovanie ÚPSVaR SR. Kontrolný orgán však upozorňuje na skutočnosť, že výber prostriedkov z bežného účtu – hmotnej núdze vo výške 16,60 € mal kontrolovaný subjekt najprv zaevidovať ako dotáciu pokladne v tejto výške, čiže vystaviť PPD a až následne zrealizovať nákup predmetných učebných pomôcok výberom peňažných prostriedkov v hotovosti z pokladne MŠ a aj tento nákup zaevidovať v rámci pokladničnej evidencie ako ďalšiu pokladničnú operáciu, v tomto prípade výdavkového charakteru.  Kontrolný orgán v tomto prípade, vzhľadom na nedostatky uvedené vyššie, konštatuje, že v mesiaci marec 2010, v rámci pokladničnej knihy, absentujú zápisy dvoch pokladničných operácií, ktoré vznikli v tomto mesiaci, preto ani evidencia pokladničných operácií v pokladničnej knihe nie je úplná. Je však nutné povedať, že vyššie popísané skutočnosti by nijakým spôsobom, vzhľadom na totožnú výšku peňažných prostriedkov, ktoré boli vybraté z bežného účtu MŠ – hmotná núdza a ktoré boli následne použité na nákup predmetných učebných pomôcok, neovplyvnili zostatok pokladničnej hotovosti na konci predmetného mesiaca. Z tohto dôvodu kontrola tento zostatok nespochybňuje. 

6. Nedostatok 
V mesiaci apríl 2010 bolo kontrolou zistené, že dňa 29.04.2010 kontrolovaný subjekt vykonal dotáciu pokladne z bankového účtu vo výške 300,- €, dňa 29.04.2010 vybral peňažné prostriedky v tejto výške z bankového účtu a 29.04.2010 aj vystavil PPD o dotácii pokladne v uvedenej výške. Avšak v rámci pokladničnej evidencie bola táto pokladničná operácia zaevidovaná až dňa 30.04.2010, pričom v oboch týchto dňoch boli v podmienkach kontrolovaného subjektu realizované aj iné pokladničné operácie výdavkového charakteru. Tým pádom pokladničná evidencia v tomto mesiaci nebola presná a chronologicky usporiadaná podľa doby vzniku jednotlivých pokladničných operácií. 

7. Nedostatok
Pri kontrole pokladničných dokladov a pokladničných operácií v mesiaci december 2010 bolo kontrolou zistené, že PPD vystavené kontrolovaným subjektom v tomto mesiaci neboli, priamo na predtlači PPD číselne označené pri zachovaní vzostupného radu, avšak v rámci evidencie pokladničných operácií v pokladničnej knihe boli predmetné príjmové pokladničné operácie riadne označené v rámci vzostupného číslovania. Kontrola má za to, že uvedený nedostatok bol spôsobný nepozornosťou pracovníka, avšak je potrebné upozorniť na skutočnosť, že číselné označenie, podľa ustanovení § 10 ods. 1 zákona NR SR č. 431/2002 Z. z. o účtovníctve, predstavuje jednu z náležitostí účtovného dokladu ako preukázateľného účtovného záznamu. 

8. Nedostatok
V rámci evidencie pokladničných operácií v mesiaci december bolo kontrolným orgánom zistené, že posledná pokladničná operácia výdavkového charakteru zo dňa 17.12.2010 týkajúca sa odvodu v hotovosti prijatých poplatkov za umiestnenie detí v MŠ na príjmový účet MŠ a zároveň odvodu zostatku pokladničnej hotovosti na konci roka 2010 bola evidovaná iba v pokladničnej knihe pod číslom V-115, avšak v pokladničnej evidencií mesiaca decembra sa nenachádzal ani predmetný VPD a ani doklad potvrdzujúci vklad uvedenej výšky peňažných prostriedkov na príjmový účet MŠ. Na základe tejto skutočnosti kontrolný orgán preveril kreditné pohyby na predmetnom príjmovom účte MŠ a zistil, že tieto prostriedky boli v plnej výške 420,- € pripísané na uvedený účet a pre potvrdenie zrealizovaného vkladu bol k výpisu z daného účtu k danému dátumu pripojený aj doklad potvrdzujúci vklad peňažných prostriedkov na tento účet MŠ. Tým pádom, že kontrolovaný subjekt nevystavil pri vzniku tejto pokladničnej operácie regulérny pokladničný doklad – VPD, resp. tento nebol súčasťou pokladničnej evidencie kontrolovaného subjektu, došlo z jeho strany k nedostatočnému plneniu ustanovení zákona NR SR č. 431/2002 Z. z. o účtovníctve. 

Upozornenia:
1.	Kontrolným orgán bolo v rámci prekontrolovania pokladne a vedenia pokladničnej agendy za mesiac január 2010 zistené, že pri zaevidovaní výdavkovej pokladničnej operácie prezentovanej VPD č. V-4 zo dňa 19.01.2010 do pokladničnej knihy došlo zo strany kontrolovaného subjektu, kontrolný orgán má to, že z titulu nepozornosti, k uvedeniu nesprávnej sumy. Doklad potvrdzujúci vznik pokladničnej operácie znel na sumu 4,40 €, avšak VPD bol vystavený na sumu 4,44 € a do pokladničnej knihy bola taktiež premietnutá táto chybovosť. V pokladničnej knihe uvedený číselný údaj bol následne opravený – preškrtnutý a prepísaný, avšak pri vykonanej oprave nebola zo strany kontrolovaného subjektu uvedená poznámka o oprave a nebol pripojený ani podpisový záznam osoby, ktorá predmetnú opravu vykonala. Vykonaná oprava číselného údaja sa však už nepremietla do uvádzaných zostatkov pokladničnej hotovosti po zrealizovaní každej ďalšej pokladničnej operácie, kontrolovaný subjekt vykonal opravu zostatku pokladničnej hotovosti až na konci predmetného mesiaca. Obdobná situácia nastala aj v mesiaci február 2010, kedy došlo k opraveniu vykázaného zostatku z predchádzajúceho mesiaca a taktiež k upraveniu konečného zostatku pokladničnej hotovosti na konci mesiaca februára. V tomto mesiaci boli z titulu vyššie uvedených skutočností nesprávne vypočítané konečné zostatky pokladničnej hotovosti po zrealizovaní každej pokladničnej operácie. Konečný zostatok na konci predmetného mesiaca však bol opravený na správnu čiastku a takto opravený zostatok bol následne prenesený do počiatočného stavu pokladničnej hotovosti nasledujúceho mesiaca. 

2.	Pri VPD č. V-18 zo dňa 06.03.2010 bolo v časti VPD, kde sa uvádza meno osoby, ktorej boli peňažné prostriedky z pokladne kontrolovaného subjektu vyplatené, uvedené „Spoločnosť pre predškolskú výchovu“ a na predmetnom VPD bol aj v rámci podpisu príjemcu peňažných prostriedkov uvedený podpisový záznam zástupcu uvedenej spoločnosti. Predmetom tejto pokladničnej operácie bol nákup odbornej literatúry od uvedenej spoločnosti. Kontrolný orgán v tomto prípade upozorňuje kontrolovaný subjekt, že v rámci pokladničných dokladov, ktoré vo svojich podmienkach vystavuje, je potrebné uvádzať mená osôb, ktorým boli z pokladne MŠ priamo vyplatené peňažné prostriedky na zabezpečenie potrieb MŠ a nie mená zástupcov spoločností, ktoré poskytujú svoje služby MŠ alebo u ktorých MŠ realizuje nákupy drobného tovaru za hotovostné peňažné prostriedky. V tomto prípade nákup odbornej literatúry zabezpečila v predmetnej spoločnosti riaditeľka MŠ, tzn. že peňažné prostriedky na zabezpečenie nákupu uvedenej literatúry boli z pokladne kontrolovaného subjektu vyplatené prvotne riaditeľke MŠ, ktorá až následne za uvedené prostriedky zrealizovala nákup. 

3.	K VPD č. V-49 zo dňa 27.05.2010, ktorý sa týkal uhradenia doručenej zásielky kníh bola, okrem potvrdzujúceho dokladu zo Slovenskej pošty, a. s. – zásielka bola uhradená dobierkou, pripojená aj DF od Vydavateľstva Príroda, s. r. o., ktorou predmetný dodávateľ fakturoval kontrolovanému subjektu nákup publikácií. Predmetná DF však nebola zaevidovaná v Knihe došlých faktúr a nákup publikácií bol zaúčtovaný nasledovným spôsobom 501/211. Tým pádom, že MŠ bola zo strany dodávateľa doručená aj dodávateľská faktúra, táto faktúra mala byť klasicky zaevidovaná v evidencii došlých faktúr a vzhľadom k tomu aj zaúčtovaná ako vzniknutý záväzok – 501/321 a 321/211. Kontrolný orgán nespochybňuje predmetný výdavok, len upozorňuje na postupnosť krokov zúčtovania daného účtovného prípadu. Obdobná situácia nastala aj pri VPD č. V-48 zo dňa 26.05.2010. 

Predložená Smernica obehu účtovných dokladov v časti Obeh účtovných dokladov, v bode 5 – Pokladničné operácie stanovuje limit denného pokladničného zostatku vo výške 300,- €. Uvedená vnútorná smernica nadobudla účinnosť dňom 01.09.2010, pričom kontrolnému orgánu nebola zo strany kontrolovaného subjektu predložená vnútorná smernica upravujúca podmienky vedenia pokladničnej agendy do tohto uvedeného dátumu. Podľa vyjadrenia kontrolovaného subjektu do predmetného dátumu 01.09.2010 nemala MŠ vypracovanú žiadnu inú vnútornú smernicu týkajúcu sa obehu účtovných dokladov, príp. vnútornú smernicu upravujúcu podmienky vedenia pokladničnej agendy a tým pádom organizácia nemala do uvedeného dátumu vo svojich podmienkach stanovený ani denný limit pokladničnej hotovosti. Kontrola vedenia pokladničnej agendy bola kontrolným orgánom vykonaná výberovým spôsobom za sedem kalendárnych mesiacov kontrolovaného obdobia roku 2010 (január, február, marec, apríl, máj, jún a december). Vzhľadom k tomu, že vyššie uvedená smernica MŠ nadobudla účinnosť dňom 01.09.2010, z uvedených náhodne vybratých a prekontrolovaných mesiacov kontrolovaného obdobia roku 2010 sa ustanovenia tejto smernice vzťahovali iba na mesiac december 2010. V tomto období už bol denný limit pokladničnej hotovosti stanovený na sumu 300,- €. Kontrolou bolo zistené, že v rámci mesiaca decembra 2010 nedošlo, zo strany kontrolovaného subjektu, k prekročeniu tohto stanoveného denného limitu pokladničnej hotovosti. 

Stav pokladničnej knihy ku koncu každého z náhodne vybratých a následne prekontrolovaných mesiacov kontrolovaného obdobia roku 2010 súhlasil s vystavenými pokladničnými dokladmi. Kontrola však dáva do pozornosti vyššie uvedené  nedostatky a upozorňuje na nastavenie kontrolných mechanizmov, aby sa tieto nedostatky neopakovali. 

Kontrolné zistenie:
1.	Tým, že
•	na pokladničných dokladoch, ktoré boli kontrolným orgánom prekontrolované za jednotlivé náhodne vybraté mesiace roku 2010 (príklady v rámci jednotlivých konštatovaných nedostatkov uvedené vyššie), absentovalo označenie účtov, na ktorých sa daný účtovný prípad zaúčtuje a taktiež podpisový záznam osoby zodpovednej za daný účtovný prípad a osoby zodpovednej za zaúčtovanie účtovného prípadu, označenie organizácie, číselné označenie pokladničných dokladov, 
•	kontrolovaný subjekt nezabezpečil trvalosť účtovných záznamov v plnom rozsahu po celú dobu ich spracovania a úschovy, 
•	zo strany kontrolovaného subjektu nedošlo k zaevidovaniu pokladničných operácií týkajúcich sa jednak dotácie pokladne pre účely zrealizovania nákupu učebných pomôcok pre žiakov v hmotnej núdzi – nebol vystavený ani regulérny PPD a jednak výdaja peňažných prostriedkov v hotovosti z pokladne MŠ pre potreby zrealizovania predmetného nákupu, 
•	kontrolovaný subjekt v mesiaci december pri vzniku poslednej pokladničnej operácie nezabezpečil vystavenie regulérneho pokladničného dokladu a vznik pokladničnej operácie nepodložil pre potreby zabezpečenia preukázateľnosti ani dokladom potvrdzujúcim vznik tejto pokladničnej operácie, 
•	vzhľadom k tomu, že v pokladničnej evidencií kontrolovaného subjektu sa nachádzali dva VPD označené a evidované pod poradovým číslom V-48, došlo k narušeniu vzostupného číslovania pokladničných dokladov, 
•	v rámci evidencie vyššie uvedenej pokladničnej operácie v pokladničnej knihe došlo k uvedeniu nesprávneho dátumu jej vzniku a 
•	pri príjme poplatkov za umiestnenie detí v MŠ kontrolovaný subjekt nevystavoval samostatne pre každého zákonného zástupcu PPD ako regulérny účtovný doklad pri vzniku pokladničnej operácie, ale len potvrdenky o prijatí poplatku a až následne vystavil súhrnné PPD, pri ktorých uvedené meno pracovníka, od ktorého boli, podľa súhrnného PPD, prijaté predmetné peňažné prostriedky nekorešpondovalo s menom pracovníka, ktorého podpisový záznam figuruje na vystavovaných potvrdenkách, 
došlo zo strany kontrolovaného subjektu k porušeniu § 6 ods. 1 a 2, § 8 ods. 1, 2, 4 a 6 v nadväznosti na § 32, § 10 ods. 1 písm. a), b), f) a g) a ods. 2 zákona NR SR č. 431/2002 Z. z. o účtovníctve a zároveň k porušeniu § 40 ods. 1 Opatrenia MF SR č. MF/16786/2007-31 z 8. augusta 2007, ktorým sa ustanovujú podrobnosti o postupoch účtovania a rámcovej účtovej osnove pre rozpočtové organizácie, príspevkové organizácie, štátne fondy, obce a vyššie územné celky v znení Opatrenia MF SR č. MF/25189/2008-311. Kontrolovaný subjekt zároveň porušil aj ustanovenia vlastnej Smernice obehu účtovných dokladov. 

E.2 Inventarizácia peňažných prostriedkov v hotovosti                                    
MŠ v kontrolovanom období roku 2010 zabezpečila výkon inventarizácie peňažných prostriedkov v hotovosti na základe príslušného ustanovenia § 29 ods. 3 zákona NR SR č. 431/2002 Z. z. o účtovníctve, čiže v predmetnom období bola inventarizácia peňažných prostriedkov v hotovosti vykonaná štyri krát v nižšie uvedených termínoch. Štatutárny zástupca kontrolovaného subjektu v kontrolovanom období roku 2010 vydal štyri príkazy na vykonanie inventarizácie peňažných prostriedkov v hotovosti, v rámci ktorých nariadil vykonať fyzickú inventarizáciu týchto prostriedkov ku konkrétnym dátumom. Ku každej vykonanej inventarizácií peňažných prostriedkov v hotovosti bol pripojený okrem príkazu štatutárneho zástupcu kontrolovaného subjektu aj Inventúrny súpis peňažných prostriedkov a Inventarizačný zápis o vykonaní inventarizácie. 

31.03.2010	zostatok peňažných prostriedkov v hotovosti:	103,03 €
30.06.2010	zostatok peňažných prostriedkov v hotovosti:          198,19 €
30.09.2010	zostatok peňažných prostriedkov v hotovosti:	  55,84 €
31.12.2010	zostatok peňažných prostriedkov v hotovosti:	         0 €

Kontrolou peňažných prostriedkov v hotovosti nebol, podľa vypracovaných záznamov, zistený finančný rozdiel. Neboli zistené žiadne inventarizačné rozdiely, o čom boli, zo strany kontrolovaného subjektu, vypracované tzv. Inventarizačné zápisy o vykonaní inventarizácie.

Upozornenie:
Kontrolný orgán upozorňuje kontrolovaný subjekt, že na oboch výstupoch, aj na Inventúrnom súpise aj na Inventarizačnom zápise, v rámci každej z vykonaných inventarizácií peňažných prostriedkov v hotovosti, figuruje pri hmotne zodpovednej osobe podpisový záznam štatutárneho zástupcu kontrolovaného subjektu. Podľa vyjadrenia kontrolovaného subjektu a taktiež aj podľa Smernice obehu účtovných dokladov je hmotne zodpovednou osobou zodpovednou za vedenie pokladničnej agendy zástupkyňa riaditeľky MŠ, s ktorou je v podmienkach kontrolovaného subjektu spísaná aj Dohoda o hmotnej zodpovednosti. 

1. Nedostatok
Základným cieľom inventarizácie peňažných prostriedkov v hotovosti je porovnanie skutočného stavu pokladničnej hotovosti zisteného fyzickou inventúrou na pokladni kontrolovaného subjektu so stavom vedeným k dátumu vykonania inventarizácie v účtovníctve kontrolovaného subjektu. V rámci výstupov z vykonaných inventarizácií kontrolovaný subjekt síce uvádza ako skutočný stav pokladničnej hotovosti, tak aj jej stav vedený k danému dátumu v účtovníctve MŠ a zároveň uvádza aj výsledok ich porovnania, avšak k výstupom z jednotlivých vykonaných inventarizácií nie sú pripojené Zborníky vlastného hospodárenia, resp. Hlavná kniha – účet 211: Pokladnica, preukazujúce účtovné stavy pokladničnej hotovosti ku konkrétnym dátumom vykonania inventarizácií. 

Kontrolné zistenie:
1.	Tým, že k inventarizačným zápisom vypracovaným z inventarizácií peňažných prostriedkov v hotovosti, ktoré boli vykonané k vyššie uvedeným dátumom, písomnosti neboli skompletizované tak, aby bolo zrejmé porovnanie fyzického a účtovného stavu – neboli pripojené Zborníky vlastného hospodárenia, resp. Hlavná kniha – účet 211: Pokladnica preukazujúce účtovné stavy pokladničnej hotovosti k predmetným dátumom vykonania inventarizácií, nebol v plnom rozsahu zabezpečený proces porovnania fyzického stavu pokladničnej hotovosti s účtovným stavom a tým došlo zo strany kontrolovaného subjektu k porušeniu § 30 ods. 3 zákona NR SR č. 431/2002 Z.z. o účtovníctve vo väzbe na zabezpečenie preukázateľnosti inventarizácie peňažných prostriedkov v hotovosti.

F. Predbežná finančná kontrola

Kontrolovaný subjekt bol preverený, či vykonáva PFK podľa zákona NR SR č. 502/2001 Z. z. o finančnej kontrole a vnútornom audite a o zmene a doplnení niektorých zákonov. Cieľom je poukázať na dôležitosť vlastného systému vnútornej kontroly, ktorý zabezpečuje dodržiavanie hospodárnosti, efektívnosti a účinnosti pri hospodárení s verejnými prostriedkami. Vykonávanie PFK je veľmi formálne - z vykonanej PFK nebolo zrejmé, čo sa PFK preverovalo. Finančné operácie sa realizovali alebo sa v nich pokračovalo aj napriek skutočnosti, že neboli overené PFK. 

Nedostatky zistené v oblasti PFK - PFK nebola vykonávaná, resp. nebola vykonávaná správne na nasledovných účtovných dokladoch:

•	Dodávateľské faktúry
V rámci kontroly DF súvisiacich s čerpaním verejných finančných prostriedkov, ktorá bola kontrolou vykonaná výberovým spôsobom za štyri kalendárne mesiace roku 2010 – september, október, november a december, bolo kontrolným orgánom zistené, že všetky dodávateľské faktúry, ktoré boli doručené organizácii vecne a cenovo preskúmala riaditeľka MŠ, ktorá zároveň schválila prípustnosť finančnej operácie, resp. svojím podpisom schválila uhradenie fakturovanej čiastky, avšak zároveň vykonala aj PFK. Táto skutočnosť však nie je, podľa § 8 písm. c) zákona NR SR č. 502/2001 Z. z. o finančnej kontrole a vnútornom audite a o zmene a doplnení niektorých zákonov, prípustná. Vedúci orgánu verejnej správy, v zmysle vyššie uvedeného ustanovenia, zodpovedá za zabezpečenie vzájomnej nezlučiteľnosti a oddelenia rozhodovacích právomocí vedúcich zamestnancov od právomocí zamestnancov zodpovedných za realizáciu finančnej operácie a od právomocí zamestnancov zodpovedných za vedenie účtovníctva. MŠ má vo svojej Smernici obehu účtovných dokladov upravené, že na obehu účtovných dokladov  a na ich spracovaní, vyhotovovaní, schvaľovaní a kontrolovaní sa okrem riaditeľky MŠ podieľa aj zástupkyňa riaditeľky MŠ, príp. vedúca školskej jedálne pri MŠ. V predmetnej smernici je taktiež uvedené, že z vecného a formálneho hľadiska preskúmavajú účtovné doklady zamestnanci určení riaditeľom školy a že všetky došlé faktúry sa sústreďujú  u zástupkyne riaditeľky MŠ. Vzhľadom k tomu, že kontrolovaný subjekt nemá internú účtovníčku, ale vedenie účtovníctva má zabezpečené Strediskom služieb škole a vzhľadom na skutočnosti upravené v jeho vnútornej smernici, kontrolný orgán odporúča prerozdeliť povinnosti súvisiace s evidovaním dodávateľských faktúr takým spôsobom, aby z jeho strany nedochádzalo k nedostatočnému plneniu vyššie uvedeného ustanovenia zákona NR SR č. 502/2001 Z. z. o finančnej kontrole a vnútornom audite a o zmene a doplnení niektorých zákonov. Kontrolný orgán odporúča, aby vecné a cenové preskúmanie došlých faktúr a tým aj výkon PFK v tejto fáze jeho výkonu zabezpečovala zástupkyňa riaditeľky MŠ a riaditeľka MŠ svojim podpisom potvrdzovala a schvaľovala prípustnosť finančnej operácie. 

•	Objednávky
Z toho titulu, že kontrolovaný subjekt počas kontrolovaného obdobia roku 2010 vo väčšine prípadov nevystavoval pred vstupom do záväzkov objednávky, ale objednávanie tovarov, príp. služieb bolo vo väčšine prípadov realizované telefonicky, príp. prostredníctvom elektronickej pošty, nebol z jeho strany zabezpečený ani výkon PFK vo fáze pred vstupom do záväzku. Taktiež na žiadnej z tých objednávok, ktoré boli kontrolovaným subjektom vystavené a následne aj pripojené k prekontrolovaným DF nebola vykonaná PFK. Kontrolovaný subjekt do predmetných záväzkov vstúpil aj napriek skutočnosti, že neboli overené PFK. 

•	Pokladničné doklady
Kontrola pokladne, pokladničných dokladov a správnosti vykonávania pokladničných operácií u kontrolovaného subjektu v rámci kontrolovaného obdobia roku 2010 bola kontrolným orgánom vykonaná za sedem, náhodne vybratých, mesiacov kontrolovaného obdobia roku 2010 – za mesiac január, február, marec, apríl, máj, jún a december. V rámci týchto náhodne vybratých prekontrolovaných mesiacov bolo kontrolným orgánom zistené, že kontrolovaný subjekt pristúpil k zabezpečeniu výkonu PFK pri vzniku jednotlivých pokladničných operácií až v mesiaci apríl. V rámci prvých troch mesiacov kontrolovaného obdobia roku 2010 nebola PFK pred vznikom pokladničných operácií vykonávaná vôbec. V následne prekontrolovaných mesiacoch vykonanie PFK bolo na jednotlivých pokladničných dokladoch potvrdené odtlačkom pečiatky PFK s pripojením dátumu jej vykonania a, obdobne ako pri DF, podpisom riaditeľky MŠ. 
Pri pokladničných operáciách reprezentovaných nasledovnými pokladničnými dokladmi PFK nebola vykonaná správne:
•	VPD č. V-26 zo dňa 09.04.2010 – predmetom výdavkovej pokladničnej operácie bola výroba kľúčov. Predmetný nákup bol podľa dokladu potvrdzujúceho vznik pokladničnej operácie zrealizovaný dňa 08.04.2010, VPD však bol vystavený až dňa 09.04.2010 a dňa 09.04.2010 bola vykonaná aj PFK. Tým pádom kontrolovaný subjekt vykonal PFK až po zrealizovaní tohto drobného nákupu a po vyplatení peňažných prostriedkov z pokladne MŠ, čím táto úplne stratila svoje opodstatnenie,
•	VPD č. V-33 zo dňa 26.04.2010 – PFK nebola vykonaná vôbec. Doklad bol označený iba odtlačkom pečiatky potvrdzujúcim vykonanie PFK, avšak tento nebol doplnený ani o dátum vykonania PFK a absentoval aj podpisový záznam osoby zodpovednej za jej vykonanie,
•	VPD č. V-45 zo dňa 12.05.2010 – odtlačok pečiatky potvrdzujúci vykonanie PFK nebol doplnený o podpisový záznam osoby zodpovednej za vykonanie PFK, uvedený bol iba dátum jej vykonania,
•	PPD č. P-41, P-42, P-43, P-44 zo dňa 17.12.2010 – PFK nebola vykonaná vôbec
Kontrolné odporúčanie:
Kontrolný orgán v tomto prípade odporúča kontrolovanému subjektu pre potreby výkonu PFK používať odtlačok pečiatky vyrobenej podľa vzoru stanoveného v Zásadách finančného riadenia a finančnej kontroly v podmienkach mesta Žilina z toho dôvodu, aby bolo zrejmé aj to, čo sa PFK preverovalo. 

Kontrolné zistenie:
1.	Tým, že pri vyššie uvedených účtovných dokladoch kontrolovaný subjekt vôbec nezabezpečil vykonanie PFK, príp. nezabezpečil správne vykonanie PFK z toho titulu, že riaditeľka MŠ dala príkaz na úhradu predmetných dodávateľských faktúr a potvrdila prípustnosť pri jednotlivých pokladničných operáciách, avšak zároveň vykonala aj PFK a tým, že oprávnené osoby nepotvrdili uvedením dátumu vykonania PFK a svojim  podpisom vykonanie PFK, kontrolovaný subjekt vzhľadom na tieto uvedené zistené nedostatky v oblasti PFK nezabezpečil princíp efektívnosti, hospodárnosti, účelnosti, účinnosti nakladania s finančnými prostriedkami, nebol v plnom rozsahu zabezpečený účinný systém vnútornej kontroly a tým došlo k nedodržaniu § 6 ods. 1, § 8 písm. c) a § 9 ods. 1, 2, 3 a 4 zákona NR SR č. 502/2001 Z. z. o finančnej kontrole a vnútornom audite a o zmene a doplnení niektorých zákonov. 

Zhrnutie kontrolných zistení

Následná finančná kontrola v Materskej škole, Čajakova 4, Žilina, bola zameraná na preskúmanie splnenia podmienok poskytovania verejných prostriedkov podľa platných VZPP, hospodárne čerpanie verejných prostriedkov pridelených rozpisom rozpočtu na rok 2010 a na posúdenie dodržovania zásady hospodárnosti, efektívnosti a účinnosti čerpania verejných prostriedkov. NFK bola vykonaná v dňoch od 04.10.2011 do 31.10.2011, keď na základe výsledku kontrolovaných skutočností bolo klasifikovaných celkom 7 kontrolných zistení, pri ktorých neboli postupy v súlade so všeobecne záväznými právnymi a internými predpismi pri ich porovnaní so skutočnosťou v kontrolovanom subjekte. 

K bodu B. Kontrola rozpočtu
1.	Tým, že v priebehu kontrolovaného obdobia roku 2010 došlo k nenaplneniu upraveného rozpočtu bez oznámenia zmeny rozpočtu a tým, že v oblasti príjmov nedošlo k úprave rozpočtu, príp. zmene rozpočtu prostredníctvom rozpočtového opatrenia týkajúceho sa povolenia prekročenia výdavkov pri dosiahnutí vyšších príjmov, nedošlo k vykonaniu zmien rozpočtu prostredníctvom optimálnych rozpočtových opatrení a tým došlo k nedostatočnému plneniu ustanovení § 12 ods. 2 a 3 a § 14 ods. 2 písm. b) zákona NR SR č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov. 

K bodu B.4 Tvorba a čerpanie sociálneho fondu
2.	Tým, že kontrolovaný subjekt v mesiaci december 2010 nezabezpečil tvorbu SF v stanovenej výške 1,25 % zo súhrnu funkčných platov zúčtovaných zamestnancom na výplatu a peňažné prostriedky previedol na účet SF v nesprávnej výške a tým, že neuskutočnil prevod finančných prostriedkov na účet SF do piatich dní po dni dohodnutom na výplatu mzdy alebo platu alebo najneskôr do konca kalendárneho mesiaca, došlo z jeho strany k nedodržaniu § 3 ods. 1, § 6 ods. 2 zákona NR SR č. 152/1994 Z. z. o sociálnom fonde a o zmene a doplnení zákona č. 286/1992 Zb. o daniach z príjmov v znení neskorších predpisov. MŠ zároveň porušila aj ustanovenia vlastnej Kolektívnej zmluvy, konkrétne Článok 26, bod 1 a ustanovenia Prílohy Kolektívnej zmluvy na roky 2009/2010 – čl. 1, bod 6. 
3.	Z toho titulu, že z dôvodu chybovosti v zúčtovaní začiatočný zostatok účtu 472: Záväzky zo sociálneho fondu vykázaný v Hlavnej knihe k 31.12.2010 nekorešpondoval so začiatočným zostatkom peňažných prostriedkov na bankovom účte sociálneho fondu, došlo zo strany kontrolovaného subjektu k porušeniu § 6 ods. 2, § 7 ods. 1 a § 8 ods. 1 a 4 v nadväznosti na § 32 zákona NR SR č. 431/2002 Z. z. o účtovníctve. Zároveň kontrolný orgán upozorňuje na skutočnosť nesprávneho vykonania dokladovej inventarizácie účtu SF ku koncu predchádzajúceho účtovného obdobia, čo založilo predpoklad celej chybovosti a zistených nedostatkov, ktoré vyústili do predmetného kontrolného zistenia, ktoré poukazuje na nedostatočné plnenie § 29 a § 30 zákona NR SR č. 431/2002 Z z. o účtovníctve. 

K bodu D.1 Kontrola čerpania bežných výdavkov
4.	Tým, že pri vyššie uvedených DF chýbala úplná účtovná dokumentácia – objednávky, resp. kontrolnému orgánu neboli predložené zmluvy uzatvorené medzi zmluvnými stranami dokazujúce opodstatnenosť fakturovaných hospodárskych operácií a tým, že k zálohovým faktúram neboli pripojené vyúčtovacie faktúry, došlo zo strany kontrolovaného subjektu k nedostatočnému plneniu § 8 ods. 1, 2 a 4 zákona NR SR č. 431/2002 Z. z. o účtovníctve. A tým, že na vyššie uvedených vystavených objednávkach chýbali ich základné náležitosti a zároveň nedošlo k uvedeniu ceny za predmet objednania, došlo zároveň k porušeniu § 10 ods. 1 písm. c) zákona NR SR č. 431/2002 Z. z. o účtovníctve, čím je zároveň, pokiaľ nie je zrejmé, v akej sume predmet objednania je, znížená opodstatnenosť PFK – pokiaľ by bola zo strany kontrolovaného subjektu vykonaná v zmysle ustanovení zákona NR SR č. 502/2001 Z. z. o finančnej kontrole a vnútornom audite a o zmene a doplnení niektorých zákonov. Zároveň zo strany kontrolovaného subjektu došlo k nedodržaniu ustanovení vlastnej Smernice obehu účtovných dokladov, konkrétne časti Obeh účtovných dokladov, bod 1 – Evidencia objednávok a bod 3 – Overovanie došlých faktúr.

K bodu E.1 Pokladňa a pokladničné doklady
5.	Tým, že
•	na pokladničných dokladoch, ktoré boli kontrolným orgánom prekontrolované za jednotlivé náhodne vybraté mesiace roku 2010 (príklady v rámci jednotlivých konštatovaných nedostatkov uvedené vyššie), absentovalo označenie účtov, na ktorých sa daný účtovný prípad zaúčtuje a taktiež podpisový záznam osoby zodpovednej za daný účtovný prípad a osoby zodpovednej za zaúčtovanie účtovného prípadu, označenie organizácie, číselné označenie pokladničných dokladov, 
•	kontrolovaný subjekt nezabezpečil trvalosť účtovných záznamov v plnom rozsahu po celú dobu ich spracovania a úschovy, 
•	zo strany kontrolovaného subjektu nedošlo k zaevidovaniu pokladničných operácií týkajúcich sa jednak dotácie pokladne pre účely zrealizovania nákupu učebných pomôcok pre žiakov v hmotnej núdzi – nebol vystavený ani regulérny PPD a jednak výdaja peňažných prostriedkov v hotovosti z pokladne MŠ pre potreby zrealizovania predmetného nákupu, 
•	kontrolovaný subjekt v mesiaci december pri vzniku poslednej pokladničnej operácie nezabezpečil vystavenie regulérneho pokladničného dokladu a vznik pokladničnej operácie nepodložil pre potreby zabezpečenia preukázateľnosti ani dokladom potvrdzujúcim vznik tejto pokladničnej operácie, 
•	vzhľadom k tomu, že v pokladničnej evidencií kontrolovaného subjektu sa nachádzali dva VPD označené a evidované pod poradovým číslom V-48, došlo k narušeniu vzostupného číslovania pokladničných dokladov, 
•	v rámci evidencie vyššie uvedenej pokladničnej operácie v pokladničnej knihe došlo k uvedeniu nesprávneho dátumu jej vzniku a 
•	pri príjme poplatkov za umiestnenie detí v MŠ kontrolovaný subjekt nevystavoval samostatne pre každého zákonného zástupcu PPD ako regulérny účtovný doklad pri vzniku pokladničnej operácie, ale len potvrdenky o prijatí poplatku a až následne vystavil súhrnné PPD, pri ktorých uvedené meno pracovníka, od ktorého boli, podľa súhrnného PPD, prijaté predmetné peňažné prostriedky nekorešpondovalo s menom pracovníka, ktorého podpisový záznam figuruje na vystavovaných potvrdenkách, 
došlo zo strany kontrolovaného subjektu k porušeniu § 6 ods. 1 a 2, § 8 ods. 1, 2, 4 a 6 v nadväznosti na § 32, § 10 ods. 1 písm. a), b), f) a g) a ods. 2 zákona NR SR č. 431/2002 Z. z. o účtovníctve a zároveň k porušeniu § 40 ods. 1 Opatrenia MF SR č. MF/16786/2007-31 z 8. augusta 2007, ktorým sa ustanovujú podrobnosti o postupoch účtovania a rámcovej účtovej osnove pre rozpočtové organizácie, príspevkové organizácie, štátne fondy, obce a vyššie územné celky v znení Opatrenia MF SR č. MF/25189/2008-311. Kontrolovaný subjekt zároveň porušil aj ustanovenia vlastnej Smernice obehu účtovných dokladov. 

K bodu E.2 Inventarizácia peňažných prostriedkov v hotovosti
6.	Tým, že k inventarizačným zápisom vypracovaným z inventarizácií peňažných prostriedkov v hotovosti, ktoré boli vykonané k vyššie uvedeným dátumom, písomnosti neboli skompletizované tak, aby bolo zrejmé porovnanie fyzického a účtovného stavu – neboli pripojené Zborníky vlastného hospodárenia, resp. Hlavná kniha – účet 211: Pokladnica preukazujúce účtovné stavy pokladničnej hotovosti k predmetným dátumom vykonania inventarizácií, nebol v plnom rozsahu zabezpečený proces porovnania fyzického stavu pokladničnej hotovosti s účtovným stavom a tým došlo zo strany kontrolovaného subjektu k porušeniu § 30 ods. 3 zákona NR SR č. 431/2002 Z.z. o účtovníctve vo väzbe na zabezpečenie preukázateľnosti inventarizácie peňažných prostriedkov v hotovosti.

K bodu F. Predbežná finančná kontrola
7.	Tým, že pri vyššie uvedených účtovných dokladoch kontrolovaný subjekt vôbec nezabezpečil vykonanie PFK, príp. nezabezpečil správne vykonanie PFK z toho titulu, že riaditeľka MŠ dala príkaz na úhradu predmetných dodávateľských faktúr a potvrdila prípustnosť pri jednotlivých pokladničných operáciách, avšak zároveň vykonala aj PFK a tým, že oprávnené osoby nepotvrdili uvedením dátumu vykonania PFK a svojim  podpisom vykonanie PFK, kontrolovaný subjekt vzhľadom na tieto uvedené zistené nedostatky v oblasti PFK nezabezpečil princíp efektívnosti, hospodárnosti, účelnosti, účinnosti nakladania s finančnými prostriedkami, nebol v plnom rozsahu zabezpečený účinný systém vnútornej kontroly a tým došlo k nedodržaniu § 6 ods. 1, § 8 písm. c) a § 9 ods. 1, 2, 3 a 4 zákona NR SR č. 502/2001 Z. z. o finančnej kontrole a vnútornom audite a o zmene a doplnení niektorých zákonov. 
8.	
Štatutárny zástupca pripravuje návrh opatrení na odstránenie nedostatkov.

Poverenie č. 26/2011 – Správa č. 26/2011 – 1 a Záznam č. 26/2011-1
Kontrolovaný subjekt:
ZŠ Javorku č. 32, Hliny V.,010 01 Žilina
Predmet kontroly:
Kontrola správnosti vedenia a nakladania s pokladničnou hotovosťou v zmysle zákona č. 431/2002 Z. z. o účtovníctve v z.n.p a zákona č. 502/2001 Z. z. o finančnej kontrole a vnútornom audite v z.n.p a interných smerníc v subjektoch v zriaďovateľskej pôsobnosti mesta Žilina.
Kontrolované obdobie:  rok  2011

Právne predpisy, interné smernice a všeobecne záväzné nariadenia, ktoré tvoria základ pre postup pri výkone kontroly:
•	Zákon NR SR č. 431/2002 Z. z. o účtovníctve,
•	Zákon NR SR 4.502/2001 o finančnej kontrole a vnútornom audite v z.n.p
•	Interné smernice 

A. Úvod
Na základe poverenia č.26/2011 kontrolná skupina vykonala kontrolu správnosti vedenia a nakladania s pokladničnou hotovosťou v zmysle zákona č.431/2002 Z.z o účtovníctve a zákona č.502/2001 Z.z. o finančnej kontrole a vnútornom audite na rozpočtovej organizácii a príspevkovej organizácii v zriaďovateľskej pôsobnosti mesta Žilina. Pri oboch subjektoch sa kontrola zamerala na dodržiavanie  vnútorných smerníc  a ustanovení zákona č. 431/2002 Z.z o účtovníctve a to:

1.	dodržiavanie interných smerníc 
2.	kontrola správnosti vedenia pokladničnej knihy
3.	kontrola príjmových a výdavkových pokladničných dokladov
4.	dátumy uskutočnenia pokladničných operácií
5.	inventarizácia peňažných prostriedkov v zmysle §29 ods.3 zákona č.431/2002 Z.z o účtovníctve
6.	kontrola zabezpečovania predbežnej finančnej kontroly v zmysle zákona č.502/2001 Z.z o finančnej kontrole a vnútornom audite
7.	dodržiavanie postupov vedenia pokladničnej agendy v zmysle vnútorných predpisov

1.	Interná smernica na vedenie pokladnice
Základná škola V. Javorku č.32 má vypracovanú internú smernicu Zásady vedenia pokladnice, , ktorá nadobudla účinnosť dňa 01.01.2010. Smernica definuje pokladničné doklady, pokladničnú knihu, opravy pokladničných dokladov, kto je zodpovedný za kontrolu vecnej správnosti (riaditeľka ZŠ) a formálnej správnosti dokladov(pokladník školy), príjem hotovosti, výber hotovosti, vyplácanie hotovosti, inštitút pokladníka, manipuláciu s hotovosťou, inventarizáciu peňažných prostriedkov. Prílohou vnútornej smernice sú aj podpisové vzory pre pokladničné operácie. Limit pokladničnej hotovosti v smernici nie je bližšie špecifikovaný. Limit je uvedený vo internom predpise - Vnútorný predpise pre obeh účtovných dokladov, v čl. 7 ods. 2. a je stanovený na 500,- € 
Odporučenie:
Nakoľko ZŠ má samostatný vnútorný predpis na vedenia pokladnice, odporúčame, aby bližšia špecifikácia limitu pokladničnej hotovosti bola textovo v predmetnom článku internej smernice Zásady vedenia pokladnice doplnená.  

1.	Pokladničná kniha
Pokladničná kniha – priepisová - číslovaná, ktorá plní funkciu čiastkového denníka je vedená v knižnej forme a je vydaná ŠEVT-om. Pokladničná kniha je vedená od 1.2.2009. V pokladničnej knihe je uvedený limit pokladničného zostatku od 1.1.2009 v sume 829,85 € a od 1.10.2010 bol pokladničný limit zostatku znížený na 500,- €. Pokladničná kniha je opatrená pečiatkou ZŠ aj s podpisom riaditeľky ZŠ, s uvedením mien osôb vedúcej organizácie, vedúcej učtárne a osoby zodpovednej za skartáciu. Pokladničné operácie vykonáva ekonómka, s ktorou je uzavretá dohoda o hmotnej zodpovednosti.   Pokladničná kniha je priepisová s číslovaním jednotlivých strán. Originál  zápisov pokladničnej knihy za jednotlivé mesiace sa nachádza pri VPD a PPD, druhopis je uchovaný v pokladničnej knihe. Prvé zápisy v pokladničnej knihe za rok 2011 sa začínajú na liste č. 24 a zápisy v pokladničnej knihe za mesiac september sú na liste č. 34. Každý list pokladničnej knihy je ošetrený pečiatkou predbežnej finančnej kontroly s uvedením dátumu aj podpisu oprávnenej osoby, vrátane podpisu riaditeľky školy s pečiatkou školského zariadenia. Po každom mesiaci je urobený v pokladničnej knihe zápis, ktorým dňom bol mesiac ukončený, vrátane posledného čísla výdavkového a príjmového dokladu, zostatku pokladne, s podpisom pokladníčky a riaditeľky školy. V dňoch, kedy bola vykonaná inventarizácia peňažnej hotovosti, v pokladničnej knihe je o tom urobený zápis vo forme vyhlásenia pracovníčky zodpovednej za vedenie pokladne. 
Pečiatka predbežnej finančnej kontroly sa nachádza aj pri jednotlivých pokladničných dokladoch daného mesiaca. Pokladničné doklady sú číslované vzostupne a číslovanie je rozdelené na PPD a VPD. Základná škola má pokladničné doklady číslované v tvare označenia typu dokladu, číslo - mesiac/rok (napr.V13-4/11 alebo P11-4/11).  K 30.9.2011 číselný rad za výdavky bol ukončený dokladom s číslom  V66-9/11 a číselný rad príjmov bol ukončený dokladom s číslom  P31-9/11 t.j. k 30.9.2011 bolo vystavených 97 pokladničných dokladov celkom. 
Kontrola preverila všetky zápisy PPD a VPD od mesiaca januára až k 30.9.2011 a skontrolovala ich časovú nadväznosť na potvrdenky z registračných pokladní, dotáciu a odvody nad limitu podľa bankových výpisov, úplnosť údajov na pokladničných dokladoch, predbežnú finančnú kontrolu a správnosť zápisov pokladničných dokladov  do pokladničnej knihy. Kontrola podľa bankových výpisov z bežného účtu 0303726001/5600 ZŠ preverila, či dátumy výberu hotovosti (dotácia pokladne) korešpondujú dátumovo aj objemovo so zápismi v pokladničnej knihe a preverila aj odvody nad limitu na príjmový účet ZŠ č. 0303720005/5600 a nezistila žiadne časové ani finančné rozdiely a údaje sú vzájomne komparatívne.

Nedostatok:
Pri kontrole PPD a VPD kontrola zistila, že na pokladničných dokladoch absentuje označenie účtov, na ktorých sa daný účtovný prípad zaúčtuje a  tým pádom na pokladničných dokladoch absentoval aj podpisový záznam osoby zodpovednej za správnosť zúčtovania finančnej operácie (príloha č.6.). Označenie nákladových účtov a výdavkových účtov podľa ekonomickej klasifikácie osoba zodpovedná za pokladničnú agendu  však uvádza na „košieľke“  ktorej súčasťou je nalepená  fotokópia ústrižku resp. potvrdenky z registračnej pokladne, jeho originál, originál výdavkového alebo príjmového pokladničného dokladu. Kontrola má za to, že PPD a VPD, ktoré majú predpísané povinné náležitosti a sú účtovnými dokladmi, je  potrebné zabezpečiť v plnom rozsahu vyplnenie týchto povinných náležitostí, t. j uviesť priamo na pokladničnom doklade označenie účtov, na ktorých sa daný účtovný  prípad zaúčtuje  a aj s podpisovým záznam osoby zodpovednej za daný účtovný prípad.
Kontrola preverila všetky VPD a PPD za obdobie 9-tich mesiacov, či spôsob uvádzania účtov  na „košieľke“   je obligatórnou záležitosťou pri všetkých dokladoch a zistila, že u niektorých  dokladov  nie je uvedené rozúčtovanie ani na „košieľke“, čím na strane kontrolovaného subjektu došlo k nenaplneniu postupu v súlade s §10 ods.1písm.f) a g) zákona č.431/2002 Z.z. o účtovníctve. 
Kontrola uvádza pokladničné doklady u ktorých vyššie uvedené nedostatky boli zistené:
	
Číslo VPD/PPD	dátum	Suma v €	Predmet	
P1-1/11*	15.1.2011	    150 	nájom	
P2-1/11	18.1.2011	    345	ŠKD	
V1-1/11*	18.1.2011	    345	odvod	
P5-2/11	22.2.2011	    690	ŠKD	
V4-2/11	22.2.2011	    690	odvod	
V9-3/11	16.3.2011	        6,80	cestovné	
P8-3/11	21.3.2011	    150	nájom	
P9-3/11	21.3.2011	    350	nájom	
V10-3/11	21.3.2011	    500	odvod	
V11-3/11	28.3.2011	      15,22	cestovné	
P10-3/11	29.3.2011	      50	dotácia pokladne	
V13-4/11	   1.4.2011	      24	cestovné	
P11-4/11	   4.4.2011	    150	nájom	
P12-4/11	   4.4.2011	      30	nájom	
V14-4/11	   4.4.2011	    180	odvod	
V13-4/11	   9.4.2011	      24	cestovné	
V16-4/11	18.4.2011	      19,50	všeobecný materiál	
P16-5/11	18.5.2011	      45	bufet - prevádzkové náklady	
V25-5/11	18.5.2011	      45	odvod 	
P17-5/11	18.5.2011	    150	nájom	
P18-5/11	18.5.2011	    150	nájom	
P19-5/11	18.5.2011	      60	bufet nájom	
V26-5/11	18.5.2011	    360	odvod	
P21-5/11	30.5.2011	    350	nájom	
P22-5/11	30.5.2011	      30	nájom	
V34-5/11	30.5.2011	    380	odvod	
V36-6/11	  1.6.2011	      11,96	cestovné	
P29-7/11	  8.7.2011	      48,18	poškodené učebnice	
V54-7/11	  8.7.2011	      48,18	odvod	
P31-9/11	28.9.2011	   875	ŠKD	
V65-9/11	28.9.2011	   875	odvod	

*Poznámka: P- príjem, V- výdaj

Nedostatok:
Na všetkých pokladničných dokladoch či výdavkových alebo príjmových nie sú uvádzané
úplne identifikačné údaje osoby, (ČOP, IČO )na ktorú je daný pokladničný doklad vystavený.

2.	Dotácia pokladne 
Nedostatok:
Kontrolou bolo zistené, že pri zabezpečovaní dotácie pokladne, na PPD  je ako osoba, od ktorej boli peniaze do pokladne prijaté uvádzaná DEXIA. Ide o nesprávne vyplnený PPD, nakoľko osoba, ktorá má oprávnenie vyberať hotovostné zdroje, je uvedená v úplnosti osobných identifikačných údajov na výberovom lístku daného peňažného ústavu a aj táto osoba mala byť uvedená ako osoba, od ktorej zdroje boli do pokladne prijaté. Pokladničné doklady u ktorých bola táto skutočnosť zistená sú:
•	PPD č.3-2/2011 zo dňa 10.02.2011
•	PPD č.4-2/2001 zo dňa 15.2.2011
•	PPD.č.10-3/2011 zo dňa 29.3.2011
•	PPD č.13-4/2011 zo dňa 13.4.2011
•	PPD č.15-5/2011zo dňa 10.5.2011
•	PPD č.20-05/2011 zo dňa 18.5.2011
•	PPD č.23-06/2011 zo dňa 3.6.2011
•	PPD č.24-06/2011 zo dňa 23.6.2011
•	PPD č.27-06/2011 zo dňa 27.6.2011

Príjmový pokladničný doklad je preukázateľný účtovný záznam, ktorý má svoje povinné náležitosti v zmysle §10 ods.1písm. b) zákona č.431/2002 čo v týchto prípadoch nebolo zo strany pracovníka zodpovedného za vedenie pokladničnej agendy správne zabezpečené .

Kontrolné zistenie č. 1:
Tým, že na  pokladničných dokladoch, ktoré boli kontrolným orgánom prekontrolované absentovalo úplné označenie účastníkov, označenie účtov, na ktorých sa daný účtovný prípad zaúčtuje a taktiež chýbajúci podpisový záznam osoby zodpovednej za správnosť zúčtovania účtovného prípadu došlo na strane kontrolovaného subjektu k nedôslednému naplneniu ustanovení § 10 ods. 1 psím. b), e,) f), a g) zákona č. 431/2002 Z. z. o účtovníctve.

3.	Predbežná finančná kontrola
ZŠ na zabezpečenie procesu predbežnej finančnej kontroly  má vypracovanú Smernicu o finančnej kontrole Základnej školy, V. Javorku 32., 010 01 Žilina, ktorá nadobudla účinnosť dňa 1.januára 2010. 
Kontrola pri preverovaní pokladničných dokladov zistila, že inštitút predbežnej finančnej kontroly sa v mnohých prípadoch, z dôvodu  nepochopenia jeho praktickej aplikácie v praxi, stretla s tým, že časové zabezpečenie predbežnej finančnej kontroly v prípade príjmových aj výdavkových  finančných operácii bolo dátumovo omnoho skôr, ako daná finančná operácia nastala. Kontrola uvádza pokladničné doklady, u ktorých boli  vyššie uvedené skutočnosti zistené:
•	PPD č.P6-3/11 zo dňa 9.3.2011., PPD č.P7-3/11 z 9.3.2011 a VPD č.V8-3/11 zo dňa 9.3.2011 u ktorých predbežná finančná kontrola bola vykonaná  dňa 8.3.2011
•	PPD č.P8-3/11 zo dňa 21.3.2011., PPD č.P9-3/11 zo dňa 21.3.2011 a VPD č.V10-3/11 zo dňa 21.3.2011 u ktorých predbežná finančná kontrola bola vykonaná už dňa 18.3.2011
•	PPD č.P10-3/11 na sumu 50€ (dotácia pokladne) zo dňa 29.3.2011, kde predbežná finančná kontrola bola zrealizovaná dňa 21.3.2011., tj. 6 pracovných dní pred reálnym výberom zdrojov z banky.
•	VPDč.V12-3/11 zo dňa 30.3.2011 na sumu 7,50€ (poštové poplatky), kde predbežná finančná kontrola bola zrealizovaná už dňa 1.3.2011, t.j. v čase kedy sa nevedelo že takýto výdavok  a v uvedenej výške, v tomto termíne  vôbec nastane.
•	PPD č.P11-4/11 zo dňa 4.4.2011 na sumu 150€ (prenájom), PPD č. P12-4/11 zo dňa 4.4.2011 na sumu 30€  (prenájom) a VPD č.V14-4/11 zo 4.4.2011 na sumu 180€ (nájom – odvod do banky) zo dňa 4.4.2011 , predbežná finančná kontrola bola vykonaná dňa 1.4.2011
•	PPD.č.P13-4/11 zo dňa 13.4.2011 (dotácia pokladne) na sumu 120€, kedy predbežná finančná kontrola bola vykonaná dňa 1.4.2011 t.j. 8 pracovných dní pred termínom výberu hotovosti z účtu ZŠ.
•	VPD č.V16-4/11 zo dňa 18.4.2011 na sumu 19,50€ (všeobecný materiál) kde predbežná finančná kontrola je zo dňa 14.4.2011, pričom pri tomto výdavku bol dňa 18.4.2011 preplatený z pokladne nákup ktorý bol  realizovaný podľa potvrdenky z registračnej pokladne  na sumu 2,70€ až dňa 19.04.2011 tj. zo strany zodpovedného pracovníka došlo k preplateniu  tohto výdavku z pokladne skôr ako vôbec nastal. Pohyby peňažných prostriedkov v hotovosti sa preplácajú len na základe  dokladov ktoré časovo aj finančne túto skutočnosť potvrdzujú.  
•	PPD č.P14-4/11 zo dňa 29.4.2011  na sumu 515€ (nájom) a VPD č.V18-4/11 zo dňa 29.4.2011 na sumu 515€ (odvod nad limitu), predbežná finančná kontrola je z dátumu 18.4.2011 t.j.8 pracovných dní pred prijatím týchto zdrojov na pokladňu.
•	VPD č.V36-06/11 zo dňa 1.6.2011 na sumu 11,96€ (cestovné), predbežná finančná kontrola bola vykonaná dňa 30.5.2011 t.j. po ukončení služobnej cesty, pričom predbežná finančná kontrola sa zabezpečuje pred vstupom do záväzku, čo v tomto prípade nebolo dodržané a zabezpečené.
•	VPD č.V51-06/11 zo dňa 30.6.2011 na sumu 8,70€ (poštovné), predbežná finančná kontrola bola vykonaná dňa 1.6.2011., t.j. v čase, kedy kontrolovaný subjekt nemohol vedieť, že takáto výdavok v danom čase nastane.
•	VPD č.V59-05/11 zo dňa 31.8.2011 na sumu 5,20€, (poštovné) predbežná finančná kontrola bola vykonaná dňa 25.8.2011. Medzi potvrdenkami so Slovenskej pošty a.s. sa nachádza potvrdenka z dátumu 18.7.2011 na sumu 0,80€, ktorá mala byť vyplatená a aj zúčtovaná ako náklad mesiaca júl nie august. Došlo k porušeniu § 3 ods.2 zákona č.431/2002 Z.z o účtovníctve , cit:“ výdavky a príjmy účtuje účtovná jednotka vždy v tom účtovnom období, v ktorom dôjde k ich úhrade alebo inkasu „
•	VPD č.V66-08/11 zo dňa 30.9.2011 na sumu 20,50€ (poštovné)., predbežná finančná kontrola bola vykonaná dňa 5.9.2011.
 
Kontrola k zisteným skutočnostiam požiadala o písomné stanovisko a vyjadrenie k postupnosti krokov v procese  predbežnej finančnej kontroly. Na základe vyjadrenia riaditeľky školy zo dňa 14.10.2011, potvrdzovanie predbežnej finančnej kontroly niekoľko dní pred realizáciou výdavku, je štandardný postup na strane školského zariadenia na základe rozhodnutia riaditeľky školy, aby sa predišlo problémom pri schvaľovaní týchto výdavkov v prípade jej neprítomnosti. Aj keď kontrolovaný subjekt, ustanovenia §9 zákona č.502/2001 Z.z. o finančnej kontrole (ktoré má uvádzané na pečiatke)  neporušil, v prípade finančných a účtovných operácii nie je možné „predikovať“, ale postupovať na základe reálnej skutočnosti, v danom čase a na základe reálnych skutočností. Pečiatka na predbežnú finančnú kontrolu ZŠ V. Javorku č.32 má text, cit: „ Predbežnú finančnú kontrolu v zmysle ustanovení §9 Zákona  č.502/2001 Z.z. o finančnej kontrole a vnútornom audite vykonal ......“  má  odvolávku na konkrétne paragrafové znenie zákona, v ktorom sa  uvádza cit:  
§9 ods.1:
„predbežnou finančnou kontrolou sa overuje súlad pripravovanej finančnej operácie so schváleným rozpočtom verejnej správy............alebo s internými aktmi riadenia o hospodárení s verejnými prostriedkami so zameraním na hospodárnosť, efektívnosť, účinnosť a účelnosť použitia verejných prostriedkov
§ 9 ods. 2 :
„Predbežnú finančnú kontrolu vykonáva vedúci zamestnanec poverený vedúcim orgánu verejnej správy a zamestnanci zodpovední za rozpočet, verejné obstarávania, správu majetku alebo iné odborné činnosti podľa charakteru finančnej operácie „
§ 9 ods. 3:
„ vykonanie predbežnej finančnej kontroly  potvrdzujú osoby podľa odseku 2 podpisom a uvedením dátumu jej vykonania na doklade súvisiacom s pripravovanou finančnou operáciou“. 
Podľa § 2  ods. 2 Smernice  o finančnej kontrole Základnej školy V. Javorku č.32, 010 01 Žilina , cit:“„ predbežnú finančnú kontrolu vykonáva zamestnanec, ktorý ma na starosti finančné operácie, spravidla ekonóm školy, a to tak, že podľa povahy dokladu o pripravovanej finančnej operácii (napr. zmluva, cestovný príkaz, príkaz na úhradu, návrh na vyradenia majetku a pod) na tento doklad alebo na osobitnom tlačive uvedie s čím je v súlade pripravovaná finančná operácia.......uvedie dátum vykonania predbežnej finančnej kontroly, čitateľne svoje meno a funkciu a podpis podľa podpisového vzoru „
Ak vezmeme do úvahy skutočnosť, že v tomto prípade ide o výdavky spojené s hotovostnými operáciami na pokladni, kde výdavky podľa rozpočtovej klasifikácie musia byť v účtovníctve ZŠ nastavené od začiatku účtovného obdobia, vykonanie predbežnej finančnej kontroly sa vzťahuje  k potvrdeniu, či na predmetný výdavok je dostatočné zdrojové krytie na pokladni a v prípade zabezpečenia dotácie do poklade, ide o potvrdenie osoby zodpovednej za predbežnú finančnú kontrolu,  či v deň výberu hotovosti, je dostatok zdrojov na bežnom účte ZŠ. Z vyššie uvedeného a na základe logického pohľadu na činnosti spojené s pokladničnými operáciami, odporúčame nájsť rozumnú mieru (z časového hľadiska) na zabezpečenie predbežnej finančnej kontroly ku tej ktorej hotovostnej finančnej operácii.
Na základe skutočností uvedených vyššie je zrejmé, že inštitút PFK je chápaný ako obligatórne uplatňovaný postup bez uvedomenia si  jeho vyššieho obsahového poslania a významu. 
V zmysle §2  ods.3 Smernice o finančnej kontrole, realizáciu finančnej operácie, pri ktorej bola vykonaná predbežná finančná kontrola, povoľuje svojim podpisom riaditeľ školy, v prípade jeho neprítomnosti štatutárny zástupca školy. Táto skutočnosť je potvrdzovaná na pokladničných dokladoch  a aj na „košieľke“  kde ku pečiatke školy je pripojený podpis riaditeľky.
Odporučenie kontroly:
Z dôvodu preukázateľnejšieho zabezpečenia inštitútu predbežnej finančnej kontroly a hlavne prípustnosti finančnej operácie na účtovných dokladoch odporúčame, aby si ZŠ zaviedla systém vyznačovania  aj na prípustnosť finančnej operácie a ich vzory a používanie uviedla vo svojom predpise aj s podpisovými vzormi oprávnených osôb na výkon predbežnej finančnej operácie a prípustnosti finančnej operácie

4.	Inventarizácia 
ZŠ v kontrolovanom období roku 2010 zabezpečila výkon inventarizácie peňažných prostriedkov v hotovosti ku dňu výkonu kontroly tri krát a to :
•	k  28.2.2011 -  inventarizácia bola vykonaná 28.2.2011
•	k 4.4.2011 – inventarizácia bola vykonaná dňa 4.4.2011
•	k 19.7.2011- inventarizácia bola vykonaná dňa 19.7.2011
Inventarizáciou overuje účtovná jednotka, či stav majetku, záväzkov a rozdielu majetku a záväzkov v účtovníctve zodpovedá skutočnosti,  a  inventarizácia sa vykonáva ku dňu , ku ktorému sa zostavuje riadna alebo mimoriadna účtovná závierka . 
Kontrolovaný subjekt však v dvoch prípadoch nevykonal inventarizáciu ku termínu  ku ktorému sa zostavuje riadna účtovná závierka a to k 30.4.2011 a k 31.7.2011, ale k termínom, ku ktorým nebola  realizovaná účtovná závierka ani riadna a ani mimoriadna. Ak vezmeme do úvahy dátumy ku ktorým kontrolovaný subjekt vykonal „inventarizáciu„ a to k 4.4.2011 a k 19.7.2011, kontrola túto skutočnosť vyhodnocuje len ako kontrolu zostatku pokladničnej hotovosti v danom dni vo väzbe na výdavky z pokladnice na základe pokladničných dokladov a nie za riadnu inventarizáciu, čím  došlo na strane kontrolovaného subjektu k porušeniu §29 ods. 2 zákona č. 431/2002 Z. z. o účtovníctve .
Skutočný stav majetku sa uvádza v inventúrnom súpise ktorý má zákonom stanovené náležitosti  podľa § 30 ods. 2 zákona č. 431/2002 Z. z. o účtovníctve a  tento zistený stav majetku v inventúrnom súpise účtovná jednotka porovná so stavom majetku v účtovníctve a  uvedenie v inventarizačnom zápise, ktorého náležitosti sú stanovené v §30 ods. 3 zákona č.431/2002 Z. z. o účtovníctve. Kontrolovaný subjekt o vykonanej inventarizácii peňažných prostriedkov v hotovosti vyhotovil  len „Inventarizačný zápis“, kde bol v tabuľkovej forme uvedený fyzický stav peňažných prostriedkov v pokladnici kontrolovaného subjektu a text cit : „účtovný stav pokladne súhlasí s fyzickým stavom finančných prostriedkov“,  pričom táto skutočnosť nie je preukázaná a to zborníkom hospodárenia daného účtu 211 (pokladnica) k dňu vykonania inventúry.
Na základe vyššie uvedených zistených skutočností tieto kontrola  vyhodnocuje ako kontrolné zistenie, nakoľko kontrolovaný subjekt nevykonal inventarizáciu ku dňu, ku ktorému sa zostavuje riadna účtovná závierka, nevyhotovil inventúrny súpis, a stav majetku v inventúrnom súpise neporovnal sa stavom majetku v účtovníctve, čím došlo na strane kontrolovaného subjektu k porušeniu §29 ods. 2 a § 30 ods. 2 a 3 zákona č. 431/2002 Z. z. o účtovníctve a ustanovení  Vnútorného predpisu pre vykonanie inventarizácie na Základnej škole V. Javorku č. 32, 010 01 Žilina zo dňa 1.2.2011. 

Kontrolné zistenie č. 2:
Nakoľko kontrolovaný subjekt nevykonal inventarizáciu ku dňu, ku ktorému sa zostavuje riadna účtovná závierka, nevyhotovil inventúrny súpis a stav majetku v inventúrnom súpise preukázateľne neporovnal so stavom majetku v účtovníctve (zborník hospodárenia ) došlo na strane kontrolovaného subjektu k nedodržaniu § 29 ods. 2 a § 30 ods. 2 a3 zákona č.431/2002 Z.z. o účtovníctve a k nedodržaniu ustanovení Vnútorného predpisu pre vykonanie inventarizácie z 1.2.2011

5.	Zostatok pokladne k 30.9.2011
Vykázaný zostatok na pokladni dňa 30.9.2011 je komparatívny s účtovným stavom na účte 211 - pokladnica k 30.9.2011 t.j. nevykazuje rozdiely. Zostatok pokladne aj účtovný stav účtu bol 30.98€. Kontrola komparáciu týchto údajov potvrdzuje Zborníkom k 30.9.2011. 

Zhrnutie kontrolných zistení
Následná finančná kontrola bola zameraná na preverenie správnosti vedenia a nakladania s pokladničnou hotovosťou v zmysle zákona č. 431/2002 Z. z. o účtovníctve a zákona č.502/2001 Z.z. o finančnej kontrole a vnútornom audite a interných smerníc na Základnej škole V. Javorku č.32, Žilina. Kontrola poukazuje na skutočnosť, že vedenie tejto agendy ako z pohľadu vecného aj formálneho je na adekvátnej odbornej úrovni a zistené nedostatky, ktoré vyústili do kontrolných zistení sú pri osvojení si určitých zvykových postupov pracovníka zodpovedného za túto agendu, ľahko odstrániteľné. Kontrolné zistenia nezakladajú žiadny dôvod na akékoľvek spochybnenia  práce s hotovostnými zdrojmi a dodržiavanie postupov pri ochrane zverených verejných hodnôt na strane pracovníkov zodpovedných za túto agendu.. 
Na základe výsledku kontrolovaných skutočností boli zistené 2 kontrolné zistenia, pri ktorých neboli dodržané postupy v súlade so všeobecne záväznými právnymi a internými predpismi pri ich porovnaní so skutočnosťou v kontrolovanom subjekte. 

1.	Tým, že na  pokladničných dokladoch, ktoré boli kontrolným orgánom prekontrolované absentovalo úplné označenie účastníkov, označenie účtov, na ktorých sa daný účtovný prípad zaúčtuje a taktiež chýbajúci podpisový záznam osoby zodpovednej za správnosť zúčtovania účtovného prípadu došlo na strane kontrolovaného subjektu k porušeniu § 10 ods. 1 psím. b), e), f) a g) zákona č.431/2002 Z. z. o účtovníctve
2.	Nakoľko kontrolovaný subjekt nevykonal inventarizáciu ku dňu, ku ktorému sa zostavuje riadna účtovná závierka, nevyhotovil inventúrny súpis a stav majetku v inventúrnom súpise preukázateľne neporovnal sa stavom majetku v účtovníctve (zborník hospodárenia )došlo na strane kontrolovaného subjektu k porušeniu § 29 ods.2 a § 30 ods. 2 a 3 zákona č. 431/2002 Z. z. o účtovníctve a k nedodržaniu ustanovení Vnútorného predpisu pre vykonanie inventarizácie z 1.2.2011

Štatutár pripravuje návrh opatrení. 

Poverenie č. P-01/2011 – Záznam P-01/2011
Kontrola stavu pokladničnej hotovosti – porovnanie účtovného a fyzického stavu pokladne 
Mestský úrad v Žiline – pokladňa č. 2 – po ukončení pokladničných operácií a pred uzatvorením pokladne 
Miesto a čas vykonania následnej finančnej kontroly:
MsÚ v Žiline – Hlavná pokladňa č.2, 
Spôsob zistenia skutočného stavu peňažných prostriedkov v hotovosti: 
•	fyzickým prepočítaním
Kontrolou boli zistené nasledovné skutočnosti:
Nebolo zistené porušenie všeobecne záväzných právnych a interných predpisov.
Predložené na rokovaní MZ 27. 06. 2011

Poverenie č. P-02/2011 – Záznam P-02/2011
Kontrola stavu pokladničnej hotovosti – porovnanie účtovného a fyzického stavu pokladne 
Mestský úrad v Žiline – pokladňa č. 2 – po ukončení pokladničných operácií a pred uzatvorením pokladne 
Miesto a čas vykonania následnej finančnej kontroly:
MsÚ v Žiline – Hlavná pokladňa č.2.
Spôsob zistenia skutočného stavu peňažných prostriedkov v hotovosti: 
•	fyzickým prepočítaním
Kontrolou boli zistené nasledovné skutočnosti:
Nebolo zistené porušenie všeobecne záväzných právnych a interných predpisov.
Predložené na rokovaní MZ 27. 06. 2011

Poverenie č. P-03/2011 – Záznam  P-03/2011
Kontrola stavu pokladničnej hotovosti – porovnanie účtovného a fyzického stavu pokladne 
Mestský úrad v Žiline – pokladňa č. 2 – po ukončení pokladničných operácií a pred uzatvorením pokladne 
Miesto a čas vykonania následnej finančnej kontroly:
MsÚ v Žiline – Hlavná pokladňa č.2.
Spôsob zistenia skutočného stavu peňažných prostriedkov v hotovosti: 
•	fyzickým prepočítaním
Kontrolou boli zistené nasledovné skutočnosti:
Nebolo zistené porušenie všeobecne záväzných právnych a interných predpisov.
Predložené na rokovaní MZ 27. 06. 2011

Poverenie č. P-04/2011 -  Správa  P-04/2011
Kontrola stavu pokladničnej hotovosti
Kontrolované obdobie:    21.06.2011
Termín  vykonania kontroly: 21.06.2011
Miesto a čas vykonania následnej finančnej kontroly:
MsÚ v Žiline: 
•	Hlavná pokladňa č. 1, Hlavná pokladňa č. 2, Hlavná pokladňa č. 7.
Spôsob zistenia skutočného stavu peňažných prostriedkov v hotovosti: 
•	fyzickým prepočítaním
Kontrolou boli zistené 2 kontrolné zistenia. Skutočnosti uvedené v nich nie je možné vyhodnotiť ako pochybenie zo strany pracovníčok pokladní, ale ako v historických súvislostiach pretrvávajúci nedostatočne nastavený systém pre ochranu zverených  prostriedkov, ktoré sú v priebehu mesiaca bez evidencie uschované v pokladni. 
V čase predkladania správy boli vykonané opatrenia na odstránenie nedostatkov z úrovne OF a OO. 
Predložené na rokovaní MZ 19. 09. 2011

Poverenie č. P-05/2011 -  Záznam č. P-05/2011
Kontrola stavu pokladničnej hotovosti – porovnanie pokladničnej knihy a fyzického stavu finančných prostriedkov v pokladni
Termín vykonania kontroly a Kontrolované obdobie:    28.10.2011
Miesto a čas vykonania kontroly:
Mestský úrad v Žiline – Pokladne v klientskom centre – náhodným výberov v priebehu dňa
•	10 Hlavná pokladňa 4 EUR – zástup	 - Katarína Maljarová  hmotne zodpovedná osoba
•	2 Hlavná pokladňa 2 EUR - Jana Hýllová - hmotne zodpovedná osoba
Predmet následnej finančnej kontroly: 
Kontrola stavu pokladničnej hotovosti – porovnanie pokladničnej knihy a fyzického stavu finančných prostriedkov v pokladni        
Spôsob zistenia skutočného stavu peňažných prostriedkov v hotovosti: 
•	fyzickým prepočítaním

•	10 Hlavná pokladňa 4 EUR – zástup 
Stav peňažných prostriedkov v 10 Hlavnej pokladni 4 EUR - zástup: 2 351,44 €
Kontrola  pokladničnej hotovosti na predmetnej hlavnej pokladni bola vykonaná v priebehu uvedeného pracovného dňa.
Súpis skutočného stavu peňažných prostriedkov na tejto hlavnej pokladni dňa 28.10.2011:
2 351,44 €.
Výrok:  
Zostatok pokladne podľa evidencie zostatku v pokladničnej knihe predmetnej hlavnej pokladne sa zhoduje s fyzickým stavom peňažnej hotovosti na pokladnici.
Nebolo zistené porušenie všeobecne záväzných právnych a interných predpisov.

•	2 Hlavná pokladňa 2 EUR
Stav peňažných prostriedkov v 2 Hlavnej pokladni 2 EUR: 1 324,30 €
Kontrola  pokladničnej hotovosti na predmetnej hlavnej pokladni bola vykonaná v priebehu uvedeného pracovného dňa.
Súpis skutočného stavu peňažných prostriedkov na tejto hlavnej pokladni dňa 28.10.2011:
1 324,30 € 
Výrok:  
Zostatok pokladne podľa evidencie zostatku v pokladničnej knihe predmetnej hlavnej pokladne sa zhoduje s fyzickým stavom peňažnej hotovosti na pokladnici.
Nebolo zistené porušenie všeobecne záväzných právnych a interných predpisov.

Poverenie č. P-06/2011  -  Záznam č. P-06/2011 
Kontrola stavu pokladničnej hotovosti – porovnanie pokladničnej knihy a fyzického stavu finančných prostriedkov v pokladni
Termín vykonania kontroly a Kontrolované obdobie:    28.10.2011
Kontrolovaný subjekt:
Mestská polícia –pokladňa pracoviska MsP
Predmet následnej finančnej kontroly: 
Kontrola stavu pokladničnej hotovosti, porovnanie pokladničnej knihy a fyzického stavu finančných prostriedkov na pokladni      
Miesto a čas vykonania následnej finančnej kontroly:
MsP v Žiline – pokladňa MsP dňa 28.10.2011 o 8,20 hod.
Spôsob zistenia skutočného stavu peňažných prostriedkov v hotovosti: 
•	skontrolovanie zápisov v pokladničnej knihe podľa pokladničných dokladov a zosumarizovanie vo finančnom vyjadrení
•	fyzické prepočítanie hotovosti pokladne a porovnanie zo zostatkom v pokladničnej knihe
Kontrolou boli zistené nasledovné skutočnosti:
Stav peňažných prostriedkov v hlavnej pokladni  : 445,83€
Poklad. skontro zistenej pokladničnej hotovosti na  pokladni MsP dňa 28.10.2011 445,83€
Výrok:  
Zostatok pokladne podľa evidencie zostatku v pokladničnej knihe MsP sa zhoduje s fyzickým stavom peňažnej hotovosti na pokladnici.
Nebolo zistené porušenie všeobecne záväzných právnych a interných predpisov

Informatívna správa predkladaná na rokovanie MR bola doplnená o výstupy z uzatvorených kontrol do času konania MZ.  

V Žiline  11. 11. 2011 					Ing. Elena Šuteková
							       hlavná kontrolórka mesta